
PREDGOVOR 

zbirci pjesama u čast i zahvalu 
blaženom Ivanu Merzu 
povodom 120. obljetnice njegova rođenja 



Mons. Franjo Komarica, 
banjolučki biskup 


Plemenitoj i čestitoj rođenoj braći Domagoju i Krešimiru Jakumetoviću 
uspjelo je napraviti svojevrstan, jedinstven podvig, usuđujem se reći 
nepoznat u ovom obliku, u našoj hrvatskoj katoličkoj javnosti. Priredili su 
zajedno za tisak zbirku vlastitih pjesama koje su tijekom proteklih godina 
ispjevali u čast našemu domaćem apostolu mladeži i katoličkih laika 
blaženom Ivanu Merzu. Pjesme su ispjevali uglavnom povodom značajnih 
datuma iz života našega Blaženika: njegova zemaljskoga rođendana 16. 
prosinca, njegova nebeskoga rođendana 10. svibnja i njegova uzdizanja na 
čast oltara 22. lipnja. 

Zbirku pjesama nakanili su podariti našoj javnosti ove godine, u povodu 
120. obljetnice rođenja Blaženika (16. 12. 1896. - 16. 12. 2016.). Željeli su 
svakako i čekali da im baš ja napišem ovaj predgovor. To činim - ne rado 
- nego vrlo rado smatrajući se osobito počašćenim njihovom plemenitom 
željom. 

Može se slobodno reći da su pjesme dvojice braće Jakumetovića, sadržane 
u ovoj zbirci, plod njihove vjerničke zrelosti, njihove zaokupljenosti 
osebujnom, jedinstvenom osobom i pojavom blaženoga Ivana. One 

su i svojevrsni eho zahvaćenosti njihove nutrine bogatim, duhovnim 
životom Blaženika i njegovim neumornim svestranim apostolskim žarom 
i djelovanjem na slavu Presvetoga Trojstva i u korist izgradnje Kristova 
Mističnoga Tijela - Kristove Crkve. 

Iz ove zbirke pjesama razvidna je ljubav njihovih autora ne samo 
prema blaženom Ivanu Merzu, čovjeku uspjela života i pred Bogom i pred 
ljudima, nego i njihova ljubav prema svim onim stvarnostima i idealima 
što su bili prepoznatljivi, snažni stupovi Blaženikova duhovnoga života i 
apostolskoga djelovanja. U ovdje ponuđenim pjesmama iščitava se zrela, 
istančana duhovnost dvojice naših domaćih katoličkih intelektualaca - 
laika, prožeta njihovom osobnošću; duhovnost koja je karakteristična po 
svojoj stupnjevitosti kako u odnosu na vlastiti život i poslanje, tako i na 
život i poslanje cijele Crkve. 

Kako bi, cijenjeni čitaoče ove zbirke pjesama u čast blaženoga Ivana 
Merza kojega, zacijelo, i sam častiš onako kako on zaslužuje i kako nam 
to čašćenje stavlja na srce sveti papa Ivan Pavao II., koji ga je i podigao 
na čast oltara, i ti sam osjetio barem zraku od onoga bujnog žara ljubavi 
i topline što se prosula iz nutrine ovih osvjedočenih učenika Blaženika, 
donosim već ovdje po jednu strofu iz jedne od brojnih pjesama svakoga od 
dvojice braće. 

Na dan prelaska u Vječnost blaženoga Ivana, 10. svibnja 2010. g., 
Domagoj je u svojoj pjesmi Hodočasniku Božjem izrekao i ove riječi: 

Osvojio ti si srca sva naša, 

Ivane dobri, mi kličemo: hvala! 

U borbu života krećemo sada, 
za tobom do Krista, našega Kralja! 

Domagoj Jakumetović, 10. 5. 2010. g. 

Šest godina kasnije, na isti dan - 10. svibnja 2016. g., njegov brat 
Krešimir je u pjesmi Doleti nam, brate stavio kao refren ove riječi: 

Ivane blaženi, moli za nas, 
u pomoć priteci zagovorom svojim! 

Narodu svome, svojoj zemlji, 
pomozi, brate sveti! 

Krešimir Jakumetović, 10. 5. 2016. g. 

Osobitu dodatnu vrijednost ovoj publikaciji daju poduži uvodi u pjesme 
svakoga od autora. U tim uvodima oni iznose kronološkim slijedom svoje 
vlastito upoznavanje s osobom, likom i duhovnim bogatstvom ovoga 
jedinstvenog mladog Kristova Viteza te navode brojne momente iz svoga 
života u kojima su prepoznali tragove prisutnosti Ivanova zagovora. Tako 
nešto mogu doživjeti i usvojiti kao dragocjen dar Božji njihovu životu samo 
ona srca i duše koji se istinski trude biti otvoreni poticajima Duha Svetoga. 
Nije teško prepoznati u načinu razmišljanja ove dvojice naših suvremenika 
o istinskim vrednotama i o stvarnosti u sebi i oko sebe - tragove istinskoga 
i velikoga Kristova apostola s ovih naših domaćih strana, blaženoga Ivana 
Merza. 

Od srca želim da se nađe i među čitaocima ove zbirke što više ovakvih 
duša - duša s blaženim Ivanom Merzom. 

Banja Luka, 14. listopada 2016. g. 

* Franjo Komarica, 
banjolučki biskup 

BI. Ivan Merz. 

Naslikao akademski slikar Anto Mamuša iz Novoga Travnika, BIH. 
Slika se nalazi uz grob bi. Ivana Merza u bazilici Srca Isusova u Zagrebu. 

UVODNE RIJEČI AUTORA DOMAGOJA 


Dragi čitatelju ove knjige, donosim ti kratko svjedočanstvo o prisutnosti 
blaženoga Ivana u mom životu. 

Blaženi Ivan pomaže mi od kako znam za njega, a još čudesnije je to 
da sam došao do toga da mi je blaženi Ivan pomagao i pratio me u životu i 
u vremenu kad za njega nisam ni znao. Naime, kako sam uopće spoznao i 
osjetio tu njegovu prisutnost? Bog mije malo-pomalo to očitovao i otkrivao. 

Kao desetogodišnji dječak zbog ratnih zbivanja 1991. g. zajedno s 
bratom Krešimirom, majkom i bakom bio sam prisiljen napustiti svoj rodni 
grad Vukovar. Dok smo bili u podrumu i iščekivali što će s nama biti, došao 
je hrvatski branitelj čija je obitelj bila u podrumu zajedno s nama te rekao da 
postoji izlaz iz grada kroz kukuruze. Iako smo bili upoznati daje najbolje 
da ostanemo u podrumu jer je vani opasno, puca se i granatira, bez puno 
razmišljanja donijeli smo odluku te zajedno s mamom i bakom krenuli u 
nepoznato, u potragu za kukuruznim putom. Sjeli smo u auto koji je mama 
kupila samo koji mjesec prije ratnih događanja. Krenuli smo bez ičega, 
obučeni u ono što smo imali na sebi. Vremena za pakiranje ili nešto drugo 
nije bilo. Unatoč upozorenjima da se vratimo u podrum to nismo učinili, 
nego smo uporno tražili način kako doći do kukuruzišta gdje se nalazi izlaz 
iz grada koji su čuvali hrvatski branitelji. Iz nekoliko pokušaja da dođemo 
do kukuruznoga puta nekako smo ipak pronašli put do njega; naime, do 
kukuruznoga puta nije bilo jednostavno doći jer je grad bio blokiran. 

Uspjeli smo izići iz potpuno opkoljenoga Vukovara, spuštenih glava 
kada smo autom prolazili kukuruznim putom. Jedini štit bili su nam naši 
branitelji i kukuruz koji je te godine bio posebno visok. Probili smo se do 
Bogdanovaca, Marinaca, Nuštra pa sve do Vinkovaca. U Vinkovcima su se 
čudili kako nam je to uspjelo jer mnogima prije i poslije nas nije. 

Vinkovci su također bili pod ratnom opsadom te smo opet završili u 
podrumu. Odlučili smo otići što dalje, i to u Sloveniju, s vjerom kako ćemo 
se brzo vratiti u naš Vukovar. U nama je naime gorjela nada da ćemo se 
vratiti. No nije bilo tako. Vukovar je pao u agresorske ruke. U Sloveniji, u 
Kranjskoj Gori, ostali smo četiri godine gdje smo završili peti, šesti, sedmi 
i osmi razred osnovne škole na slovenskom jeziku. U kranjskogorskoj 
župnoj crkvi Uznesenja Blažene Djevice Marije za to vrijeme bili smo 
ministranti te primili sakrament svete Potvrde. Slovenci su nas jako lijepo 

prihvatili, osobito tamošnji župnik kojem smo rado pomagali oko poslova 
u župnom vrtu i brige oko pčela koje je imao. 

Tamo, među slovenskim Alpama, naučili smo skijati i jako smo uživali 
u tome, osobito biti među tim bijelim visokim planinama i čistu zraku. No 
po završetku osnovne škole 1995. g. odlučujemo napustiti ljepote Kranjske 
Gore i vratiti se u Hrvatsku. Našim prijateljima Slovencima je bilo zbog 
toga jako žao, mnogi su i plakali kad smo odlazili. Njihova je želja bila da 
ostanemo kod njih u Sloveniji zauvijek. No čežnja za domovinom bila je 
jača. 

Odlazimo u Rijeku u kojoj nastavljamo školovanje. Upisujemo se u 
srednju tehničku građevinsku školu te u Rijeci nastavljamo s ministriranjem 
u župnoj crkvi Uznesenja Blažene Djevice Marije. Početkom 1996. g. 
umire nam majka pa s bakom odlazimo na kratko vrijeme ujaku u Otok. 
Nastavljamo školovanje u Vinkovcima u koje se i selimo. U Vinkovcima 
ostajemo do završetka srednje tehničke građevinske škole. Godine 1999. 
uspijevamo se upisati na Građevinski fakultet u Osijeku u koji odlazimo 
studirati. Kao prognanici za vrijeme studiranja dobivamo smještaj u 
učeničkom domu Hrvatskoga radiše, a u župi svetih Ćirila i Metoda u 
Osijeku jedno vrijeme kao studenti uključujemo se u ministrante. Nakon 
tri godine boravka u učeničkom domu iznajmljujemo stan u župi svetoga 
Josipa Radnika ne znajući da se upravo u toj osječkoj crkvi nalazi velika 
slika blaženoga Ivana jer za njega do tada još nismo čuli i ne bi nam to ništa 
značilo. 



Plakat koji je najavljivao beatifikaciju Ivana Merza 

U međuvremenu prvi put dolazimo u dodir s našim blaženim Ivanom 
Merzom. Naime, 2003. g. u Banjoj Luci bilo je proglašenje Ivana Merza 
blaženim te smo to gledali na televiziji, a puno se o tome govorilo i u Crkvi. 

Ubrzo nakon toga prijateljica Snježana nam detaljnije govori o blaženom 
Ivanu i poklanja nam knjigu pod nazivom Ljubav i čistoća s tekstovima 
Ivana Merza koje je odabrao i komentirao isusovac p. Božidar Nagy. 
Čitanjem te knjižice dolazim do neprocjenjivih odgovora za moj život. U 
potpunosti se pronalazim u blaženom Ivanu, njegovim mislima i porukama. 
Do tada sam mislio da ne postoji nitko sa sličnim promišljanjima, a onda je 
došao on, blaženi Ivan Merz. 

On mi je dao mnoge odgovore koje do tada nitko drugi nije mogao 
dati. Rasvijetlio mi je put prema Isusu, pokazao mi je kako živjeti i dalje 
koračati kroz život. Ista je prijateljica brata i mene 2006. g. obavijestila 
da u Osijek dolazi p. Božidar Nagy, isusovac, postulator blaženoga Ivana, 
te nas pozvala da zajedno s njom pođemo u rezidenciju Družbe Isusove 
na kratak susret i razgovor s njim. Tako smo se upoznali s p. Božidarom i 
već na prvom susretu dobili od njega puno materijala o blaženom Ivanu. 
Prijateljstvo s p. Božidarom još uvijek traje, jako nas je lijepo prihvatio, baš 
kao svoju braću. 

Blaženi Ivan nam je preko p. Božidara otvorio mnoga vrata, omogućio 
nam je da potpuno besplatno hodočastimo u Vječni grad Rim u kojem smo 
bili dvaput, jednom kao hodočasnici, a drugi put kao volonteri u Domu 
hrvatskih hodočasnika bi. Ivana Merza. Nekoliko smo puta hodočastili na 
grob blaženoga Ivana u baziliku Srca Isusova u Zagrebu, prošli smo mjesta 
i ulice kojima se kretao naš Blaženik, mjesto gdje je boravio dok je bio u 
Zagrebu, sobu bolnice u kojoj je preminuo, odnosno sadašnju osnovnu školu 
koja nosi njegovo ime. Jednom prilikom posjetili smo i Muzej blaženoga 
Ivana u Zagrebu te vidjeli stvari koje je koristio, obuću i odjeću koju je 
nosio, dnevnik koji je vlastitom rukom pisao. Bili smo čak i na otoku Hvaru 
u Brusju gdje je blaženi Ivan često boravio i djelovao u tamošnjem ogranku 
Orlovske katoličke organizacije. 

U međuvremenu sam počeo pisati pjesme u čast i zahvalu blaženom 
Ivanu. Osjetio sam daje njegova pomoć i prisutnost u mom životu velika. 
Došao sam do spoznaje da me blaženi Ivan prati na životnom putu dulje 
vrijeme, i to još iz djetinjstva. 

Iz njegova sam dnevnika saznao daje blaženi Ivan također proživio rat 
i njegove strahote, patnju, trpljenje, da je kao vojnik bio na ratištu, i to u 

snježnim talijanskim Alpama, daje znao skijati, daje bio ministrant, a da 
je jednom prilikom čak posjetio i Kranjsku Goru! 

Saznao sam i to da su na pogreb Ivana Merza upravo mladi iz Vinkovaca, 
gdje smo živjeli četiri godine za vrijeme srednjoškolskog školovanja, na 
njegov grob donijeli vijenac s bijelom svilenom vrpcom na kojoj je zlatnim 
slovima pisalo: “Hvala ti, Orle Kristov, što si nam pokazao put k Suncu.” 



Vrpca s natpisom na vijencu što su ga mladi iz Vinkovaca položili 
na grob bi. Ivana Merza 


Čudesno je i to da smo i dan-danas pripadnici osječke župe svetoga 
Josipa Radnika u koju smo došli prije svega zbog potrage za stanom, a 
sada to pripisujem našemu blaženom Ivanu, čija se slika tamo nalazi. Ovdje 
bih se vratio i na naš kratki boravak u Otoku dok smo bili smješteni kod 
ujaka. Naime, u otočkoj je župi u to vrijeme bio na službi kao kapelan vlč. 
Florijan Kvetek, koji je okupljao mlade križare. Križari su u potpunosti 
nastavili duhovni program što ga je Ivan Merz dao Orlovstvu, a sadržan 
je u geslu ”Žrtva - Euharistija - Apostolat”. Iako se nisam uključivao 
u križare, ipak mi je Bog dao do znanja da oni postoje, premda tada tomu 
nisam pridavao neku važnost. 

Zanimljivo je upravo da vlč. Florijan, nekadašnji kapelan u Otoku, 
postaje 2006. g. župnikom u Osijeku u župi svetoga Josipa Radnika. I to je 
opet čudesno kako nas je blaženi Ivan preko svetoga Josipa povezao s vlč. 
Florijanom nakon toliko godina. Naime, tada dok je bio na službi u Otoku, 
nismo se poznavali. 

Iz čitanja Ivanovih djela saznao sam da je u Ivanu gorio “plamen za 
beskrajnim visinama”, plamen za Bogom, kao što su i u nama gorjele nada 
i čežnja za povratkom u Vukovar. Kasnije sam uvidio da je ta naša čežnja 

za povratkom u Vukovar ustvari bila čežnja za Bogom koji je sam naša 
Domovina i naša Vječna kuća. 

Upitao sam seje li slučajno da iz Vukovara odlazimo u Kranjsku Goru 
u Sloveniju, u mjesto koje je svojim posjetom 14. travnja 1927. g. za Uskrs 
posvetio blaženi Ivan. Tko lije bio onaj glas koji nas je preko našega susjeda 
hrvatskoga branitelja dok smo bili u podrumu obavijestio da postoji izlaz 
iz opkoljenoga grada? Došao sam do spoznaje daje to bio Božji glas koji 
nas je zagovorom blaženoga Ivana vodio prema svjetlu. Izbavio nas je iz 
podrumske tame i osvijetlio put prema životu. Izbavio nas je s razlogom, 
izbavio nas je da budemo svjedoci Isusovi. Bog mi je svojega apostola, 
blaženoga Ivana, otkrio mnogo godina kasnije, otkrio ga je u svoj njegovoj 
veličini i svetosti. 

Jako su me dotakle misli blaženoga Ivana o Mariji Majci Božjoj. Kada 
sam posjetio Lurd, osjetio sam ono o čemu govori blaženi Ivan kada govori 
o tome da je “Ona”, Majka Božja, tamo. On je to tako lijepo zapisao. O 
Mariji je napisao sve ono što samo čista duša i srce mogu izreći. 



Crkva Uznesenja BDM 
u Stenjevcu (Zagreb) koju je 
bi. Ivan Merz obranio 1926. g. 
od oskvrnuća po cijenu života. 


Kip bi. Ivana Merza nalazi se 
pokraj ove crkve. Izradio ga je 
akademski kipar Slaven Miličević 
iz Zagreba. Uz kip: Krešimir 
(lijevo) i Domagoj (desno). 

Pravo čudo dogodilo se za jednoga posjeta Zagrebu 2015. g. kada smo 
bili na ručku povodom proslave sestričine diplome uspješno završenoga 
studija. Naime, nismo znali gdje će biti taj ručak, nego samo da će biti neg¬ 
dje u Zagrebu, a onda smo završili u Stenjevcu, i to odmah pokraj župne 
crkve Uznesenja Blažene Djevice Marije koju je blaženi Ivan za vrijeme 
jedne pobune skupine nasilnika u studenom 1926. g., koji su je pokušali 
protuzakonito zauzeti i oteti za svoje krivo vjerske obrede, zajedno s tride¬ 
setak mladih pripadnika Katoličke orlovske organizacije, obranio vlastitim 
životom, i to po cijenu mučeničke smrti. S intemetske stranice blaženoga 
Ivana Merza ukratko donosim izvještaj o ovom događaju: 

“Doznavši za namjere zauzeća i oskvrnuća crkve Ivan Merz je organizi¬ 
rao obranu. Zajedno s trideset mladića, članova Orlovske katoličke organi¬ 
zacije, došao je u ranim jutarnjim satima te nedjelje, 21. studenog 1926. g., 
pred crkvu koju su mladići-orlovi opkolili i počeli držati stražu. BI. Ivan je 
stao na sam ulaz crkve. Kada su nasilnici počeli dolaziti, počeli su najprije 
verbalno, a onda i fizički napadati branitelje crkve. Po bi. I. Merzu su čak i 
pljuvali i vrijeđali ga, a on je stojeći pred vratima doviknuo: ‘Samo preko 
naših lešina vi ćete ući u ovu našu crkvu!’ Videći odlučnost branitelja da 
pod cijenu života obrane crkvu, napadači su se ipak povukli uz nastavak 
verbalnih vrijeđanja, a crkva je bila obranjena. Ivan nam je tako dao divan 
primjer svoje ljubavi prema svetoj Crkvi za čiju je obranu bio spreman 
proliti svoju krv i dati svoj život.” 

Tamo pokraj crkve naišli smo na lijevani kip blaženoga Ivana podignut 
u spomen na taj njegov herojski čin. 

Na ručku je bila prisutna i časna sestra Mladena iz reda Milosrdnih se¬ 
stara svetoga Križa. Iz razgovora sa sestrom brat i ja saznajemo da nas 
poznaje još od naših prvih dana života. Naime, ta ista časna sestra bila je 
na službi u Vukovaru 1980. g. A to je godina rođenja brata i mene. Sestra 
Mladena je radila u vukovarskoj bolnici u rodilištu. I kakva li čuda, od s. 
Mladene doznajemo da nas je upravo ona krstila u bolnici jer smo bili u 
lošem zdravstvenom stanju. Vremena da se zove svećenik nije bilo. Tako 
je upisano i u crkvene knjige u Vukovaru u franjevačkom samostanu svetih 
Filipa i Jakova. Sa sestrom smo jako lijepo porazgovarali i saznali još nešto 
čudesno. Doznali smo da poznaje p. Božidara. Oni su, naime, prijatelji još 
iz dječjih dana kada su zajedno provodili djetinjstvo u slavonskom selu 
Đurđancima, a otac p. Božidara bio im je učitelj u osnovnoj školi. Upravo 
u to vrijeme dok smo bili na ručku p. Božidar je u susjednoj župi bi. Ivana 

slavio svetu Misu i govorio o blaženom Ivanu. To saznajemo tek kasnije 
od p. Božidara. 

Početkom svibnja 2016. g. posjetili smo Zagreb jer smo išli bratiću 
u svatove. Dogodilo se pravo čudo! U hotelu gdje smo sljedećega dana 
imali ručak susreli smo sasvim iznenadno postulatora blaženoga Ivana p. 
Božidara i banjolučkoga biskupa mons. Franju Komaricu, koji su bili na 
zajedničkom ručku s ostalim svećenstvom. Naime, baš su dolazili s pro¬ 
slave blagdana blaženoga Ivana koja se svečano održala u župi bi. Ivana 
u nedjelju 8. svibnja u naselju Špansko, a povodom njegova rođenja za 
Nebo 10. svibnja 2016. g. U Zagreb idemo vrlo rijetko, možda tek jednom 
godišnje. Vjerujemo da se blaženi Ivan pobrinuo i za ovaj susret s p. Boži- 
darom i biskupom Komaricom jer vjerojatnost da bismo se mogli susresti 
bez prethodnoga dogovora gotovo da i ne postoji. Uz njih je bio i župnik 
župe bi. Ivana Merza u Španskom vlč. Darko Bručić Pavuk kojega smo 
tada upoznali. 

Biskupa Komaricu poznajemo još iz Rima kada smo sasvim neplanirano 
završili s njime na večeri poslije svete Mise u Papinskome hrvatskom za¬ 
vodu Svetoga Jeronima. Već tada u Rimu uputio nam je riječi pune nade i 
ohrabrenja za naš daljnji život, a to je učinio i u Zagrebu. Biskup Komarica 
je veoma velik štovatelj blaženoga Ivana i promicatelj njegova štovanja. 



Mons. Franjo Komarica, banjolučki biskup, na svečanom otvorenju 
“Godine vjere ” u banjolučkoj biskupiji u župnoj crkvi Pohoda BDM 
u Banjoj Luci s likom bi. Ivana Merza na misnici. 

Blaženi Ivan pomogao mi je puno puta u životu, i to u različitim po¬ 
trebama. Ponekad nisam ni svjestan toga, ali znam da mi pomaže. On me 
zagovara kod Isusa Krista od kojega stižu sve milosti. On se nalazi upravo 
tamo, na izvoru njegova beskrajnoga milosrđa, u vječnom posjedovanju 
Presvetog Srca Isusova. 

Upravo tijekom pisanja ove zbirke pjesama koju čitate mogu posvjedo¬ 
čiti da sam imao velikih problema sa zdravljem, odnosno gornjim dišnim 
putovima i grlom. Posljednjih sam se mjeseci osjećao jako loše i na izmaku 
snaga. Bio sam kod liječnika i obavio brojne pretrage u domu zdravlja i 
bolnici, ali mi ništa nije pomoglo. Bio sam u dva navrata i na bolovanju. 
Dijagnosticirali su mi dvije kronične bolesti grla i uputili na daljnje pretra¬ 
ge. Bolest se nije smirivala. Tada sam zazvao ime blaženoga Ivana Merza 
i rekao mu: “Blaženi Ivane, molim te, pomozi!” Vrlo brzo sam se počeo 
osjećati bolje, a sljedećega jutra nisam više osjećao nikakve tegobe. 

Također, dok sam radio na ovoj zbirci, 16. srpnja 2016. g. dobio sam 
čestitku od p. Božidara povodom blagdana Gospe Karmelske, zaštitnice 
Doma hrvatskih hodočasnika blaženoga Ivana Merza u Rimu, koji je upra¬ 
vo toga dana slavio 29. rođendan svoga postojanja. Tada opet dolazim do 
nečega vrlo zanimljiva: naime, i brat i ja smo u tom trenutku za ovu zbirku 
imali napisanih svaki po 29 pjesama u čast i zahvalu blaženom Ivanu ne 
znajući za ovu zanimljivu simboliku. 

Iz Ivanova Dnevnika doznajem daje u dobi od 17,5 godina, nakon po¬ 
ložene mature, išao na odmor u Opatiju. Bilo je to u srpnju 1914. g. Puto¬ 
vao je vlakom iz Banje Luke preko Zagreba do Rijeke, odakle je otišao u 
Opatiju. Podsjetilo me to na moj boravak u Rijeci u kojoj smo živjeli kao 
prognanici od kolovoza 1995. g. sve do smrti majke u siječnju 2016. g. 
Majku smo u progonstvu sahranili na groblju u Rijeci tako da smo u vreme¬ 
nu od 1996. do 1997. g., dok smo živjeli u Otoku i Vinkovcima, znali često 
putovati vlakom na relaciji Vinkovci - Zagreb - Rijeka i obrnuto. Jednom 
prilikom 1997. g. bili smo u Opatiji na ljetovanju, a što nam je potpuno 
besplatno omogućio prijatelj iz Slovenije koji je tamo imao apartman. U 
Rijeku smo iz Vinkovaca preko Zagreba došli vlakom odakle smo otišli u 
Opatiju. Zanimljivo je to da smo tada imali 17 godina, kao i blaženi Ivan 
kada je 1914. g. išao u Opatiju na odmor. 

Razmišljao sam i o tome kakvu vezu blaženi Ivan Merz ima s Vukova¬ 
rom. Nisam to mogao povezati sve do nedavno. Naime, nakon 15 godina 
progonstva život me 2006. g. vraća u rodni grad. U Vukovaru sam dobio 

posao u Gradskoj upravi na radnom mjestu stručnog suradnika za obnovu 
i graditeljstvo. Prema saznanjima blaženi Ivan nikada nije posjetio Vuko¬ 
var tako daje bilo teško naći njegovu povezanost s ovim gradom. Sve do 
2016. g. rad u Vukovaru prikazivao sam za napaćeni vukovarski narod i 
žrtve Vukovara i to mi je davalo smisao i snagu za moj boravak tamo. No 
odgovor na povezanost bi. Ivana Merza s Vukovarom dobio sam 2016. g., 
deset godina nakon zaposlenja u Vukovaru. Gradonačelnik Grada Vukova¬ 
ra me je na uskrsni utorak 2016. g. sasvim iznenada pozvao na sastanak u 
svoj ured na kojem je bio prisutan i đakovačko-osječki nadbiskup mons. 
Dr. Đuro Hranić te me tom prilikom imenovao za glavnoga koordinatora 
ispred Grada Vukovara za organizaciju Susreta hrvatske katoličke mladeži 
koji se ima održati 2017. g. u Vukovaru. 



SHKM 

VUKOVAR 


Logo Susreta hrvatske katoličke mladeži 
201 7. g. u Vukovaru 


Poznato je da je blaženi Ivan Merz svoj život posvetio odgoju hrvatske 
mladeži u katoličkoj organizaciji Hrvatski orlovski savez te ga na samrti 
prikazao kao žrtvu Bogu za hrvatsku mladež. Vjerujem daje blaženi Ivan 
Merz imao udjela u svemu ovom te me vratio u Vukovar s razlogom. U 
Gradskoj upravi Vukovar radim kao građevinski inženjer na obnovi grada, 
a upravo je meni povjerena koordinacija Susreta hrvatske katoličke mlade¬ 
ži, što je uistinu čudesno jer to nije moj djelokrug posla. 

U srpnju 2016. g. sasvim neočekivano u poštanskom sandučiću prona¬ 
lazim pošiljku od p. Božidara Nagya, a to je bila knjiga Vukovarske uspo¬ 
mene pok. S. Mariangele Žigrić, rođene Vukovarke, iz Družbe milosrdnih 

sestara sv. Križa. Iz knjige saznajem daje njezin otac kao gimnazijalac bio 
aktivan u Orlovskoj organizaciji, kasnije Katoličkoj akciji, koja je djelova¬ 
la u Vukovaru. Upravo je Ivan Merz bio suosnivač Hrvatskoga orlovskog 
saveza! I to je još jedna potvrda o prisutnosti bi. Ivana Merza u Vukovaru. 

Jednom prilikom p. Božidar mi je poslao sliku freske Posljednje večere 
hrvatskih blaženika i svetaca koja se nalazi iznad oltara u zavjetnom sveti¬ 
štu Predragocjene Krvi Kristove u Ludbregu. Freska zorno prikazuje gdje 
se točno smjestio blaženi Ivan, a smjestio se tik do Isusa. 



Freska Isusove “Posljednje večere ” s hrvatskim svecima, blaženicima i kandidatima 
oltara blagoslovljena u zavjetnoj kapeli Predragocjene Krvi Kristove u Ludbregu. 
Izradio profesor i akademski slikar Marijan Jakubin iz Zagreba. 


Nije on do Isusa zasigurno sjeo sam od sebe, nego gaje sam Isus pozvao 
i posjeo odmah do njega. Pored svih naših svetaca i blaženika Isus pokraj 
sebe posjeda upravo Ivana, koji je jedini laik između svih njih. A zašto je 
Isus to učinio? Vjerojatno zato jer ima povjerenja u blaženoga Ivana, on 
dobro poznaje čistoću i svetost njegove duše. Isus je okrenut prema blaže¬ 
nom Ivanu te mu nešto tumači. A tumači mu Pisma, tumači mu što se to ima 
dogoditi da bi se proslavio Sin Čovječji. Govori mu o svom putu koji mu je 
proći, govori mu o patnji i trpljenju, ali i o konačnoj radosti. Ovo možemo 
usporediti s Isusovim susretom s Ilijom i Mojsijem na Gori preobraženja. 
Isus se povjerava blaženom Ivanu, a Ivan pozorno sluša. On prihvaća sve 
što mu Isus govori. A Isus mu govori da je i njemu to isto proći, put patnje 
i trpljenja, otkriva mu kako dospjeti u domovinu Očevu. Ivan odabire upra¬ 
vo taj put te naklonuvši glavu poseže za kaležom. Isus ga nato blagoslovi 
obećavši mu svoj mir, milosrđe te vječno posjedovanje njegova Presvetoga 
Srca. 

Zaista, blaženi Ivan je poslušao Isusove riječi, njegova je duša postigla 
cilj za koji je stvorena. O tome svjedoče mnogi, a i ovo moje kratko svje¬ 
dočanstvo. 

Blaženi Ivan je svjetlo Hrvatske koje pokazuje kojim putom ići, on je 
neprocjenjivo blago hrvatskoga naroda, on nas vodi Mariji, vodi nas Isusu. 
Njegove misli Vječnost znače. On je naš neumoran zagovornik, on se ne 
predaje ovom svijetu već sebe predaje drugima. On nam pomaže, a da mi 
toga nismo ni svjesni. On nam pomaže, a da mi za njega možda nikada 
nismo ni čuli. Njegova borba za naš spas još uvijek traje. 

Dragi čitatelju ove knjige, kad ti bude teško, sjeti se blaženoga Ivana, 
sjeti se da postoji on koji je prošao kroz ovaj život, kroz mnoge borbe i 
patnje, kroz sve što ti upravo prolaziš. Njega je put odveo do Onoga koji je 
Jedini i Vječan. On tu istinu nije zadržao za sebe, nego ju je žarko dijelio s 
drugima, ostavio ju je nama u naslijeđe. Prožeo je srca drugih, zasvijetlio 
narodima. Život mu je bio Krist, a smrt dobitak. On je dohvatio posljednju 
postaju za kojom je toliko žudio i čeznuo. U nju bi mnogi htjeli dospjeti, 
mnogi se trude nešto pokušavajući, a ipak ne prispijevaju. A njemu je to 
uspjelo. 

Dragi čitatelju, želim ti sretan i blagoslovljen hod kroz ovozemaljski 
život i da uspiješ, i ti, baš poput bi. Ivana, samo naprijed i hrabro! 

Blaženi Ivan pokazao nam je kamo, za kime i kako. 

Blaženi Ivane, hvala ti. 

Budi i ostani uz nas! 


Ovoj zbirci naših autorskih pjesama koje se nalaze u središnjem dijelu 
knjige, u II. dijelu, dodan je i I. dio, tj. kratka biografija blaženoga Ivana 
Merza s njegovim odabranim mislima te III. dio pod naslovom “Dodatak 
zbirci pjesama ”. U tim dodatcima nalazi se odgovor što me je potaknulo i 
nadahnuto na pisanje ovih pjesama, a to sam posebno opisao u DODAT¬ 
NIM AUTORSKIM POJAŠNJENJIMA na str. 254 - 257. 

Domagoj Jakumetović, dipl. ing. 

UVODNE RIJEČI AUTORA KREŠIMIRA 

Bilo je to godine 2006., a tada sam imao 25. godina, kada je mene i moga 
brata nazvala prijateljica Snježana, inače velika štovateljica bi. Ivana, te nas 
pozvala, ako bismo željeli, da zajedno s njom pođemo u rezidenciju Družbe 
Isusove u Osijeku na susret s patrom Božidarom Nagyom, postulatorom 
bi. Ivana Merza. Patra Božidara Nagya, inače isusovca, do tada nisam 
poznavao. Rado smo se odazvali pozivu, iako, da budem iskren, do toga 
dana nisam puno znao o bi. Ivanu i njegovu životu, osim da ga je tadašnji 
papa Ivan Pavao II. prilikom dolaska u Banju Luku proglasio blaženim te 
daje bio laik koji se istaknuo svojim uzornim i svetim životom. 

I upravo su od toga susreta moje prijateljstvo i povezanost s bi. Ivanom 
postajali sve veći. Upoznavajući Ivanov život čitanjem njegova Dnevnika, 
njegovih divnih misli i razmišljanja koje nam je u Dnevniku ostavio te 
molitvom devetnice njemu u čast, spoznao sam da me s bi. Ivanom 
povezuje puno toga zajedničkoga, a obzirom da sam i sam prošao svoj ratni 
vukovarski križni put, shvatio sam da samo patnja, bol i trpljenje čovjeka 
izgrađuju, jačaju i daju mu jasniji i pročišćujući pogled na smisao života 
i njegove vrijednosti koji je, kako i sam Ivan kaže, samo prolazna faza u 
onaj trajni, odnosno samo kratka priprava za Vječnost. Uistinu “kroz bol 
čovjek sve vidi drugačije... A baš ljudi, koji su trpjeli, najbolje će znati 
što je to bol, patnja”, kao što stoji zapisano u Ivanovu Dnevniku. 

Početkom Domovinskoga rata, ujesen 1991. g., kada smo bili protjerani 
iz Vukovara, put nas je odveo u progonstvo u Sloveniju, u Kranjsku Goru, 
gdje smo ostali živjeti pune četiri godine. 

A da to nije bilo nimalo slučajno, 
zašto baš u Kranjsku Goru, pokazalo 
se tek 2007. g. kada sam čitajući 
knjigu koja nosi naziv Suradnici u 
ostvarivanju Kraljevstva Kristova, 
koju su priredili Bonaventura Duda 
i Stella Tamhina, a koju smo brat i 
ja dobili na dar od Suradnica Krista 
Kralja, ženskoga svjetovnog instituta, 
nakon posjeta grobu bi. Ivana Merza u 
bazilici Srca Isusova i obilaska njegova 

muzeja u Zagrebu, naišao na podatak da je upravo u Kranjskoj Gori, 14. 
travnja 1927. g., boravio bi. Ivan. To me je potaklo na razmišljanje i dovelo 
do spoznaje daje bi. Ivan već ratne 1991. g., kada smo pod kišom granata, 
izgubljeni i u strahu izlazili kroz kukuruzni put iz vukovarskoga pakla i 
potpuno opkoljenoga grada, bio s nama i pokazivao nam put, iako tada još 
ništa nisam znao niti čuo o njemu. Naime, tada sam bio dijete i imao sam 
deset godina. 



Kranjska Gora, Slovenija 


Od 2006. g. zaposlen sam u Vukovaru na poslovima prostornoga 
uređenja, gradnje i zaštite okoliša Vukovarsko - srijemske županije. 

Godine 2014. išao sam na službeni put u Bogdanovce rješavati pitanje 
legalnosti tamošnje crkve posvećene sv. Leopoldu Bogdanu Mandiću koja 
je u ratu bila u cijelosti porušena, a nakon mirne reintegracije te povratka 
mj eštana u obnovlj ene kuće ponovno izgrađena. Odmah u ulaznom prostoru 
crkve na drvenim vratima koja vode na zvonik uočio sam izrezbaren lik, 
tj. reljef bi. Ivana. To me je posebno razveselilo i dovelo do spoznaje da 
to ne može biti slučajno jer upravo ratne 1991. g., kada smo spuštenih 
glava u autu napuštali opkoljeni Vukovar prolazeći kukuruznim poljem, 
tada jedinim izlazom iz grada, prošli smo kroz Bogdanovce, hrvatsko selo 
nedaleko od Vukovara. Čudesno je da sam upravo u Bogdanovcima, u 

novoizgrađenoj crkvi, naišao na izrezbaren lik bi. Ivana koji kao da mi je i 
na ovaj način želio reći daje već tada bio moj pomoćnik i prijatelj na mome 
životnom putu te da me je štitio i izveo na sigurno. 



Reljef bi. Ivana Merza. 

Nalazi se na drvenim vratima u crkvi sv. Leopolda B. Mandića u Bogdanovcima. 
Izradio ratni zapovjednik obrane mjesta Bogdanovci 
umjetnik Ivan Matković - Lasta iz Bogdanovaca. 


Razmišljajući zašto se reljef bi. Ivana nalazi na vratima koja vode na 
zvonik spoznao sam da se nalazi upravo na tim vratima jer i danas na ovaj 
simboličan način usmjerava i vodi vjernički puk na sigurno - k nebeskim 
visinama i pokazuje mu put prema Suncu - put prema Kristu i Vječnosti u 
kojoj se on već sada nalazi. 

Godine 2012. pohodio sam crkvu sv. Franje Asiškoga u Gradištu, mjestu 
nedaleko od Županje, gdje sam prisustvovao svetom misnom slavlju. U 
unutrašnjosti crkve sam na zidu s lijeve strane iza oltara na kojem su se 
nalazile freske svetaca primijetio i fresku bi. Ivana. Ljepota toga susreta s 

bi. Ivanom riječima se ne može opisati. Bila je to tolika radost u srcu kao 
da sam susreo svoga najrođenijeg prepoznajući u njemu Krista - Božju 
ljubav i blizinu. Osjećao sam se kao da sam u svojoj kući među svojima 
najbližima i najmilijima. Jednostavno neponovljivi i nezaboravni trenutci. 



Freska bi. Ivana Merza. 

Nalazi se u crkvi sv. Franje Asiškoga u Gradištu. 
Izradio umjetnik Rudolf Dretvić iz Gradišta. 


Dana 15. studenog 2015. g. povodom obilježavanja sjećanja na žrtvu 
Vukovara, u dvorani Pastoralnoga centra “Sv. Bono” franjevačkoga 
samostana u Vukovaru, bila je predstavljena zbirka pjesama Vukovarska 
čežnja, koju smo moj brat i ja napisali. Tom prigodom sam također i u 
toj dvorani uočio u drvetu izrezbaren reljef bi. Ivana, što me je također 

potaknulo na zahvalnost našem Blaženiku koji je i u tim trenutcima bio sa 
mnom i davao mi podršku. 



Reljef bi. Ivana u drvetu u dvorani Pastoralnoga centra “Sv. Bono” 
franjevačkoga samostana u Vukovaru. Izradio akademski slikar i kipar 
Branko Crlenjak — Brane iz Vukovara. 

Godine 2007. i 2014. hodočastio sam u Vječni grad Rim, i to potpuno 
besplatno, te sam tom prilikom imao čast i veliku milost boraviti u Domu 
hrvatskih hodočasnika koji nosi naziv po blaženom Ivanu te tako obići 
mnoga sveta mjesta kršćanstva i naše vjere, na čemu također mogu zahvaliti 
našem Blaženiku. 

2009. g. hodočastio sam u Lurd, marijansko svetište koje je bilo posebno 
drago bi. Ivanu i u kojem je on posebno zavolio Gospinu krunicu, a 2015. g. 
ljetovao sam na otoku Hvaru na koji je bi. Ivan odlazio na odmor i liječenje, 
i to u mjestu Brusje obišavši i mjesta Grab lje i grad Hvar. 

Prilikom ljetovanja na otoku Hvaru moj brat i ja dobili smo posebno 
nadahnuće za objavu naše prve zbirke pjesama pod nazivom Vukovarska 
čežnja posvećene vukovarskim herojima, poginulim i preživjelim 
braniteljima Vukovara te napaćenomu vukovarskom puku, gradu Vukovaru 


24 










flpostoJ Hrisbou 


i Dunavu. Na tomu posebnom nadahnuću također mogu zahvaliti bi. 
Ivanu jer bez njegove pomoći i njegova zagovora Vukovarska čežnja ne bi 
ugledala svjetlo dana. 

Samo predstavljanje zbirke bilo je uistinu neponovljivo. Svi mi koji 
smo bili prisutni u dvorani osjetili smo posebno zajedništvo koje nas je sve 
ujedinilo i približilo jedne drugima, što se ne može opisati riječima. Svi 
smo bili ispunjeni jednom posebnom nadom, vjerom i Kristovom ljubavlju. 

Osijek, Vukovar, Bogdanovci, Zagreb, Lurd, Rim i otok Hvar - sve su 
to mjesta na kojima mi je preko bi. Ivana Gospodin posebno progovorio, 
odnosno na svim tim mjestima bi. Ivan mi se na čudesne načine očitovao 
pokazujući mi na taj način put Kristu. A Kranjska Gora i njene rajske ljepote 
u kojima sam proživio najljepše godine svoga djetinjstva ostat će mi cijeli 
život u sjećanju, i to pogotovo sada kada znam daje i nju svojim posjetom 
posvetio bi. Ivan i da se nisam slučajno zatekao tamo. 



U Domu hrvatskih hodočasnika “Blaženi Ivan Merz” u Rimu 2007. g.; 
Domagoj (lijevo), p. Božidar Nagy (u sredini) i Krešimir (desno) 

Mogu reći da mi je bi. Ivan već toliko puta priskočio u pomoć i uvijek 
je tu u blizini, makar toga često puta i nisam bio svjestan. Preko bi. Ivana 
upoznao sam vrlo mnogo dobrih i vjernih prijatelja. 



Marijansko svetište u Lurdu, Francuska 


Kao znak moje zahvalnosti za sve primljene milosti po njegovu zagovoru 
2009. g. napisao sam svoju prvu pjesmu posvećenu bi. Ivanu, a bilo je to 
povodom obilježavanja obljetnice njegova rođenja. Od tada su se počele 
jedna za drugom nizati i ostale pjesme, a sve su napisane uoči njegovih 
obljetnica: obljetnice Ivanova zemaljskoga rođendana, obljetnice njegova 
proglašenja blaženim i obljetnice njegova prelaska u Vječnost. 

Blaženi Ivan me je uvijek pratio i prati na mome životnome putu, 
a 2006. g. svojim pozivom preko njegove velike štovateljice iz Osijeka, 
na susretu s patrom Božidarom Nagyem, tada mi se prvi put očitovao 
pristupivši mi na tih, neizmjerno lijep i susretljiv način, s neopisivom 
poniznošću, blagošću i vedrinom, i pozvao me na još veće prijateljstvo s 
njim. 

Hvala ti, blaženi Ivane, što si uvijek sa mnom! Hvala ti, Orle Kristov, 
što si i meni kao i mnogim mladima pokazao i uvijek iznova pokazuješ 
put k Suncu, put k Jedinom i Vječnom, Istinitom i Pravednom, Blagom i 
Milosrdnom, Uskrslom i Živom, našem Spasitelju i Otkupitelju, Gospodinu 
Isusu Kristu. 

Blaženi Ivane, moli za nas! Moli za svoj hrvatski puk! 

Sada i u sve vijeke vjekova! 



Kip bi. Ivana Merza (bronca) u dvorištu župne crkve Pohoda BI. Djevice Marije 
u Banjoj Luci. Izradio akademski kipar Kuzma Kovačić iz Splita, rodom s Hvara. 

U nastavku donosim četiri svoja svjedočanstva - zahvalnice kako mi je 
bi. Ivan pomogao u raznim situacijama Ove su zahvalnice objavljene na 
službenoj stranici bi. Ivana Merza: www.ivanmerz.hr. 

Pomoć došla kad je bilo najpotrebnije 

15. 1. 2007. g. 

Blaženi Ivane! Hvala ti što si ušao u moj život i što si mi pomogao kad 
mi je bilo najpotrebnije... Hvala ti na uslišanim molitvama po devetnici i 
po pjesmama posvećenim tebi... Hvala ti za moje radno mjesto i za ljude 
s kojima radim... Znam da ćeš i dalje biti uz mene i da ćeš me pratiti na 
mome životnom putu - putu koji si mi ti pokazao! 

Pjevanje pjesme Uresu divni omogućilo potpuni oporavak 
na putovanju 

12. 5. 2010. g. 

Evo svjedočanstva kako mi je bi. Ivan pomogao na putu u Zadar na Su¬ 
sret hrvatske katoličke mladeži 8. i 9. svibnja 2010. g. 

U Zadar smo krenuli u 4.00 h ujutro. Nakon dva sata vožnje postalo mi 
je mučno. To mi se već dosta dugo nije događalo. Potpuno sam bio ošamu- 
ćen. Nakon kratke autobusne stanke mučnina se i dalje nastavila i mislio 
sam da sam gotov... I sada se događa ključni trenutak: nekako spontano 
bez ikakva razmišljanja i volje počeo sam u sebi pjevušiti pjesmu Uresu 
divni, hrvatskog roda, Ivane mili, uzore pun sjaja i u istom trenutku bio 
sam potpuno nov, znakovi mučnine su potpuno nestali. A to je ujedno bio i 
sedmi dan devetnice blaženom Ivanu koju sam molio i potpuno sam uvje¬ 
ren da mije blaženi Ivan svojim zagovorom pomogao. 

Hvala ti, blaženi Ivane, na pomoći koja je stigla kada sam se najmanje 
nadao. 

BI. Ivan proviđa potreban odmor 

23. 5. 2011. g. 

Pred blagdan bi. Ivana Merza ove godine molio sam mu devetnicu, a 
da nisam imao posebnu nakanu. Jednostavno sam ga kao njegov štovatelj 
želio počastiti za njegov godišnji spomendan. 

Sutradan 10. svibnja, nakon izmoljene devetnice, upravo na sam blag¬ 
dan bi. Ivana, dobio sam poziv od nadležnih iz svoje uprave da pođem za- 

jedno s jednim kolegom na službeni put u Bihać te da ondje nekoliko dana 
sudjelujem na jednomu stručnom seminaru. 

Promjena mije jako dobro došla te sam se ujedno mogao i odmoriti od 
svakidašnjice. Za sve to mogu zahvaliti jedino bi. Ivanu Merzu jer sam 
upravo taj poziv za Bihać dobio na njegov dan i sigurno po njegovu za¬ 
govoru nakon izmoljene devetnice. BI. Ivan je znao što mi treba pa mi je 
ovako nagradio moju molitvu upravljenu njemu. 

Hvala ti, blaženi Ivane! Moli za sve nas i dalje, a pogotovo za svoj hr¬ 
vatski narod! 



BI. Ivan Merz. 

Naslikala akademska slikarica Zlatica Kovačićek Poljan iz Zagreba. 
Slika se nalazi u kapeli rezidencije Družbe Isusove 
u Zagrebu, Palmotićeva ulica. 

Slika bi Ivana Merza izrađena u stilu ruskih ikona. Nalazi se u katoličkoj crkvi 
u Habarovsku u Rusiji. Izradio ju je svećenik Ivan Flores iz Argentine, 
koji je na službi u Habarovsku kao župnik. 

Ta je župa proglasila bi. Ivana Merza zaštitnikom svoje mladeži! 

BI. Ivan pomaže rješavati financijske probleme i u snu! 

2. 9. 2011. g. 

Neki dan sam sanjao da sam bio u velikim dugovima. Radilo se o ra¬ 
čunima koji su redovito pristizali unazad posljednjih desetak godina na 
adresu Doma u Osijeku u kojem sam bio u razdoblju od 1999. do 2002. g. 
smješten kao vukovarski prognanik te se skupila ogromna količina novca 
koji je trebalo platiti da bi se izmirio nakupljeni dug. 

Djelatnici Doma nisu znali gdje se nalazim otkako sam se iselio iz Doma 
pa me nisu mogli o tome obavijestiti, a budući da sam se jednom prilikom 
iznenada zatekao u Domu, to im je bila prilika da mi “uruče” kuvertu s 
računima. Nisam ni sam bio svjestan o čemu se točno radi, a kada su mi 
objasnili o čemu je riječ, skoro sam pao u nesvijest od iznosa koji se naku¬ 
pio. A sada nastupa naš bi. Ivan kojega inače štujem i redovito mu se molim 
od kada sam ga upoznao. 

Smeđa kuverta s prikupljenim računima nalazila se je na stolu Doma 
pokraj djelatnika koji je tamo radio. Kada sam se približavao da preuzmem 
kuvertu, velikim je slovima na njoj pisalo “Blaženi Ivan Merz”. I toga tre¬ 
nutka sam se probudio... 

Hvala ti, blaženi Ivane, što si mi pomogao da je “noćna mora” dobro 
završila jer kada sam se probudio, shvatio sam da je to bio san i da si mi ti 
pomogao i riješio nastalu situaciju! 

Dragi čitatelju ove zbirke pjesama napisanih u čast i zahvalu našemu 
nebeskom zaštitniku, blaženom Ivanu Merzu, neka ti Gospodin po njegovu 
zagovoru udijeli svoj blagoslov i uvijek bude s tobom, neka i u tebi ražari 
i rasplamsa plamen za beskrajnim visinama i vječnim pjevanjem nebeskih 
korova - taj plamen božanskoga sjaja koji je bio zapaljen i koji je gorio u 
našem bi. Ivanu sve do njegova prelaska u Vječnost. 

Bog te blagoslovio! 

### 

Na kraju bih još napomenuo da se u DODATNIM AUTORSKIM PO¬ 
JAŠNJENJIMA (str. 254 — 257) nalazi objašnjenje zašto zbirka pjesama 
Apostol Kristov osim naših autorskih pjesama i uvodnih riječi sadrži i 
“Kratku biografiju blaženoga Ivana Merza ” (I. dio) te “Dodatak zbirci 
pjesama ” (III. dio). 

Krešimir Jakumetović, dipl. ing. 

Vitraj bi Ivana Merza. 

Nalazi se u novoj jilijalnoj kapeli sv. Marka Križevčanina 
u Lepoj Vesi, župa Presvetoga Trojstva, Donja Stubica. 
Izradio umjetnik Siniša Bačić iz Zagreba. 

I. 

KRATKA BIOGRAFIJA 
I MISLI 

BL. IVANA MERZA 

BI. Ivan Merz. 

Nalazi se u Mostaru u župi sv. Ivana apostola i Evanđeliste. 

Naslikala akademska slikarica Marijela Zelić iz Mostara, rodom iz Bugojna, BIH. 

UVODNO OBRAZLOŽENJE I. DIJELA 


U ovome prvom dijelu zbirke donosimo kratku biografiju bi. Ivana Mer- 
za kako bismo čitatelja najprije ukratko upoznali s tijekom njegova života 
i događanjima kroz koja je prolazio od rođenja pa do smrti, odnosno prije¬ 
laza u Vječnost. 

Na kraju biografije nalaze se i govori svetoga pape Ivana Pavla II. i pape 
Benedikta XVI. u kojima oni opisuju bi. Ivana kao uzora kršćanskoga ži¬ 
vota i svjedoka Kristova. 

U ovom dijelu donosimo i misli bi. Ivana koje nam je ostavio u svojemu 
opširnom Dnevniku, kao i u drugim spisima, a koje su nas nadahnule i po¬ 
taknule na pisanje pjesama njemu u čast. 

Ispred svake pojedine misli bi. Ivana na početku stavili smo znak sunca 
-ft jer nam svaka Ivanova misao pokazuje put k Suncu, odnosno upućuje 
nas na Krista, na pročišćen i Duhom Svetim prožet način razmišljanja. 

Tako su se i u naša srca njegove misli utisnule i usmjerile nas na našemu 
životnom putu i u našoj čežnji za Gospodinom. 


Domagoj Jakumetović 
Krešimir Jakumetović 

Vitraj bi Ivana Merza. 

Nalazi se u župnoj crkvi sv. Kuzme i Damjana u Kuzmici. 

Izradio akademski slikar Branimir Dorotić iz Pražnica, rodom iz Supetra na Braču. 

KRATKA BIOGRAFIJA 
BLAŽENOGA IVANA MERZA 

(1896.- 1928.) 

“Svjedok - uzor - zaštitnik - primjer - suputnik 
- program života i djelovanja” (sv. papa Ivan Pavao II.) 



Ivan Merz - student u Beču 


Blaženi Ivan Merz rodio se u Banjoj Luci 16. prosinca 1896. g. Imao 
je bezbrižno i sretno djetinjstvo i mladost. Od roditelja je primio pristojan 
građanski odgoj, ali bez posebne kršćanske podloge. Rastao je u liberalnoj 
sredini. Veoma se zanimao za umjetnost i književnost. 

Za njegovu vjersku orijentaciju, koja se počela nazirati već pod konac 
gimnazije, bio je zaslužan njegov gimnazijski profesor, uzorni katolički 
laik dr. Ljubomir Maraković. Bio mu je pravi vodič kroz mladost. Već u 
zreloj dobi Ivan je o njemu zapisao: “Katolik svjetovnjak spasio me za 
vječnost.” 

Ivan Merz - gimnazijalac 


Ivan puno čita, posebno djela književne vrijednosti. Privatno uči francu¬ 
ski i engleski jezik. Uči svirati glasovir i violinu. Imao je dara i za crtanje. 
Aktivno se bavi športom. Igra tenis, vozi bicikl, bavi se gimnasticiranjem, 
šahom, klizanjem, kuglanjem. 



Ivan Merz - maturant 


Malo je ljudi, pa i među većinom Božjih ugodnika, čiji bismo duševni 
razvoj i uspon prema Bogu mogli tako izbliza slijediti kao što je to slučaj 
kod našega bi. Ivana Merza zahvaljujući njegovu opširnu Dnevniku. 

Počeo ga je pisati na poticaj svoga profesora dr. Marakovića sa seda¬ 
mnaest godina i nastavio ga voditi sve do zrele dobi. 

Kao moto Dnevniku Ivan stavlja stihove iz Byronova djela Manfred : 

“Za mladih dana želio sam vruće da srca drugih svojim prožmem sr¬ 
cem, da svijetlim narodima, da se uspnem ja ni sam ne znam kamo...”, 

U Dnevniku Ivan je opisao svaki treptaj svoga mladog srca, sve intelek¬ 
tualne i moralne bure i oluje kroz koje prolazi mladi čovjek u svome rastu, 
svaki korak svoga uspona prema životnim vrijednostima i prema Bogu. 

Gimnaziju - realku završava 1914. g. u Banjoj Luci s odličnim uspje¬ 
hom na maturi. 

Po želji roditelja tijekom tri mjeseca pohađa Vojnu akademiju u Bečko- 
me Novom Mjestu. Međutim, za vojničku službu Ivan nije imao ni volje 
ni smisla. Izdržao je na akademiji samo tri mjeseca. Iz njegova Dnevnika 
jasno se vidi kako ga svijet vjere, kao suprotnost moralnom zlu koje je Iva¬ 
na okruživalo, sve više privlači. Početkom 1915. g. Ivan započinje studij 
u Beču. 



Ivan Merz - ljubitelj književnosti 


Majci za volju upisuje pravo, ali usput pohađa i predavanja iz književ¬ 
nosti. U Beču mu se kulturni horizonti veoma proširuju. Puno čita, pohađa 
kazalište, koncerte, operu. 

U njegovu Dnevniku iz toga razdoblja razabire se da je to doba njegovih 
najvećih nutarnjih lutanja i traženja. Muči ga problem ljubavi. Uspomena 
na prvu mladenačku ljubav prema Greti još uvijek je živa. Tište ga i vjerski 
problemi, ali uza svu sumnju on želi vjerovati. 

Osjeća u sebi veliku težnju za moralnim usavršavanjem. Prvi svjetski 
rat prekida mu studij. Mobiliziranje te nakon časničkoga tečaja poslan na 
bojište. Proživljava sve patnje rata na fronti u Italiji od 1916. do 1918. g. 
gledajući svakodnevno smrti u oči. 



Ivan Merz (drugi zdesna) s kolegama vojnicima u Prvome svjetskom ratu 


U susretu s trpljenjem doživljava potpuno obraćenje Bogu. Nakon rata, 
1919. g., nastavlja studij književnosti u Beču i potom studira u Parizu na 
Sorboni i na Katoličkom sveučilištu od 1920. do 1922. g., gdje već provodi 
svetački život. Iz Pariza 1921. g. u jednom pismu piše svojoj majci onu 
čuvenu rečenicu koja odaje njegov životni put: 

“Znadeš da me je život na sveučilištu u Beču, onda rat, studij i na¬ 
pokon Lurd potpuno uvjerio o istinitosti katoličke vjere i da se zato 
moj cijeli život kreće oko Krista Gospodina.” 

U drugom pismu Ivan je napisao majci ove znakovite riječi: “Katolička 
vjera je moje životno zvanje i to mora biti svakom čovjeku bez iznim¬ 
ke.” 

Po završetku studija dolazi u Zagreb 1922. g. i postaje profesor francu¬ 
skoga i njemačkoga jezika u Nadbiskupskoj klasičnoj gimnaziji. Tu službu 
obavlja sve do smrti. 


40 













flpostoJ Hrisbou 


Doktorirao je 1923. g. na Filozofskom fakultetu Sveučilišta u Zagrebu 
disertacijom pisanom na francuskom jeziku čiji naslov glasi Utjecaj litur¬ 
gije na francuske pisce. Nakon postignutoga doktorata privatno nastavlja 
studirati kršćansku filozofiju i teologiju. Tijekom života Ivan Merz se slu¬ 
žio s deset jezika i osposobio za četiri zvanja: profesor, književnik, časnik, 
a posjedovao je znanje i vrline koje se traže za svećenika. 

Još kao mladić brzo je uočio prolaznost svega zemaljskog. Misao na 
vječnost stalno je bila nazočna u njegovu duhu. Promatranjem svemira, 
prirode, umjetnosti i stvorenoga svijeta oko sebe zaključuje da sve dolazi 
od Stvoritelja koji svime upravlja. 



Ivan Merz (drugi slijeva) pred barakom na talijanskoj fronti 


Razmišljanjem, studijem, a osobito u krvavim borbama i strahotama rata 
svakodnevno suočen s trpljenjem i smrću, prosvijetljen milošću Božjom, 
potpuno mijenja svoj pogled na svijet te dolazi do spoznaje o istinitosti 
kršćanske vjere. 

Pod konac rata pisat će Ivan svome ocu ove značajne riječi: 

“Zahvalan sam Bogu što sam sudjelovao u ratu jer me je rat naučio 
mnogomu što ne bih nikada inače spoznao. Želim živo da opet posta¬ 
nem slobodan i da uredim svoj život prema onome što sam spoznao da 
je pravo.” 

Pravu je religiju Ivan postupno pronašao jedino u katoličkoj vjeri kojoj 
je posvetio cijeli svoj život. Potpuno se dariva Kristu načinivši kao laik 
zavjet vječne čistoće, i to na sam blagdan Bezgrešnoga začeća Blažene 

Djevice Marije. Isus mu je postao jedina ljubav koja je potpuno osvojila 
njegovo srce i kojem je on potpuno darovao svoje srce i svoj život. Sve što 
je činio, činio je na “slavu Presvetoga Srca Isusova”, kako je zapisao u 
svome Dnevniku. 

Čitavo svoje slobodno vrijeme posvećuje radu za proširenje Kristova 
kraljevstva, tj. odgoju hrvatske mladeži u katoličkoj organizaciji Hrvatski 
orlovski savez kojoj je dao geslo “Žrtva - Euharistija -Apostolat” žele¬ 
ći ih tako izgraditi u prave kršćane, a onda ih učiniti Kristovim apostolima. 

Zahvaljujući Ivanovim velikim nastojanjima ta organizacija poprima 
snažnu vjersko-kultumu dimenziju. 



Ivan Merz (donji red, prvi slijeva) s kolegama, 
hrvatskim studentima u Parizu 


Kao katolički intelektualac riječju i perom oduševljava mlade i odrasle 
za Krista i Crkvu. Jedan je od prvaka liturgijskoga pokreta i zauzeto pro¬ 
miče liturgijsku obnovu u Hrvatskoj. Sustavno uvodi u Crkvu u Hrvata Ka- 

to ličku akciju pape Pija XI., sudjelovanje vjernika laika u hijerarhijskom 
apostolatu Crkve. 

Glavna njegova karakteristika kao katoličkoga intelektualca jesu ljubav 
i odanost prema Crkvi i Kristovu namjesniku, što je nastojao usaditi svi¬ 
ma s kojima se susretao. U Crkvi je vidio i nalazio prisutnoga Krista, a u 
Svetom Ocu pod prilikama čovjeka vidio je Boga svoga i Gospoda svoga. 



Ivan Merz (u sredini donjega reda) izabran za predsjednika 
Hrvatskoga katoličkog omladinskog saveza u Zagrebu 1923. g. 

Živio je svetačkim životom prožetim štovanjem presvete Euharistije 
koja je bila najvažnije mjesto njegova susreta sa Spasiteljem postavši tako 
središte njegova duhovnoga života. Čeznući za Euharistijom svakoga dana 
Ivan je čeznuo za Vječnom euharistijom i vječnim sjedinjenjem s Presve¬ 
tim Trojstvom. Isus nazočan u Euharistiji davao mu je nadahnuće i snagu 
za njegove brojne apostolske pothvate. Na prvim stranicama svoga Dnev¬ 
nika zabilježit će: “Pričest je izvor života!” 

Svakodnevno je prisustvovao svetoj Misi i primao svetu Pričest. Tim 
euharistijskim žarom bio je nadahnut sav njegov apostolat. 

Doživljavajući Kristovu nazočnost, blizinu i pomoć Ivan je Krista na¬ 
stojao u svom životu sve više slijediti radeći na svome kršćanskom usavr¬ 
šavanju. 

Čitajući knjižicu Nasljeduj Krista nalazio je oduševljenje i poticaj za 
vlastiti duhovni rast. 

Kao student u Parizu 1921. g. sastavio je svoje direktive tj. pravila za 
život. Radi se o odlukama koje je savjesno provodio u svome duhovnom i 
asketskom životu. Posebno gaje resila duboka pobožnost prema Blaženoj 
Djevici Mariji. 

Pod njezinom zaštitom 8. prosinca u devetnaestoj godini života Ivan 
zavjetuje čistoću do ženidbe, a osam godina kasnije s dvadeset i sedam 
godina, također na blagdan Bezgrešnoga začeća, učinio je doživotni zavjet 
čistoće kojim je sve svoje biće i svoju ljubav potpuno posvetio Bogu. 

Pobožnost prema Mariji nadasve je produbio u Lurdu gdje je zavolio 
krunicu, koju je od tada svakodnevno molio i koja mu je uz Euharistiju 
postala najvjernijim prijateljem do groba. U svojim predavanjima i teksto¬ 
vima uvijek je naglašavao ulogu Blažene Djevice Marije za duhovni život 
svakog vjernika. 

Premda mlad i kao laik smatran je "stupom Crkve” u Hrvatskoj. Svojim 
apostolskim radom i opsežnom spisateljskom djelatnošću u katoličkom ti¬ 
sku ostavio je dragocjenu duhovnu baštinu koja je postala izvor nadahnuća 
budućim naraštajima. 

Spoznatu istinu da je u Isusu Kristu ostvarenje svih naših želja i težnja 
širio je posvuda u svojoj okolini, nadasve među mladima. Gotovo da nije 
bilo područja ljudskoga života gdje nije bio apostolski nazočan svojom ži¬ 
vom riječju, pisanjem i osobnim zalaganjem. 

Namjeravao je zajedno s isusovcem p. Petrom Pericom (1881.-1944.) 
osnovati svjetovni institut, tj. mušku zajednicu laika koji bi radili za Krista 
i Crkvu, a koji bi se zvali Vitezovi Presvetoga Srca. 



Grb hrvatske Orlovske organizacije: orao nad štitom s bijelim križem s tri slova Ž.E.A., 
kratice triju riječi: Žrtva - Euharistija — Apostolat. Bila je to lozinka koju je bi. Ivan 
dao Hrvatskome orlovskom savezu 1923. g. prilikom njegova osnivanja, 
a u kojem je aktivno djelovao sve do svoje smrti. 

Nakon Ivanove smrti ovu je zamisao po njegovu nadahnuću djelomično 
ostvarila Marica Stanković osnovavši žensku zajednicu Suradnica Krista 
Kralja, kao prvi laički institut Bogu posvećenih osoba u Hrvatskoj. 

Blaženi Ivan Merz bio je čovjek žive vjere, iskrene molitve, samoodri- 
canja, dnevne Pričesti, adoracije, predanog trpljenja, široke naobrazbe, bliz 
ljudima i svakom je čovjeku iskazivao kršćansku ljubav. 

S predanjem u volju Božju strpljivo je primao svako trpljenje i Bogu ga 
prikazivao kao žrtvu. Po svojoj boli i patnji duboko zaronivši u otajstvo 
Kristova križa shvatio je otkupiteljsku vrijednost trpljenja. 

Posljednju je godinu života ozbiljno pobolijevao. Dobio je akutnu upalu 
čeljusne šupljine i morao je poći na operaciju. I kada mu je Gospodin dao 
spoznati da će u mladim godinama morati ostaviti ovaj svijet i poći k nje¬ 
mu, on je spremno prihvatio Očevu odluku. 

Dan uoči odlaska na kliniku sredio je sve svoje stvari i sastavio oporu¬ 
ku. Radi se, u stvari, o tekstu za nadgrobni natpis koji je napisao latinskim 
jezikom, a pronađen je u ladici njegova pisaćega stola nakon smrti. 



U hrvatskom prijevodu oporuka glasi: 

“Umro u miru katoličke vjere. 

Život mi je bio Krist, a smrt dobitak. 
Očekujem milosrđe Gospodinovo i nepodijeljeno 
potpuno vječno posjedovanje Presvetoga Srca Isusova. 
I. M. blažen u pokoju i miru. 

Duša će moja postići cilj za koji je stvorena. 

U Gospodinu Bogu.” 


Operacija, nažalost, nije uspjela. Ivan je dobio meningitis od kojega je 
polagano umirao. U prisutnosti svoga oca i najbližih prijatelja Ivan je u 
Zagrebu 10. svibnja 1928. g., u 32 godini života, na glasu svetosti, prešao 
u vječne radosti Kristova kraljevstva. 

Na samrti je prikazao Bogu svoj mladi život kao žrtvu za hrvatsku mla¬ 
dež, o čemu svjedoči njegov ispovjednik p. Vrbanek. 



P. Josip Vrbanek, isusovac, 
duhovni vođa bi. Ivana Merza 
(1882. -1945.) 

Tisućama mladih postao je uzor i ideal kršćanskoga života. Njegovo ime 
značilo je program života i rada brojnim mladim kršćanima. 

Stoje Merz značio za hrvatsku mladež, najbolje su izrazili mladi iz Vin¬ 
kovaca kada su mu na grob donijeli vijenac s bijelom svilenom vrpcom na 
kojoj je stajao natpis otisnut zlatnim slovima: “HVALA TI, ORLE KRI¬ 
STOV, ŠTO SI NAM POKAZAO PUT K SUNCU.” 



Grob bi. Ivana Merza u bazilici Srca Isusova u Zagrebu 


Taj natpis izražava zahvalne osjećaje tolikih mladih i odraslih koji su 
u Ivanu našli prijatelja, uzor, ideal, vođu i u njegovu primjeru put prema 
Isusu Kristu, Svjetlu svijeta i Suncu života. 

Njegov svetački primjer i žrtva života donijeli su obilne plodove jer su 
mnogi mladi nastavili ostvarivati njegovu duhovnu baštinu. Glas o Ivano¬ 
voj svetosti još više se proširio kada su mu se ljudi počeli moliti i kada su se 
po njegovu zagovoru počela događati čudesna uslišanja i zadobile brojne 
milosti. 

Godine 1958. započeo je biskupijski postupak za njegovo proglašenje 
blaženim. Od 1985. g. postupak za njegovu beatifikaciju nastavlja se u Va¬ 
tikanu, pri Kongregaciji za kauze svetaca. Grob mu se nalazi u bazilici Srca 
Isusova u Zagrebu, kamo je posljednjih šest godina života svakodnevno 
dolazio na sv. Misu i primao sv. Pričest. 

Papa Ivan Pavao II. proglasio gaje blaženim u Banjoj Luci 22. lipnja 
2003. g. i postavio gaje, posebice mladima i vjernicima laicima, za uzor 
kršćanskoga života. 



Reljef sv. Ivana Pavla II. na naličju medaljona bi. Ivana Merza. 

Izradila tvrtka Colombo Medaglie iz Milana u Italiji za beatifikaciju Ivana Merza. 


Na beatifikaciji bi. Ivana Merza Sveti otac Ivan Pavao II. rekao je i ove 
riječi: 

“Kristovo svjetlo blista u Ivanu Merzu... Njega vam želim dati kao 
svjedoka Kristova i zaštitnika, ali istodobno i suputnika na putu u vašoj 
povijesti... On će od danas biti uzor mladeži, primjer vjernicima svjetov¬ 
njacima. .. Ime Ivana Merza za čitav jedan naraštaj mladih katolika značilo 
je program života i djelovanja. Ono to mora biti i danas!” 

Spomen-ploča uz grob bi. Ivana Merza u bazilici Srca Isusova u Zagrebu 
na kojoj je uklesan nadgrobni natpis koji je bi. Ivan Merz sam sebi sastavio 


Godine 2007. papa Benedikt XVI. u svojoj apostolskoj pobudnici o Eu¬ 
haristiji Sacrametnum caritatis (br. 94) uvrstio je bi. Ivana među 18 naj¬ 
većih svetaca Crkve, kao uzora štovanja Euharistije, a 2011. g. prigodom 
svoga posjeta Hrvatskoj 4. i 5. lipnja, na susretu s mladima na Trgu bana 
J. Jelačića, opširno je govorio o bi. Ivanu Merzu, o njegovoj ljubavi prema 
Kristu i liturgiji i preporučio im ga je kao uzor kršćanskoga života: 

“Koliko mladih svetaca i svetica u velikom krilu Crkve! Ali ovdje, u Hr¬ 
vatskoj, vi i ja upravimo misli na blaženoga Ivana Merza. Sjajan mladić, u 
potpunosti uključen u društveni život, koji nakon preminuća mlade Grete, 
njegove prve ljubavi, kreće sveučilišnim putom. 

U godinama Prvoga svjetskog rata nalazi se pred razaranjem i smrću, 
no sve ga to oblikuje i izgrađuje dajući mu da nadvlada trenutke krize i 
duhovne borbe. 

Ivanova je vjera toliko ojačala da se posvećuje proučavanju liturgije i 
započinje snažan apostolat među samim mladima. Otkriva ljepotu katolič¬ 
ke vjere i shvaća daje njegov životni poziv živjeti, i činiti da živi, prijatelj¬ 
stvo s Kristom. Koliko divnih djela ljubavi i dobrote ispunja njegov put. 

Umire 10. svibnja 1928. g., sa samo 32 godine, nakon nekoliko mjeseci 
bolesti, prikazujući svoj život za Crkvu i mlade. Taj mladi život, darovan 
iz ljubavi, nosi Kristov miris te je svima poziv da se ne bojimo povjeriti 
sebe Gospodinu kao što to, na poseban način, razmatramo u Djevici Mariji, 
Majci Crkve...” 



Papa Benedikt XVI. s mladima na Trgu bana J. Jelačića u Zagrebu 4. 6. 2011. g. 




Sve o blaženom Ivanu Merzu može se naći 
na intemetu: www.ivanmerz.hr 

Dobivena uslišanja i milosti po zagovoru bi. Ivana Merza javite na: 
POSTULATURA IVANA MERZA, 

10000 ZAGREB, Jordanovac 110, pp. 169 
e-mail: postulaturaim@gmail.com 

BI. Ivan Merz i sv. Ivan Pavao II. 

Naslikao akademski slikar Anto Mamuša iz Novoga Travnika, BIH. 
Slika se nalazi u kapelici Doma hrvatskih hodočasnika 
Blaženi Ivan Merz ” u Rimu. 

MISLI BLAŽENOGA IVANA MERZA 

Misli blaženoga Ivana o prolaznosti života i o vječnosti 

& Ovaj je život samo kratka priprava za vječnost. 

& Trebamo nastojati zasladiti i ovo kratko doba života asketskim životom. 

& Osjećam kako je ovaj život samo prolazna faza u onaj trajni. 

& Bol, patnja, pogled na tolike tisuće iznakaženih, mrtvih i ispaćenih ljudi 
pere sa čovjeka sve prolazno i velikom mu energijom sugerira smisao 
života. 

& Najvažnije je pitanje za čovjeka problem smrti. 

& Život nije uživanje nego žrtva. 

& Čovjek je ovdje samo putnik, njegovo pravo određenje nije na toj 
zemlji, on je izabran za nešto više. 

Žf U ovome leži filozofija sreće: valja postaviti težište svih naših želja u 
onaj svijet. 

Čf- Treba sve sile ovoga života usredotočiti prema životu koji slijedi nakon 
boravka na zemlji. 

& Upotrijebimo sve naše energije da spasimo svoje duše i što više duša 
naših bližnjih. 

& Iskreno govoreći, ja se ne bojim smrti, ta tamo gore je ono pravo carstvo. 

Žf Ima li čovjek ovdje pravo na sreću? Zar nije ovaj svijet - svijet rada i 
muke - i kako se čovjek pokaže u tom radu, dobiva nagradu na drugom 
svijetu, koji je vječan. 

& Bože, koliki li je svemir: sve svijetli, sve se kreće, a čovjek, sve to 
misli. Kuda to vodi? Zašto čovjek ima tijelo kada je on u biti duša? 
Zašto? Kuda? Kako? Vječne tajne. 

Žf Religiozni život, misao na Vječnost, Smrt, Ljubav, to je nešto veliko. 

& Za nas je dika probijati se kroz život i gomilati blaga za onaj veliki 
život. 

Misli blaženoga Ivana o Bogu 

& Sve divote svijeta, sva priroda, dovode do spoznaje da je to sve od 
neizmjernoga Duha, od Ideala čovječanstva, od Istine, Dobrote i 
Ljepote. 

& Ja vjerujem u Gospoda Boga svemogućega, vjerujem da je On savršen 
Duh u slobodi volje i veličini. 

& Bože, koliko te ljubim, koliko ti zahvaljujem što mi sada napunjaš dušu 
čudnom, punom slašću. Kako se moja duša diže, kako leti k tebi, htjela 
bi da nadčovječnom snagom razbije ova prsa i ode gore da se vječno s 
tobom sjedini. 

& Najbolja upotreba vremena jest kontemplacija o Bogu i o objavljenim 
istinama. 

& Apsolutno je zadovoljstvo samo u Bogu. 

& Postoji jedan Bog koji neprestano djeluje na ljudske duše. 

& Čovjek, koji je gospodar sve prirode, ima pravo da mu sva priroda 
služi, ali ima i dužnost da kao Gospodaru svega u ime cijele prirode 
daje Bogu čast i slavu. 

ČČ Činjenica jest da Bog postoji, da ga osjećam oko sebe, u sebi, tu ovdje, 
ondje, svagdje. Njegove melodije drže i napunjaju sav svemir. Svaki 
čovjek ćuti dah nečega većega i vječnoga. On postoji i ja tvrdo vjerujem 
i u najjačim trenucima kušnje i sumnje da je On jedini, vječni, veliki 
Bog. 

& Posve jasno i realno zapažam kako Gospod vodi sve pojedinosti našega 
života i rada. 

iČ Gdje je nama ljudima Bog prisutniji negoli u presvetoj Euharistiji?! 

& Boga nikada zaboraviti! 

& Razgovor sa Svevišnjim, ta veza, priznavanje Svevišnjega, to je religija. 

& Religija je bez molitve mrtva. 

BI. Ivan Merz - student u Beču. 

Naslikao general Ante Gotovina 2009. g. u Haagu. 

Slika se nalazi na Hrvatskome katoličkom sveučilištu u Zagrebu. 

BI. Ivan Merz. 

Naslikao akademski slikar Zoran Homen iz Križevaca. 
Slika se nalazi u svetištu sv. Josipa u Karlovcu. 

Misli blaženoga Ivana o Isusu Kristu i Euharistiji 

& Krist je došao na svijet da posveti svu prirodu, svakoga čovjeka i svaku 
narodnost. 

& Pričest je izvor života. 

& Svatko znade kako blizina Euharistije krijepi. 

& Ne zaboravimo na Kristovu neizmjernu ljubav i posvetimo veću 
pažnju maloj bijeloj Hostijici koja osamljena na nas čeka u studenim 
crkvicama. 

& U sv. Pričesti gdje se vaše tijelo i vaša duša ujedinjuje sa samim 
Božanstvom treba biti vrhunac vašega života. 

& Sjedinjujući se s Kristom u sv. Pričesti već se na zemlji ispunjava vaša 
zadnja svrha i postajete dionicima same biti Božje. 

& Euharistija nas vodi k vrhuncu kršćanske savršenosti, pravoga 
unutarnjeg života. 

& Euharistija je naša prva radost na zemlji; po njoj već postajemo 
dionicima buduće nebeske slave. 

& U svetoj Pričesti duša slavi svoje trijumfe, postaje slična svome 
božanskom Zaručniku, postaje božanska, postaje dionicom 
neizmjemosti i vječnosti. 

& Srce Isusovo, tebi posvećujem svoj život: ako je na tvoju slavu da trpim 
i tako dođem k tebi, neka bude tvoja volja. 

& Presveto Srce Isusovo je najjači faktor za rekristijanizaciju društva. 

& Očekujem milosrđe Gospodinovo i nepodijeljeno, potpuno, vječno 
posjedovanje Presvetoga Srca Isusova. 

& Najbolje sredstvo da okušamo snagu kršćanstva jest da pustimo neka 
život Kristov na nas djeluje onako kako nam ga prikazuju Evanđelje i 
liturgija. 

& Euharistija napunja dušu rasvjetom koja je svjetlija od dana, koja je 
pretvara u duševno zadovoljstvo, koja smiruje u osjećanju nečega 
nepoznatog i neizmjernog. 

-ft- Htio bih blagovati Gospodina koji me voli više nego itko i koji mi je 
draži od svega na svijetu. 

-ft- Euharistija je najjače sredstvo, ona vatra koja u nama pali hrđe grijeha 
i daje života našoj duši. 

XI- Po svetoj Pričesti u našoj duši počinju strujati one vode koje vode u 
život vječni. 



Oltarna slika Srca Isusova u bazilici Srca Isusova u Zagrebu. 
Ovu je sliku bi. Ivan Merz promatrao i pred njom se molio 
prisustvujući sv. misi svakoga dana. 

Misli blaženoga Ivana o Blaženoj Djevici Mariji 

ft Majko moja dobra, najveća, molim te, napuni moju dušu lijepim 
osjećajima i plemenitim mislima, uvijek mi označi pravi put, pa makar 
mi i bilo teško slijediti ga. 

ft Moja molitva sada ide Neoskvrnjenoj: neka me u ovom gradu Beču 
prati na svakom koraku. Svaki moj hod i korak neka bude usmjeren 
lijepom. 

ft Majko vječna, ti koja si utjelovljenje poezije, svega lijepog i vječnog, 
daj da i dalje mogu primati darove ljepote! 

ft Svećenik koji nam dijeli Euharistiju zapravo nadomješta Blaženu 
Djevicu Mariju koja nam daje puninu svoga vlastitog unutarnjeg života, 
koja nam daje samoga Boga, Isusa Krista euharistijskoga. 

ft Kada vam bude u životu teško i kada vas snađu nevolje, uzmite Gospinu 
krunicu i ona će vas utješiti i dati vam snage da sve mimo snosite s 
potpunim predanjem u volju Božju. 

ft MolimoseMarijibezprestankadapunisveteradostijednompreminemo 
u njezinu nježnom zagrljaju i na Srcu Isusovu. 

ft Do konca našega života crpimo preko Marije božanski život! Isuse, 
želim da te po Mariji svaki dan više ljubim! 

ft Neizmjerni Bog nama daje svoj vlastiti život preko Marije. 

ft U Mariji Bistrici Hrvati stupaju u kontakt s Majkom Božjom i njezinim 
Božanskim Sinom. Tamo se sabiru molitve iz svih dijelova našega 
naroda. 

ft U Mariji Bistrici kao kroz kakav golemi žlijeb Providnost izlijeva 
bujice svoje Milosti i odovud se razlijeva poput rijeka i potoka u sve 
naše krajeve. 

ft Ako mi Blažena Djevica Marija i nije posve izliječila oči - tako da s 
dosta poteškoća čitam - to sam u Lurdu zavolio krunicu koja će mi uz 
sv. Euharistiju biti najvjerniji prijatelj do groba. 

ft Da, u Lurdu sam naučio što je krunica i to mi je od sada dragi najbolji 
prijatelj; Lurd je mojoj razumnoj vjeri pridodao i osjećajni momenat. 

■ft- U Lurdu te ponajprije obuzme osjećaj daje tamo ”Ona”, Majka Božja, 
koja je veća i moćnija i ljepša negoli svi oni pirinejski gorostasi koji 
Lurd okružuju. 

ft- Ona u Lurdu na zaseban način stoluje i ja mislim da svi koji su tamo 
moraju imati taj osjećaj da ona tamo jest. 

ft Oh, hoće li što prije doći taj čas, čovjek tamo pomisli, jer zaista u Lurdu 
ima neki ”predokus” Neba. 

ft U procesiji u Lurdu jedan je kardinal svete rimske Crkve 
nosio Svetootajstvo, a svećenstvo je rimske Crkve 

molilo u ime naroda i pred narodom. I sveti je Sakrament 
polako prolazio pokraj ispruženih i sjedećih bolesnika.... 

I ako tom prilikom koji bolesnik zaista u tren oka ozdravi, onda je 
Bog pod prilikama pšeničnoga kruha nazočan i svi su "apsurdi” Crkve 
Katoličke živa spasavajuća istina. 

ft Osjetili mi u Lurdu nešto ili ne, to su unatoč tomu lurdska čudesa 
neoborive činjenice koje nam govore da izvan Crkve Katoličke nema 
prave Crkve. 

ft Svaka svijeća koja trepti (u procesiji u Lurdu), to je jedna duša koja će 
danas ili sutra ili za koju godinu k njoj. 



Večernja procesija u Lurdu 

ft Oh, čarobne li bajke o rasvijetljenim crkvama, vatrenim rijekama i 
jezerima, zanosnim pjesmama, čudesnim ozdravljenjima i svetim 
ljudima koji iz ljubavi prema bližnjem žrtvuju svoj život; bajovita li 
prizora što ga Otac nebeski u Lurdu priređuje svojoj zemnoj dječici! 

■ft- Kada navečer pođete procesijom držeći u ruci upaljenu svijeću i gledate 
te hiljade svijeća kako igraju na vjetru - a jedna se ne razlikuje od druge 
- osjetite da nema nikakve razlike među ljudima, staležima, da smo mi 
svi u ovoj suznoj dolini djeca jedne te iste Majke i da je jedini smisao 
života da bez ljudskoga obzira radimo na našemu spasu i spram naših 
bližnjih i da tako dođemo onamo za što smo stvoreni. 

ft- Hodočašća su najbolje škole molitve. Mogu vam reći da sam se prvi 
puta u Lurdu pravo molio Blaženoj Djevici Mariji. 



Križni put u Lurdu 

Misli blaženoga Ivana o Crkvi 

& Najveća stvar koja postoji na svijetu jest sv. Crkva; najveća stvar u 
Crkvi jest Misa, a u Misi pretvorba. 

& Crkva je vrhunac i središte kulture i cijeloga čovječanstva. 

& Središte svega neka bude naš Gospodin Isus koji je u Crkvi, svome 
živom tijelu, posvetio cijelu prirodu i djelovanje čovječanstva. 

& Crkva je velebni odraz samoga neizmjernog Krista. 

& Papa je vidljivi i živi Krist na zemlji među ljudima, zaručnik sveopće 
Crkve. 

& Papinstvo je podloga i nepomična pećina na kojoj je sazdana sva Crkva 
i proteže se otajstveno na sve biskupije svijeta. 

& Jedna je od bitnih karakteristika svakoga rimskog katolika da ljubi 
Svetoga Oca i da sve svoje misli i djela ravna prema njegovim 
odredbama i željama. 

& Zgrada našega duhovnog života, našega vjerskog znanja i naših 
djelatnosti mora se podići na nepokolebljivoj podlozi istina što ih 
papinstvo neprevarljivo naučava. Papinstvo je pećina i podloga 
duhovnom životu svakoga vjernika. 

& U Rimu se osjeća da su svi narodi samo braća i sestre u zajedničkoj 
obitelji i svetoj Crkvi koje je otac i poglavar vječni namjesnik Božji, 
biskup rimski. 

& Bog je postao čovjekom i ostavio na zemlji svoju Zaručnicu, rimsku 
Crkvu Katoličku. 

& Bez velikih načela što ih daje Crkva uopće se ne može postaviti društveni 
poredak na čvrste temelje, nije moguća obnova ljudskoga društva. 

& Veličina naroda ovisi o njihovoj vjernosti papi, kako se oni ravnaju 
prema zapovijedima i željama Kristova namjesnika. 

& U Rimu imate intuiciju, osjećaj da je sve krhko i nestalno, ali da se 
papina lađica bez bojazni njiše usred valovlja jer je usidrena na 
nepokolebljivoj Petrovoj stijeni. 

■ft- Katolici hrle u Rim da ispovjede svoju ljubav namjesniku Kristovu, da 
sami sebe posvete i da tako obnovljeni u svojoj duši preporode svoje 
prijatelje, svoju obitelj, svoja društva, svoje narode i države. 



BI. Ivan Merz - službena slika beatifikacije. 

Naslikao akademski slikar Anto Mamuša iz Novoga Travnika, BIH. 
Slika se nalazi u kapeli bi. Ivana Merza u katedrali u Banjoj Luci. 

Misli blaženoga Ivana o molitvi i liturgiji 

& Naš duh teži za savršenim, velikim Duhom. U molitvi se s njim 
razgovara i On mu tako čudnovato fino odgovara da čovjek misli te 
diše zrak visina. 

& U liturgiji čovjek na najsavršeniji način odaje Bogu onu čast koja mu 
pripada. 

& Liturgija je službena molitva Crkve, službena molitva Zaručnice 
Kristove, razgovor između Zaručnice i božanskoga Zaručnika. 

& Kao što je prema sv. Ivanu Jaganjac središte Neba, tako se isto sveta 
liturgija kreće oko presvete Hostije - oko samoga Isusa Krista. 

& Sveta liturgija je najbolji vod koji nam otkriva na vrlo pedagoški 
način tijekom jedne crkvene godine sve pojedinosti iz života našega 
Spasitelja. 

& Po liturgijskom razmatranju svaki katolik postaje velik i univerzalan i 
počinje osjećati što osjeća sama Crkva. 

& Na temelju se liturgije svaka pojedina duša odgaja. 

& Liturgija je pedagogija u pravom smislu riječi jer pomoću nje vjernik u 
svojoj duši proživljava sve faze vječnoga Kristova života. 

& Vjernik koji se moli liturgijski pridružuje se korovima anđeoskim koji 
neprestano hvale Tvorca i čovjek se zapravo na taj način već na ovoj 
zemlji počinje vježbati u onoj službi koju će pun radosti i ushićenja 
obavljati u Vječnosti. 

& Sveta liturgija je jedno od najmoćnijih sredstava sveopćega mira. 

& Jako volim tišinu i mir, mogu razmišljati, mogu misliti na misterij 
Euharistije, mogu se dugo moliti. 

& Ljepše je zavući se u tamnu crkvicu i kod treptanja vječnog svjetla, za 
zadnjih traka sunca, tiho moliti krunicu i vječno se diviti Euharistiji, 
tome sjaju, toj veličini, toj neizmjernoj Ljubavi. 

& Molitve i kretnje liturgije, njene melodije i njeni miomirisi projekcija 
su Neba na zemlju, fotografija su unutarnjega Božjeg života. 


62 



flpostoJ Hrisbou 


■ft- Tako je čarobna ljepota katoličkih obreda - da čovjek koji je jednom 
osjetio njene čari osjeća u duši čežnju da sve ostavi i sav svoj život 
provede u liturgijskim molitvama pjevajući dan i noć bez prestanka 
hvalospjeve Presvetom Trojstvu. 

ft- Po liturgijskom razmatranju svaki katolik postaje velik i univerzalan i 
počinje osjećati što osjeća sama Crkva. 



Kip bi. Ivana Merza (bronca) u dvorištu župne crkve 
Pohoda BI Djevice Marije u Banjoj Luci. 

Izradio akademski kipar Kuzma Kovačić iz Splita, rodom s Hvara. 

Misli blaženoga Ivana o borbi protiv grijeha i moralnih slabosti 

& Budući da je grijeh najveće zlo, zapravo jedino zlo jer nas lišava 
jedinoga dobra - Boga, slijedi da grijeh valja najviše mrziti i svim se 
sredstvima protiv njega boriti. 

& Što god radili, sva djela moraju ići za tim da se u svijetu čini što manje 
grijeha i što više zaslužnih djela. 

& Tko vojuje u redovima Crkve, ima samo jednoga neprijatelja - grijeh, 
sve su ostalo indiferentne stvari kojima se valja služiti za pobijanje 
grijeha i promicanje spasa duša. 

& Nije dosta samo vjerovati. Naša vjera mora biti sistem, mora biti 
putokaz života, da ne radimo protiv principa pravednosti i vječnosti. 

-& Biti praktičnim katolikom mora biti moja svrha. 

& U našem je tijelu zakon, sasvim drugačiji od onoga koji je u našoj duši. 

& Napasti navale užasno, no molitva me diže. U svetinji nad svetinjama, 
u srcu mom, nepokolebiva je vjera. 

& Treba krvave borbe da se ne potone u običnom svijetu. 

& Poniznost, samozataja, šutnja i dobra djela - jedina su realna sada i 
nakon smrti. 

& Težit ću za svetošću, za ujedinjenjem s Gospodinom Bogom i molit ću 
ga da mi dade otporne snage u životnoj borbi i energije u stvaranju. 

& Dva sakramenta - sv. Ispovijed i sv. Pričest, izvor su stalne i uspješne 
reforme nutarnjega života svakoga katolika. 

& Bog hoće da vodi ljude pomoću ljudi. Ispovjednik od Boga dobiva 
posebne milosti da nam pokaže volju Božju. 

& Srž svakoga apostolata mora biti borba protiv grijeha. To je glavni okvir 
u koji ulaze druge vrste apostolata. 

& Zašto je u meni tolika težnja za usavršavanjem samoga sebe, za 
zbliženjem s Onim najvećim, zašto mi neka nadnaravna sila uvijek 
govori: posti, ne jedi previše, budi nadčovjek? 

& Sveto siromaštvo! Ne brinuti se za sjetilne slasti! Pokloniti sve i žarko 
ljubiti bližnjega, koliko li veselja ima u svemu tome! 

BI. Ivan Merz. 

Naslikao umjetnik Zdenko Gelenčir iz Osijeka. 

Slika se nalazi u župnoj crkvi sv. Josipa Radnika u Osijeku. 

flpostoJ Hrisbou - 

Misli blaženoga Ivana o ljubavi prema bližnjemu i apostolatu 

& Dan što ga čovjek posveti dragome nije nipošto gubitak već dobitak. 
Dani u kojima ne učinimo ništa za drage, već samo za se, to su izgubljeni 
dani. 

& Učiniti djelo ljubavi čovjeku koji trpi temelj je svakoga duševnog 
života. 

& Mladi naraštaj goji zanosnu ljubav prema našem Spasitelju koji je 
uvijek s njim u presv. Euharistiji; tu on crpi svu svoju snagu za svoje 
djelovanje, za svoj apostolat. 

& Sva ljudska djelatnost mora biti radi ljubavi, radi apostolata; radi toga 
da se širi Kraljevstvo Božje među ljudima. 

& Važnije od umjetnosti jest odgajati i voditi ljude k Isusu, a u tom poslu 
umjetnost, kao i sve što je stvoreno, ima samo pomagati čovjeku da 
dođe do Isusa. 

& U radu mora biti prvi kriterij spas duša, dobro sv. Crkve i to onako kako 
si to dobro zamišlja Sv. Stolica. 

& Katolicizam se neće širiti u nas ako ne bude bilo Radnika, Molitelja i 
Patnika. To je jedan zakon u širenju Kraljevstva Božjega na zemlji. 

& Temelj našega apostolskog rada i uspjeha leži u nama samima, u našem 
odnosu prema Isusu, koji u nama mora živjeti. 

& Katolici su dužni pred Bogom voljeti svoju domovinu i raditi bolje 
nego itko dragi za procvat domovine. 

& Najhitnije za svakoga rodoljuba jest da nastoji da duša njegova i duša 
njegove braće ne bude u smrtnom grijehu. 

& Dubok i intenzivan religiozni život jest jedini preduvjet da se odgoje 
veliki pojedinci koji će svojim životom realizirati svoje velike ideje. 

& Ljepota ljudskoga djela samo je odraz neugasive Ljepote Božje i 
umjetnička je djelatnost samo nastavak, usavršavanje Božje djelatnosti. 

& Misionari, junaci, mučenici, umjetnici surađuju s Bogom šireći 
Kraljevstvo Isusa Krista; obrtnici i umjetnici stvarajući praktična i 
lijepa djela vrše volju Božju, surađuju s Bogom. 

- flpostoJ Hrisbou 

■ft- Svi smo pozvani na suradnju Božju, u tome je sav smisao života 
pojedinca i cijele povijesti ljudskoga roda. 



Vitraj bi. Ivana Merza. 

Izradio akademski kipar Anto Mamuša iz Novoga Travnika, BIH. 
Nalazi se u kapeli Biskupskoga ordinarijata u Banjoj Luci. 

flpostoJ Hrisbou 


Misli blaženoga Ivana o križu, trpljenju 
i budućem životu u vječnosti 

& Savjesno obavljati staleške dužnosti i to smatrati za križ mojega života; 
za moje dnevno razapinjanje koje donosi blagoslov u radu za spašavanje 
duša. 

& Moramo svu pozornost posvetiti odgoju samih sebe i studiju katolicizma. 

-ft- Borba za savršenošću, askeza, mora biti naš svagdanji kruh. Ona nam 
otvara nutarnje vidike, stvara od nas nesebične ljude, podržava u nama 
borbu sa zlim i daje nam snage da ne podlegnemo. 

Isuse, ne dopusti da ti se ikada iznevjerim i daj mi snagu da u 
dragovoljnom trpljenju postajem tebi sve sličniji. 

Boga nikada zaboraviti! Neprestano težiti za sjedinjenjem s njime. 

U meni je plamen za beskrajnim visinama, žar za nepomućenim 
grljenjem Sina i Oca i Duha. 

-ft- Cijelo je kršćanstvo sazdano na žrtvi. Tko ne zna što je žrtva, ne može 
razumjeti kršćanstvo. 

& Ako Gospodin želi da trpite i da ne ozdravite, onda se valja predati 
u njegove ruke - jer se ni najmanji bacil ne miče bez prisutnosti i 
djelatnosti Gospodnje. 

Trpljenjem čovjek može više učiniti za proširenje Kraljevstva Isusova 
negoli velikim radom, učenim raspravama, sjajnim govorima i člancima. 

& Zemaljskim očima možda nećemo vidjeti plodove toga trpljenja, ali 
gore, u Srcu Božjem, ukazat će nam se koliko je njime duša spašeno, 
kolikim katoličkim pothvatima je donijelo blagoslova. 

-0- Trpljenje je najjače sredstvo što spasava i posvećuje duše. 

-ft- Bože, uzmi me i ne dopusti da svoje oko kada na stranu bacim i da 
požalim svoj izbor. Daj da kalež trpljenja primim i da zazovem na ovoj 
zemlji tvoje ime, da te nakon toga mogu licem u lice gledati! 

Život mije bio Krist, a smrt dobitak. 

- flpostoJ Hrisbou 

ft Očekujem milosrđe Gospodinovo i vječno posjedovanje Presvetoga 
Srca Isusova. 

ft Moja je duša postigla cilj za koji je stvorena. 

XI- Život nam mora biti žrtva, da mnogo lijepoga ni ne gleda. 

XI- Život bez križa, udoban, morao bi za mene biti najvećom sramotom. 
Stoga moram biti sretan i smatrati kao normalno stanje vojnika Isusova 
teške staleške dužnosti. 

XI- Tek kada upoznam i osjetim značenje grijeha, znat ću pun ljubavi 
zagrliti sv. Križ koji me je oslobodio tako velike, vječne nesreće. 



Lateranska bazilika u Rimu. 

Kipovi na vrhu bazilike: Krist Spasitelj i velikani kršćanske vjere. 


ft Poniznost, ponizno pokoravanje volji Božjoj, temelj je svim ostalim 
krepostima; na njoj mora počivati zgrada našega unutarnjeg života. 

ft Poniznost, molitva, duhovno štivo, vježba volje u dobru, ispovijed, 
pričest - jesu samo pomoćna sredstva koja napokon dovode do jednoga 
cilja: uvesti Boga u našu dušu. Tek tada će biti ispunjena ona neizmjerna 
praznina koja je u našoj duši i koju može ispuniti samo neizmjerni Bog. 

ft Imati Milost na zemlji, a slavu na Nebu jest cilj svih ljudskih nastojanja. 

ft Blago onim dušama koje s radošću primaju iz ruku Gospodnjih svaku 
bol i sjedinjene s Isusom pridonose je za raširenje Crkve Isusove u 
dušama i društvu. 

flpostoJ Hrisbou - 

■ft- Uvjeren sam da sve ima svoju svrhu, ovaj rad i moje male patnje. Kroz 
bol čovjek sve vidi drugačije i dublje razumije gorku riječ: život. 

ft- Lako je svaki dan primati sv. Pričest i gostiti se Gospodinom. Oh, kako 
je čovjeku trpko kada mora da grize i jede tvrdo drvo svetoga Križa. 

ft Čistoća i vječno čistoća treba daje geslo! 

ft Čovjek se sastoji od duše i tijela, zato treba da čovječja duša i tijelo 
žrtvom iskažu Bogu čast koji je sve stvorio. 



BI. Ivan Merz - vojnik u Prvome svjetskom ratu. 

Naslikao general Ante Gotovina 2009. g. u Haagu. 

Slika se nalazi u Domu hrvatskih hodočasnika “Blaženi Ivan Merz ” u Rimu. 

flpostoJ Hrisbou 


II. 

PJESME SPJEVANE U ČAST 
I ZAHVALU BLAŽENOM 
IVANU MERZU 

AUTORI: 

DOMAGOJ I KREŠIMIR 
JAKUMETOVIĆ 

Apostol Hrisbou 



Reljef bi. Ivana Merza. 

Nalazi se u župi BDM, Majke Crkve, u naselju Trnovčica u Zagrebu. 
Izradio akademski kipar Ivan Ivos - Iči iz Zagreba. 

UVODNO OBRAZLOŽENJE II. DIJELA 


Da bi čitatelju bilo lakše pratiti tijek života bi. Ivana Merza, pjesme 
nismo poredali kronološki po datumu njihova nastanka, već tako da se na 
početku nalaze pjesme koje opisuju Ivanov život, njegove osobine i vrline, 
njegove misli te kakvim su ga sve nazivima njegovi suvremenici nazivali. 
Tako poredane pjesme čitatelja uvode u kratko razmatranje svetosti Ivanova 
života - od njegove mladosti, dana provedenih na fronti, apostolskoga 
djelovanja među mladima pa sve do njegova prelaska u Vječnost, kako je 
spjevano u pjesmama koje zatim slijede. 

Pjesme su spjevane i u obliku molitve, tj. vapaja za Ivanovom nebeskom 
pomoći da lakše nosimo svoje križeve i svladavamo svoje teškoće, ali i kao 
zahvala za sve primljene milosti po njegovu zagovoru kod Gospodina. 

Po pjesmi koja nosi naziv Apostol Kristov, koja je spjevana za blagdan 
bi. Ivana Merza, 10. svibnja 2011. g., a koja se nalazi odmah na početku, 
dobila je naziv i sama zbirka. 

Pjesme su popraćene brojnim fotoprikazima koji nam ilustriraju 
put prema Suncu - Kristu i Vječnoj Domovini, put koji nam je svojim 
primjerom i svetim životom pokazao i pokazuje naš blaženi, nebeski i sveti 
brat Ivan. 

Prve pjesme koje smo spjevali u čast i zahvalu bi. Ivanu su pjesme Tvoja 
vedrina, spjevana za obljetnicu rođenja bi. Ivana Merza, 16. prosinca 2009. 
g (autor: Krešimir) i pjesma Hodočasniku Božjem, spjevana za blagdan bi. 
Ivana Merza, 10. svibnja 2010. g. (autor: Domagoj). 

Ispod svake pjesme naznačen je datum i povod njihova nastanka. 

Za 120. obljetnicu Ivanova zemaljskoga rođenja spjevane su pjesme 
Ivanovo sveto biće (autor: Domagoj) i U naručju Kristovu (autor: Krešimir), 
a koje se nalaze na samom kraju ovoga dijela. 


Domagoj Jakumetović 
Krešimir Jakumetović 

Blaženi Ivan Merz - maturant. 

Naslikao Krešimir Jakumetović iz Vukovara. 

Slika se nalazi u učionici Osnovne škole “Dr. Ivan Merz ” 
u Zagrebu tj. u sobi nekadašnje bolnice. 
Postavljena je točno iznad mjesta gdje je bio bolnički krevet 
u kojem je naš Blaženik završio svoj zemaljski hod 
i prešao u Vječni život. 

APOSTOL KRISTOV 

Koračao zemljom ovom je našom, 
čovjek pun Boga, Apostol svet! 

Pronosio Krista na koraku svakom, 
a ime mu bilo je Ivan Merz! 

Uočio brzo je prolaznost svega, 
promatrajući svijet oko sebe! 

A Istinu pravu našao je samo 
u svjetlu svete katoličke vjere! 

Život je svoj posvetio Kristu, 

Njegovu Srcu Presvetom! 

Blaženoj Djevi Mariji 
bez prestanka se molio! 

Duša mu sretna je postigla cilj 
za kojim je uvijek žudio! 

Mladima svima primjer je dao, 
put prema Suncu pokazao! 

Koračao zemljom ovom je našom, 
čovjek pun Boga, Apostol svet! 

Pronosio Krista na koraku svakom, 
da, bio je to naš Ivan Merz! 

Krešimir Jakumetović 

Pjesma spjevana za blagdan bi. Ivana Merza, 
10. 5. 2011. g. 

VJEČNA ŽUDNJA ZA NEBOM 

Milost se Božja spustila k nama 
Kristovo svjetlo kroz našega brata. 

Hvale Nebeske pjevajmo zato 
Otac je Sveto nam poslao blago! 

Ivana Merza za uzor nam daje, 
misli o Vječnom - u njemu su cvale. 

Pretrpio mnogo brat je naš vjerni, 
aT “Krist je moj život” - opet on veli! 

“Ovdje na zemlji, tu nije mi mjesto, 
žudim za Nebom - Ono je vječno! 

Moja duša se diže, Bože, leti k Tebi, 
da s Tobom se združi, silno to želi!” 

”Smrt je dobitak” - Ivan tad kaže 
i odleti gore u Visine slavne! 

Iz Vječnosti sada dopire pjesma, 
to zvuci su našega blaženog Merza! 

Svom Ocu i Sinu on radosno pjeva, 

Duha Svetoga grli prepun veselja! 

U Nebo se vinimo, raširimo krila, 
za Ivanom hajmo - do Nebeskih visina! 

Vječnome Svjetlu poletimo gore, 
gdje rajske će nama svitati zore, 
gdje vječno će Sunce sjati i nama, 
i beskrajna Bogu se pjevati hvala! 

Domagoj Jakumetović 

Pjesma spjevana za obljetnicu beatifikacije 
bi. Ivana Merza, 22. 6. 2010. g. 

VITEZ KRISTOVA SRCA 

U Banjoj Luci se rodio, 
tamo je rastao. 

Još kao mladić uočio 
života je prolaznost. 

Za mladih dana je želio, 
tako je želio vruće, 
da srca drugih prožme, 
da ih svojim prožme srcem. 

Ivan, Ivan, Ivan Merz. 

Ivan, Ivan Merz. 

Ivan, Ivan, Ivan Merz, 

Kristova Srca vitez! 

Na talijanskom ratištu susreo se 
s patnjom, boli i trpljenjem. 
Shvativši tada potpuno sve: 
da život pravi samo u Bogu je. 

Blaženoj Djevici Mariji 
žarko se uvijek molio, 
od grijeha da dušu mu obrani, 
da očuva srce mu čisto. 

Ivan, Ivan, Ivan Merz. 

Ivan, Ivan Merz. 

Ivan, Ivan, Ivan Merz, 

Kristova Srca vitez! 

Katolička vjera bila je 
njegovo životno zvanje. 
Liturgija je dušu mu odgajala, 
davala mu snage. 

Hrvatskom orlovskom savezu 
dao je jasan program, 
geslo kojega bilo je: 

“Žrtva - Euharistija - Apostolat”. 

Ivan, Ivan, Ivan Merz. 

Ivan, Ivan Merz. 

Ivan, Ivan, Ivan Merz, 

Kristova Srca vitez! 

Odgajao on mlade je 
u duhu katoličke vjere. 

Crkvu i Papu je branio, 
odan i vjeran im bio. 

Za hrvatsku mladež na samrti 
svoj mladi je život prikazao, 
a onda je u miru Gospodinu 
dušu svoju predao. 

Ivan, Ivan, Ivan Merz. 

Ivan, Ivan Merz. 

Ivan, Ivan, Ivan Merz, 

Kristova Srca vitez! 

Krešimir Jakumetović 

Pjesma spjevana za obljetnicu beatijikacije 
bi. Ivana Merza, 22. 6. 2016. g. 

ORLOVAJATO 

Poletjelo Suncu je orlova jato 

- Vječnome Kristu, za blaženim bratom! 

Ivane, hvala, tvoje su staze 
osvijetlile pute u visine rajske! 

Tvoje su misli dale nam krila, 
orlovi sad smo Vječnoga Krista! 

Poletjelo Suncu je orlova jato 

- Vječnome Kristu, za blaženim bratom! 

Smiluj se, Kriste, vapimo glasno, 

O, Marijo, moli za orlova jato! 

K Suncu nas vodi, brate s Visina, 
u nama nek' gori plamen za Krista! 

Poletjelo Suncu je orlova jato 

- Vječnome Kristu, za blaženim bratom! 

Blaženi Orle, u susret doleti, 
orlove svoje Kristu odvedi! 

Letjeli mi smo kroz velike boje, 
samo da Kristu stignemo gore! 

Poletjelo Suncu je orlova jato 

- Vječnome Kristu, za blaženim bratom! 

Domagoj Jakumetović 

Pjesma spjevana za obljetnicu rođenja 
bi. Ivana Merza, 16. 12. 2010. g. 

SVETI ČOVJEK 

Apostol pravi, Ivan naš hrabri, 
u Nebu živi vječno sad on! 

Život svoj mladi Kristu je dao, 
za hrvatsku mladež, vjeru i dom! 

U čovjeku svakom je gledao Krista, 
pogledom blagim tješio sve! 

Mirom je svojim zračio snažno, 
i kada teško bilo mu je! 

Borac za pravdu Kristov je bio, 
kroz kušnje je mnoge prolazio! 

Al’ posustao nije on nikada, 

Božja ga snaga je vodila! 

Mlade je duše dizao k Bogu, 
za njih se uvijek borio! 

Bio im primjer je u svemu, 
putem ih Krista poveo! 

U njemu bila je sama vedrina, 
koju je svugdje nosio! 

Živom je vjerom svjedočio Krista, 
sveti je čovjek bio to! 

Apostol pravi, Ivan naš hrabri, 
u Nebu živi vječno sad on! 

Život svoj mladi Kristu je dao, 
za hrvatsku mladež, vjeru i dom! 

Krešimir Jakumetović 

Pjesma spjevana za obljetnicu rođenja 
bi. Ivana Merza, 16. 12. 2011. g. 

HTIO JE SAMO JEDNO 

Ljepotom duše svoje 
osvojio srca je mnoga, 

Borac s bijelih planina 
nosio svima je Boga! 

Htio je ponizan biti, 

Istinu svjedočiti, 
htio je samo jedno, 
da s Vječnim se sjedini! 

Htio je ljubiti bližnjeg 
i njegov zagrlit’ križ, 
htio je samo jedno, 

Isusu sličan bit! 

Ljepotom duše svoje 
osvojio srca je mnoga, 

Borac s bijelih planina 
nosio svima je Boga! 

Htio je moliti žarko, 

Hostiju blagovati, 
htio je samo jedno, 
da život mu bude Krist! 

Htio je silno gore, 
visoko se vinuti, 
htio je Gospodu svome 
krila raširiti! 

Ljepotom duše svoje 
osvojio srca je mnoga, 

Borac s bijelih planina 
nosio svima je Boga! 

Domagoj Jakumetović 

Pjesma spjevana za obljetnicu beatifikacije 
bi. Ivana Merza, 22. 6. 2014. g. 

PUT PREMA KRISTU 

Ivane blaženi, put si nam pokazao, 
taj put koji vodi prema Vječnosti! 

Put koji vodi prema Kristu, 
prema Suncu - Vječnoj Ljubavi! 

Hrabro si branio Crkvu u Hrvata, 
za vjeru i dom si bio sveti boj! 

U susretu svakom s čovjekom - bratom 
sav sebe dao si - dao za narod svoj! 

Ivane blaženi, put si nam pokazao, 
taj put koji vodi prema Vječnosti! 

Put koji vodi prema Kristu, 
prema Suncu - Vječnoj Ljubavi! 

U Hrani si vječnoj snagu crpio, 
i Božji si vitez po njoj postao! 

U Kristu si pravi život našao, 

Njemu srce svoje cijelo predao! 

Ivane blaženi, put si nam pokazao, 
taj put koji vodi prema Vječnosti! 

Put koji vodi prema Kristu, 
prema Suncu - Vječnoj Ljubavi! 

Krešimir Jakumetović 

Pjesma spjevana za blagdan bi. Ivana Merza, 
10. 5. 2015. g. 

ZA IVANOM DO RAJA 

Plamen si vječni zapalio nama, 

Ivane, malo je reći ti hvala! 

Ali su spremna sva srca naša 
za tobom poći do Raja! 

Tamo je Sunce što vječito sja, 
tamo je Ljubav beskrajna, 
ono što oko još vidjelo nije, 
tamo se barjak pobjede vije! 

Tamo je pjesma radosna, 
mir sveti tamo vlada, 
tamo su kao anđeli svi, 
orlovi tamo su Kristovi! 

Plamen si vječni zapalio nama, 

Ivane, malo je reći ti hvala! 

Ali su spremna sva srca naša 
za tobom poći do Raja! 

Tamo je Istina sama, 

Ljepota je tamo prava, 
ono što uho još čulo nije, 
tamo se više ništa ne krije! 

Tamo si i ti u vojsci nebeskoj, 
uz Jaganjca bdiješ u odori bijeloj, 
blagoslov primaš od svoga Kralja, 
za Hrvatsku moliš svog Gospodara! 

Plamen si vječni zapalio nama, 

Ivane, malo je reći ti hvala! 

Ali su spremna sva srca naša 
za tobom poći do Raja! 

Domagoj Jakumetović 

Pjesma spjevana za blagdan bi. Ivana Merza, 
10. 5. 2014. g. 

IVANOVA SPOZNAJA 

Dok zemljom ovom si hodao, Ivane, 
našao put si ti do prave spoznaje, 
na svijetu ovome prolazno daje sve, 
da sreća istinska samo u Bogu je! 

Ivane, Ivane, povedi i mene, 
putevima spoznaje te sreće istinske, 
da s tobom radostan ja letim, Ivane, 
u jatu orlovskom ka Suncu vječnome! 

Kristu si potpuno sav sebe predao, 
hrvatskoj mladeži svoj život posvetio! 

Za Krista i Crkvu si mlade odgajao, 
k Njemu si Orlove ti svoje poveo! 

Ivane, Ivane, povedi i mene, 
putevima spoznaje te potpune predaje, 
da s tobom radostan ja letim, Ivane, 
u jatu orlovskom ka Suncu vječnome! 

Životom svojim si primjer nam dao ti, 
svim ljudima pružao Kristovu ljubav si! 

A onda krila si svoja raširio 
i Gospodu svome se u Vječnost vinuo! 

Ivane, Ivane, povedi i mene, 
putevima spoznaje te ljubavi Kristove, 
da s tobom radostan ja letim, Ivane, 
u jatu orlovskom ka Suncu vječnome! 

Ivane, Ivane, povedi i mene, 
putevima spoznaje te ljubavi beskrajne, 
da s tobom radostan ja letim, Ivane, 
u jatu tvojemu ka Suncu vječnome! 

Krešimir Jakumetović 

Pjesma spjevana za blagdan bi. Ivana Merza, 
10. 5. 2014. g. 

ORLU MLADIH KRILA 

Mladih je krila orao poletio visoko, 
krajevima divnim odletio radosno! 

Zanosa svetog, milosti pun, 
duša mu gorjela vatrom, 

Krist mu je život bio, 

Nebo je domom zvao! 

Letio, letio, letio, 
orao mladi je, 
letio, letio, letio, 

Gnijezdu je Vječnome! 

Letio, letio, letio, 
letio, orao je, 
letio, letio, letio, 

Jaganjcu bijelome! 

Zanosa svetog, milosti pun, 
duša mu gorjela vatrom, 

Krist mu je život bio, 

Nebo je domom zvao! 

Mladih je krila orao poletio visoko, 
krajevima divnim odletio radosno! 

Domagoj Jakumetović 

Pjesma spjevana za obljetnicu rođenja 
bi. Ivana Merza, 16. 12. 2014. g. 

DOBRI BRATE, SVI TE PAMTE! 

O, dobri brate, svi te pamte, 

svuda gdje si prošao tvoj ostao je trag. 

U srcima mladih ti si zapalio 
Ljubavi vječne neugasivi plam. 

O, dobri brate, svi te pamte! 

I naša Madeira jadranska. 

Brusje i Grablje i Sveta Nedjelja, 
i svaki kamen Hvara što posvetio si ga! 

Sa žarom i zanosom mlade si osvajao, 
njima pronosio Božju si riječ. 

Put prema Kristu ti si im pokazao, 
svojim životom, riječju i djelom. 

K Izvoru živom svaki dan si hitio, 
i Svetom se Pričešću krijepio. 

Život je tvoj Gospodin bio, 

On snagom te je svojom nosio. 

Zrakama svetim zračio si snažno, 
vedrinom i sjajem Kristovim. 

Za tobom brate, ka Suncu Vječnom 
poletjeli i tvoji su Orlovi. 

O, dobri brate, svi te pamte, 

svuda gdje si prošao tvoj ostao je trag. 

U srcima mladih ti si zapalio 
Ljubavi vječne neugasivi plam. 

O, dobri brate, svi te pamte! 

I naša Madeira jadranska. 

Brusje i Grablje i Sveta Nedjelja, 
i svaki kamen Hvara što posvetio si ga! 

Krešimir Jakumetović 

Pjesma spjevana za obljetnicu rođenja 
bi. Ivana Merza, 16. 12. 2015. g. 

IVAN, SVETAC BOŽJI 

Božji sluga, bio je dobri brat, 
bio je glas s Visina, živi svetac! 

Svojim je životom Vječnost pokazao, 
o Bogu govorio svima je stalno! 

Ljubavi pravoj dizao srca je, 

Vječnome Suncu pozivao duše! 

Božji sluga, bio je dobri brat, 
bio je glas s Visina, živi svetac! 

Po njegovu zagovoru milosti stižu, 
po njegovoj svetosti Nebo je blizu! 

Pomaže nam uvijek, moli se za nas, 
apostolska duša, Ivana blaženoga! 

Božji sluga, bio je dobri brat, 
bio je glas s Visina, živi svetac! 

Domagoj Jakumetović 

Pjesma spjevana za blagdan bi. Ivana Merza, 
10. 5. 2015. g. 

MOLI ZA NAS, ORLE KRISTOV! 

U vremenu ovom teškom, 
koje prijeti svijetu cijelom, 
da ostanemo Kristu vjerni, 
pomozi nam, brate sveti! 

Moli za nas, moli za nas, 
moli za nas, dobri brate! 

Moli za nas, moli za nas, 
za svoj narod, za Hrvate! 

Moli za nas, moli za nas, 
moli za nas, Orle Kristov! 

Moli za nas, moli za nas, 
moli svojom dušom čistom! 

Svome puku sad doleti, 
brate mili, brate sveti! 

Kao nekad ti ražari 
u srcima plamen vječni! 

Moli za nas, moli za nas, 
moli za nas, dobri brate! 

Moli za nas, moli za nas, 
za svoj narod, za Hrvate! 

Moli za nas, moli za nas, 
moli za nas, Orle Kristov! 

Moli za nas, moli za nas, 
moli svojom dušom čistom! 

Pa da s tobom, s tobom, Orle, 
poletimo u visine, 
prema Nebu, prema Suncu, 
sve do Rajske domovine! 


91 



flpostoJ Hrisbou 


Moli za nas, moli za nas, 
moli za nas, dobri brate! 

Moli za nas, moli za nas, 
za svoj narod, za Hrvate! 

Moli za nas, moli za nas, 
moli za nas, Orle Kristov! 

Moli za nas, moli za nas, 
moli svojom dušom čistom! 

Krešimir Jakumetović 

Pjesma spjevana za obljetnicu beatifikacije 
bi. Ivana Merza, 22. 6. 2015. g. 

PONESI, IVANE! 

Na svojim krilima, 
ponesi, Ivane, 
ponesi mene tamo 
gdje Vječno Sunce je! 

Da osjetim visine, 
visine beskrajne, 
da ugledam prostranstva, 

Nebeske livade! 

U srcu mom zapali 
plamen, Ivane, 
da odletim visoko, 

Gnijezdu vječnome! 

Na svojim krilima, 
ponesi, Ivane, 
ponesi mene tamo 
gdje Vječno Sunce je! 

Odnesi mene Majci, 

Majci jedinoj, 

da joj pjevam Zdravo, 

Zdravo, Marijo! 

Da zajedno s tobom, 
slavim, Ivane, 

Milosrdnog Kralja 
u sve vjekove! 

Na svojim krilima, 
ponesi, Ivane, 
ponesi mene tamo 
gdje Vječno Sunce je! 

Domagoj Jakumetović 

Pjesma spjevana za blagdan bi. Ivana Merza, 
10. 5. 2015. g. 

HEROJ KRISTOV 

Zvali su ga heroj Kristov, 

Srca Isusova lovac, 
zvali su ga vitez Božji 
i s planina bijelih borac! 

Zvali su ga prorok Božji, 
zvali su ga Božji čovjek, 
zvali su ga svjetlo s Neba, 

Apostolska duša sveta! 

Zvali su ga čovjek žrtve, 
zvali su ga vitez križa, 
zvali su ga svjedok Kristov 
i nositelj Božjeg mira! 

Zvali su ga novi čovjek 
i orao zlatnih krila, 
remek-djelo Duha Svetog, 

Božja umjetnina divna! 

Zvali su ga stupom Crkve, 
zvali su ga čovjek Papin, 
zvali su ga put ka Kristu, 
prijatelj i uzor mladih! 

Jer Krist bio mu je život, 
katolička vjera zvanje, 

Smrt mu bila je dobitak, 

Vječno Nebo dom mu sad je! 

Zvali su ga svetac Božji, 

Ivan Merz taj svetac naš je! 

Krešimir Jakumetović 

Pjesma spjevana za obljetnicu rođenja 
bi. Ivana Merza, 16. 12. 2014. g. 

MARIJIN CVIJET 

U naručju Njenom, 
u ruhu bijelom, 
procvao mladi cvijet, 
Apostol pravi, svet! 

Ona ga ljubila, 
molitvom grlila, 
život mu svetila, 
Kraljica premila! 

Nosila Kristu je, 
njegove vapaje, 
darivala njemu je 
poljupce Majčinske! 

Srce mu nije se 
moglo odvojit od Nje, 
"Marijo Ave”, 

Njoj pjevalo je! 

K Nebesima zvala ga, 
Djeva je lijepa, 
put mu označila, 
zrna su Njena! 

U naručju Njenom, 
u ruhu bijelom, 
procvao mladi cvijet, 
Apostol pravi, svet! 

U naručju Njenom, 
u ruhu bijelom, 

Ivan je procvao, 
blaženim postao! 


Domagoj Jakumetović 

Pjesma spjevana za obljetnicu beatifikacije 
bi. Ivana Merza, 22. 6. 2012. g. 

KRISTOVU ORLU 

Moli za nas, Orle Kristov, radosno ti pjevamo, 
o, Ivane ljubljeni, tvoj zagovor trebamo! 

Misao na Vječnost u tebi je živjela, 
ljubav prema Bogu dala ti je krila. 

Milost Božja pratila te na zemaljskom putu, 
tvoje svjetlo zasjalo je hrvatskome puku. 

Moli za nas, Orle Kristov, radosno ti pjevamo, 
o, Ivane ljubljeni, tvoj zagovor trebamo! 

Misli tvoje vode nas u Visine nebeske, 
pokazuju nam pravi put u Odaje kraljevske. 

S tobom sada letimo prema Zemlji radosti, 
o, Ivane blaženi, hvala, hvala, hvala ti! 

Moli za nas, Orle Kristov, radosno ti pjevamo, 
o, Ivane ljubljeni, tvoj zagovor trebamo! 

Krešimir Jakumetović 

Pjesma spjevana za blagdan bi. Ivana Merza, 
10. 5. 2010. g. 

IVANE NAŠ ZLATNI 

Blaženiče Kristov, 
Ivane naš zlatni, 

Orle Božjih krila, 
Hrvatska te slavi! 

Zasjalo je Nebo - 
Crkve u Hrvata, 
blagoslov nam dalo - 
s Kristova Oltara! 

U te sada gleda - 
zagovor tvoj traži, 
ljubi tebe narod - 
narod tvoj hrvatski! 

Blaženiče Kristov, 
Ivane naš zlatni, 

Orle Božjih krila, 
Hrvatska te slavi! 

Riječi tvoje žare - 
Nebesima dižu, 
koraci nas tvoji - 
vode prema Kristu! 

Milosti nam šalješ - 
iz Gnijezda vječna, 
zahvalna je tebi - 
Domovina cijela! 

Blaženiče Kristov, 
Ivane naš zlatni, 

Orle Božjih krila, 
Hrvatska te slavi! 


Domagoj Jakumetović 

Pjesma spjevana za obljetnicu rođenja 
bi. Ivana Merza, 16. 12. 2012. g. 

ČUVAJ NAS, IVANE NAŠ! 

Božji čovjek je on, 
svjedok Kristov je on, 
zagovornik naš, 
prijatelj naš, 
naš dragi brat! 

Vojnik Kristov je on, 

Njegov vitez je on, 
suputnik naš, 
zaštitnik naš, 
naš hrabri brat! 

O, čuvaj nas, Ivane naš, 
budi uz nas u svaki čas, 
pomozi nam! 

O, čuvaj nas, Ivane naš, 
i moli za nas, moli za nas, Ivane naš! 

Svjetlo s Neba je on, 
sjajan meteor, 
putokaz naš, 
voditelj naš, 
naš blaženi brat! 

U Nebu leti sad on, 
taj Božji Orao, 
i moli za nas, 
moli za nas, 
naš sveti brat! 

O, čuvaj nas, Ivane naš, 
budi uz nas u svaki čas, 
pomozi nam! 

O, čuvaj nas, Ivane naš, 
i moli za nas, moli za nas, Ivane naš! 

Krešimir Jakumetović 

Pjesma spjevana za obljetnicu rođenja 
bi. Ivana Merza, 16. 12. 2014. g. 

NAŠ IVAN JE ŽIV! 

Sve je baš kao što objavi Krist, 
radosni mi smo - naš Ivan je živ! 

Vrhovi bijeli nas sjećaju na te, 
o, voljeni, dragi, o, mili naš brate! 

Barjak slobode Krist tebi daje 
da Vječnome Suncu povedeš Hrvate! 

Pobjede tvoje snagu nam daju, 
mi letimo Ocu, svom Gospodaru! 

Plamenu Vječnom mi hitimo gore, 

Presvetom krilu u Kraljevske Dvore! 

Pred očima našim Sunce se rađa, 

Vojska nebeska tu Kristu se klanja, 

Anđeli rajsku tu pjevaju hvalu, 
o, hvala ti, brate, mi stigli smo Kralju! 

Sve je baš kao što objavi Krist, 
radosni mi smo - naš Ivan je živ! 

Domagoj Jakumetović 

Pjesma spjevana za blagdan bi. Ivana Merza, 
10. 5. 2011. g. 

PLAMEN ZA BESKRAJNIM VISINAMA 

Ivane Merzu, blaženiče mili, 

Hrvatski te narod zaziva i moli: 

Pute prema Kristu s Neba nam osvijetli, 

Plamenom vječnim što u tebi gori! 

Zapali, zapali i u nama 
taj plamen za beskrajnim visinama, 
da gori, neka gori, ražari ga, 
da gori i u našim srcima! 

Zapali, zapali i u nama 
taj plamen za beskrajnim visinama, 
da gori, neka gori, rasplamsaj ga, 
da gori, neka gori dovijeka! 

Ivane Merzu, blaženiče mili, 

Domovini svojoj vrati onaj žar, 

Plamenom vječnim što u tebi gori 
i u srcima našim zapali sveti plam! 

Zapali, zapali i u nama 
taj plamen za beskrajnim visinama, 
da gori, neka gori, ražari ga, 
da gori i u našim srcima! 

Zapali, zapali i u nama 
taj plamen za beskrajnim visinama, 
da gori, neka gori, rasplamsaj ga, 
da gori, neka gori dovijeka! 

Krešimir Jakumetović 

Pjesma spjevana za blagdan bi. Ivana Merza, 
10. 5. 2016. g. 

HEROJU KATOLIČKOM 

Prema Vječnosti pokazao put si ti, 
hvala, Ivane, heroju naš katolički! 

Obučen u Krista, katolik pravi, 
osvajao druge taj čovjek je mladi! 

Brat dobri i mili svima je bio, 

Krista u svemu je proslavit htio! 

Prema Vječnosti pokazao put si ti, 
hvala, Ivane, heroju naš katolički! 

Moliti nikada prestao nije, 
u crkvama našim i sada on bdije! 

Zagovara za nas, gorljivo moli, 
prošnje sve naše Bogu on nosi! 

Prema Vječnosti pokazao put si ti, 
hvala, Ivane, heroju naš katolički! 

Po najvećoj Majci milosti šalje, 

Isus po njemu nam blagoslov daje! 

Smiruje srca kad teški je čas, 
blaženi Ivan je uvijek uz nas! 

Prema Vječnosti pokazao put si ti, 
hvala, Ivane, heroju naš katolički! 

Domagoj Jakumetović 

Pjesma spjevana za obljetnicu rođenja 
bi. Ivana Merza, 16. 12. 2011. g. 

NAŠ IVAN SVETI 

Bio je stup Crkvi Božjoj, 
bio je Kristov apostol, 
bio je pravi Božji čovjek, 
bio je Kristov orao! 

Bio je dobri Božji sluga, 
bio je mladi Izrael, 
bio je Božji svjetionik, 
borac za mlade bio je! 

Bio je čisti pogled duše, 
bio je sjajan meteor, 
bio je Božji osmjeh s Neba, 
bio je svjetlo Kristovo! 

Bio je hrabri Kristov vojnik, 
bio je srce predano, 
bio je žive vjere svjedok, 
naš Ivan sveti bio je to! 

Krešimir Jakumetović 

Pjesma spjevana za obljetnicu beatifikacije 
bi. Ivana Merza, 22. 6. 2014. g. 

MOJ BLAŽENIK TI SI! 

Ivane, o Ivane, 
tvoje su misli 
k Nebu me vinule, 
moj Blaženih ti si! 

Sunce si vječno 
pokazao mi, 
da ljubav je Isus 
govorio si! 

I kao da slušam 
kako još veliš: 

“Smrt je dobitak, 
a život Krist!” 

Ivane, o Ivane, 
tvoje su misli 
k Nebu me vinule, 
moj Blaženih ti si! 

Za tobom idem, 
tebe ću slijedit’, 
u dvore rajske 
i ja ću poletit! 

Doći ću Kristu, 
poklonit’ mu se, 

Njemu ću služit 
u vjekove sve! 

Ivane, o Ivane, 
tvoje su misli 
k Nebu me vinule, 
moj Blaženih ti si! 

Domagoj Jakumetović 

Pjesma spjevana za obljetnicu beatifikacije 
bi. Ivana Merza, 22. 6. 2013. g. 

HVALA, ORLE KRISTOV! 

Kada nisam znao kuda krenuti, 
putove mi prave pokazao si ti! 

Prema Suncu Vječnom poveo si me, 
hvala, Orle Kristov, hvala ti za sve! 

Hvala, hvala brate, 
hvala, hvala ti, 

Kristovo si svjetlo pokazao mi! 

Orao sam Kristov i ja postao, 
za tobom ka Suncu krila vinuo! 

S tobom sada letim, letim radostan, 
s Orlovima tamo gdje Vječno Sunce sja! 

Prema Domu Vječnom i ja slijedim te, 

Hvala, Orle Kristov, hvala ti za sve! 

Hvala, hvala brate, 
hvala, hvala ti, 

Kristovo si svjetlo pokazao mi! 

Orao sam Kristov i ja postao, 
za tobom ka Suncu krila vinuo! 

Kada nisam znao kuda krenuti, 
putove mi prave pokazao si ti! 

Prema Suncu Vječnom poveo si me, 
hvala, Orle Kristov, hvala ti za sve! 

Krešimir Jakumetović 

Pjesma spjevana za obljetnicu rođenja 
bi. Ivana Merza, 16. 12. 2012. g. 

IVANOV HOD ZEMLJOM 

Kada te kušnje snađu 
i nevolja kada vreba, 
sjeti se kako je hodao zemljom, 
a živio samo za Njega! 

Ni rat, tuđina ni bolest 
nisu mu mogli ništa, 
on je koračao hrabro 
zagledan samo u Krista! 

Nebo mu tada dođe na vrata, 

Bog nam Ivana uze, 
njegova duša je sretna, 
sretne su naše suze! 

Kada te kušnje snađu 
i nevolja kada vreba, 
sjeti se kako je hodao zemljom, 
a živio samo za Njega! 

Domagoj Jakumetović 

Pjesma spjevana za obljetnicu beatifikacije 
bi. Ivana Merza, 22. 6. 2016. g. 



109 











flpostoJ Hrisbou 


TVOJA VEDRINA 

Nek’zasja u nama tvoja vedrina, 
o, hvala ti, Borče s bijelih planina! 

Ti si nam uzor i zaštitnik naš, 
ti Hrvatski orle, moli za nas. 

Svjedok si Kristov, svjetlo si s Neba, 

Vitezu Božji, tvoj narod te treba. 

Nek’zasja u nama tvoja vedrina, 
o, hvala ti, Borče s bijelih planina! 

Čuj molitve naše i vapaja glas, 
o, blaženi Ivane, zagovaraj nas. 

Vodi nas Kristu, tom Suncu života, 
gdje vječna je radost i vječna ljepota. 

Nek’zasja u nama tvoja vedrina, 
o, hvala ti, Borče s bijelih planina! 

Ti uvijek nas pratiš i živiš u nama, 

Ivane brate, hvala ti, hvala! 

Nek’zasja u nama tvoja vedrina, 
o, hvala ti, Borče s bijelih planina! 

Krešimir Jakumetović 

Pjesma spjevana za obljetnicu rođenja 
bi. Ivana Merza, 16. 12. 2009. g. 

BOŽJI ŠAPAT 

Proplanci bijeli šapću o njemu, 
o našemu blaženom Ivanu Merzu! 

O vitezu najljepšeg i najvećeg Kralja, 

- Isusa Krista Jaganjca prava! 

Šapat se Sveti Hrvatskom širi, 
narod se vjerni Ocu svom mili! 

Voljenom rodu je pružio Ruku, 
blagoslov dao hrvatskom puku! 

Kristove oči su zasjale nama, 
blaženog Merza Milost je dala! 

Sve molitve naše Bogu su znane, 
u Majčino krilo njih stavio brat je! 

Za zagovor hvala, o, blaženi brate, 
moli sad za nas, za svoje Hrvate! 

Hrvatski rode, ponosan ti si, 
tvoj Blaženik, evo, Sveti će biti! 

Domagoj Jakumetović 

Pjesma spjevana za blagdan bi. Ivana Merza, 
10. 5. 2011. g. 



111 











flpostoJ Hrisbou 


IVANOVA ZLATNA KRILA 

Kada dođu teški dani 
i kad puta nema više, 
kada boli sve su jače, 
budi blizu, dobri brate! 

Pomoć tvoja nama treba, 
sad doleti, brate s Neba! 
Vječnom Suncu nas povedi 
zlatnih krila, Orle sveti! 

Zlatna krila, zlatna krila, 
Ivanova zlatna krila. 

Zlatna krila, zlatna krila 
kazuju nam put do Krista! 

Zlatna krila, zlatna krila, 
zemlje naše vjernog sina. 
Zlatna krila, zlatna krila 
dragog Božjeg miljenika! 

Pomoć tvoja nama treba, 
sad doleti, brate s Neba! 
Vječnom Suncu nas povedi 
zlatnih krila, Orle sveti! 

Zlatna krila, zlatna krila, 
Ivanova zlatna krila. 

Zlatna krila, zlatna krila 
vode do Rajskih visina! 

Zlatna krila, zlatna krila, 

Hrvatskoga blaženika. 

Zlatna krila, zlatna krila 
Kristova poslanika! 

Zlatna krila, zlatna krila, 

Ivanova zlatna krila! 

Krešimir Jakumetović 

Pjesma spjevana za obljetnicu rođenja 
bi. Ivana Merza, 16. 12. 2015. g. 

TO BIO ČOVJEK JE SVET! 

Orlova mladih Apostol 
osvojio cijelog je njeg ’, 
uvale, žali i sutoni bajni 
šapću to bio čovjek je svet! 

Živa je uspomena, 
još njegova duha tu ima, 
tu svjedoče noći i dani 
o blaženom “Vitezu križa”. 

Tu nebo je blago k’o majčine oči, 
uz obalu borovi pružaju hlad, 
baš tu je kraj plavoga mora 
orlove svoje tražio brat! 

Bio je Božja duša, 
srca mu dirala riječ, 
ponizan, skroman, dobrote pun 
bio je dr. Merz. 

Budućem svecu slava 
na Hvaru odjekuje, 

Kristovom orlu sva hvala, 
pokazao k Suncu je let! 

Orlova mladih Apostol 
osvojio cijelog je njeg ’, 
uvale, žali i sutoni bajni 
šapću to bio čovjek je svet! 

Domagoj Jakumetović 

Pjesma spjevana za obljetnicu rođenja 
bi. Ivana Merza, 16. 12. 2015. g. 

ORAO BOŽJI 

Orao Božji si, 

Orao nebeski, 

Orao hrabri, 

Ivane, ti si! 

Orao poslušni, 

Orao vjerni, 
Hrvatske naše, 

Orao si, brate! 

Letimo, letimo, 

Orle, sad za tobom, 
za tobom, Ivane, 
u te divne krajeve! 

Letimo, letimo, 
letimo radosno! 

Ka Suncu Vječnome, 
hajdemo, Ivane! 

Orao Kristov si, 
Orao blaženi, 

Orao sveti, 

Ivane, ti si! 

Orao Crkve si 
Katoličke, Ivane, 
i Duha Svetoga 
Orao si, brate! 

Letimo, letimo, 

Orle, sad za tobom, 
za tobom, Ivane, 
u te divne krajeve! 

Letimo, letimo, 
letimo radosno! 

Ka Suncu Vječnome, 
hajdemo, Ivane! 

Ka Suncu Vječnome, 
vodi nas, Ivane\ 

Krešimir Jakumetović 

Pjesma spjevana za obljetnicu beatiftkacije 
bi. Ivana Merza, 22. 6. 2013. g. 



117 








flpostoJ Hrisbou 


NA IVANOVIM KRILIMA 

Ivanova krila 
k’o u orla bila, 
dotaknula Nebo 
Suncu letjela! 

Ivanova krila 
visoko se digla, 
odletjela tamo 
gdje Vječni je dan! 

Ivane, Ivane, Ivane, ti 
nosi nas, nosi 
na krilima svojim! 

Ivane, Ivane, Ivane, mi 
na tvojim krilima 
letimo svi! 

Ivanova krila 
k’o u orla bila, 
dotaknula Nebo 
Suncu letjela! 

Ivanova krila 
visoko se digla, 
odletjela tamo 
gdje Vječni je dan! 

Domagoj Jakumetović 

Pjesma spjevana za obljetnicu beatifikacije 
bi. Ivana Merza, 22. 6. 2016. g. 

SVJETLO NA NEBU 

Svjetlo na Nebu zasjalo je, 
to svjetlo sveto si ti, Ivane! 

Obasjavaš pute nam nebeske 
do Vječnoga Sunca — najljepšeg! 

Svojim životom svjedočio Krista 
na zemlji si ovoj radosno, 
a onda si sretan raširio krila 
i odletio k Njemu, Gospodu svom! 

Stazama svojim povedi i nas, 
visoko ka Nebu, gdje Vječni je Spas, 
gdje Majka je naša, Kraljica mira, 
i pjeva se vječno: Ave Maria! 

Uzor si nama i zaštitnik naš, 
molitve tvoje prate nas svud, 
s Nebeskog svoda zasjao ti si, 

Hrvatskoj svojoj pokazao put! 

Hvala ti, brate, za zagovor sveti, 
uvijek si s nama na putu tom, 
misli nas tvoje u Nebo vode, 
k Izvoru svetom u Vječni dom! 

Svjetlo na Nebu zasjalo je, 
to svjetlo sveto si ti, Ivane! 

Obasjavaš pute nam nebeske 
do Vječnoga Sunca — najljepšeg! 

Krešimir Jakumetović 

Pjesma spjevana za blagdan bi. Ivana Merza, 
10. 5. 2011. g. 

IVANOVA MOLITVA MARIJI 

Majko vječna 

moja molitva ide k tebi, 

Majko najveća 

moj korak ka lijepom usmjeri! 

Gospi se moli, 

Njoj utječe se, 
zavjet svoj daje 
Majci Ljepote sve! 

Zavoli zma ta 
krunice Njene, 
ta zma sveta 
Marije Majke vjerne! 

Majko vječna 

moja molitva ide k tebi, 

Majko najveća 

moj korak ka lijepom usmjeri! 

Domagoj Jakumetović 

Pjesma spjevana za obljetnicu beatifikacije 
bi. Ivana Merza, 22. 6. 2016. g. 



120 









flpostoJ Hrisbou 


DOLETI NAM, BRATE! 

Kušnje mnoge sa svih strana prijete, 
gdje naći zaklon, gdje naći mir? 

U vihoru ovom svi nekud žure, 
kao da danje posljednji. 

Ivane blaženi, moli za nas, 
u pomoć priteci zagovorom svojim! 

Narodu svome, svojoj zemlji, 
pomozi, brate sveti! 

Doleti, doleti, doleti nam brate, 
doleti s Visina nebeskih! 

Povedi nas tamo gdje mir je pravi, 
gdje Sunce vječno sjaji! 

A nade tako malo, al’još uvijek je ima, 
s Neba nama svijetliš ti, 
rastjeruješ magle i oluje silne, 
obasjan svjetlom Kristovim. 

Ivane blaženi, moli za nas, 
u pomoć priteci zagovorom svojim! 

Narodu svome, svojoj zemlji, 
pomozi, brate sveti! 

Doleti, doleti, doleti nam brate, 
doleti s Visina nebeskih! 

Povedi nas tamo gdje mir je pravi, 
gdje Sunce vječno sjaji! 

Krešimir Jakumetović 

Pjesma spjevana za blagdan bi. Ivana Merza, 
10. 5. 2016. g. 

IVAN, RUKA KRISTOVA 

Ivan, Ivan, Ivan 
dal’ san je to predivan? 

Ivan, Ivan, Ivan 
to ruka je Kristova! 

Zemljom je prošao 
o Vječnom govorio, 
srcem i dušom svom 
za Boga je gorio! 

Dotaklo Nebo je nju 
našu domovinu, 

Sunce obasjalo je 
Hrvatske ljude! 

Ivan, Ivan, Ivan 
dal’ san je to predivan? 

Ivan, Ivan, Ivan 
to ruka je Kristova! 

Domagoj Jakumetović 

Pjesma spjevana za blagdan bi. Ivana Merza, 
10. 5. 2016. g. 

ZVIJEZDA NEBESKA 

Kao zvijezda nebeska zasjao si usred noći, 

svojim svjetlom pokazao nam kojim putem valja poći! 

Prema Sinu, prema Ocu, prema Duhu Svetomu, 
našoj Majci Mariji, prema Zemlji Vječnosti! 

Gdje su pjesme radosne, gdje je vječno proljeće, 
sve do Žive vode te, vodi i nas, Ivane! 

Hvala, Vječni Ivane, blaženiče hrvatski, 

hvala tebi, Orle Kristov, pjevam sada srcem cijelim. 

Hvala, Vječni Ivane, blaženiče hrvatski, 

hvala, Brate nebeski, tvoje svjetlo sada slijedim. 

Kao zvijezda nebeska zasjao si usred noći, 

svojim svjetlom pokazao nam kojim putem valja poći! 

Gdje je rajsko svitanje, gdje su rijeke beskrajne, 
gdje je Ljubav jedina, gdje je Slava najveća! 

Prema Kristu Isusu, prema Kralju našemu, 
prema Suncu Vječnome, vodi i nas, Ivane! 

Hvala, Vječni Ivane, blaženiče hrvatski, 

hvala tebi, Orle Kristov, pjevam sada srcem cijelim. 

Hvala, Vječni Ivane, blaženiče hrvatski, 

hvala, Brate nebeski, tvoje svjetlo sada slijedim. 

Kao zvijezda nebeska zasjao si usred noći, 

svojim svjetlom pokazao nam kojim putem valja poći! 

Prema Domu Očevu, u te Dvore nebeske, 

Gdje je Majka najljepša, naša Majka Marija! 

I mi, evo, letimo s tobom, Orle nebeski, 
prema svetom Kraljevstvu, na tu gozbu Očevu. 

Hvala, Vječni Ivane, blaženiče hrvatski, 

hvala tebi, Orle Kristov, pjevam sada srcem cijelim. 

Hvala, Vječni Ivane, blaženiče hrvatski, 
hvala, Brate nebeski, tvoje svjetlo sada slijedim. 

Moli za nas, Viteže, Krista Kralja pobjede, 
moli za nas, dragi brate, za svoj narod, molim te! 

Kao zvijezda nebeska zasjao si usred noći, 

svojim svjetlom pokazao nam kojim putem valja poći! 

Krešimir Jakumetović 

Pjesma spjevana za obljetnicu beatifikacije 
bi. Ivana Merza, 22. 6. 2010. g. 

U TVOJOJ VOJSCI, ISUSE 

“Posveti mi dušu i tijelo, 
pod zastavu svoju primi, 
u Tvojoj vojsci, Isuse, 
kako je slatko biti. ” 

Kristova heroja ne zaboravi, 

Božjega slugu pamti! 

Njegova svetost nama je dar, 
njegove misli put su u raj. 

“Neka Tvoja volja, Bože bude”, 
govorio vitez je uvijek, 

“Tebi se predajem, Tebi ću služit’, 
o, Bože, koliko, koliko Te ljubim!” 

“Posveti mi dušu i tijelo, 
pod svoju zastavu primi, 
u Tvojoj vojsci, Isuse, 
kako je slatko biti. ” 

Domagoj Jakumetović 

Pjesma spjevana za blagdan bi. Ivana Merza, 
10. 5. 2016. g. 

POVEDI ME TAMO! 

Pokaži mi put kojim prošao si, 
taj put koji vodi do Vječnosti! 

Pokaži mi stazu tog zvjezdanog sjaja, 
povedi me tamo, do Sunca zlatna! 

Ivane sveti, poletimo, hajmo! 

Vodi me tamo, o, vodi me tamo! 

Hajdemo skupa do te zemlje naše, 

Ivane dobri, Ivane brate! 

Hajdemo sada, požurimo, hajmo! 

Oluja već stiže, hajdemo tamo! 

Tamo gdje Sunce sjaji zlatno, 
povedi me tamo, povedi me tamo! 

Pokaži mi kako izdržati 
kad zaprijete hladni vjetrovi! 

Oblaci tamni kad zamrače sve, 
ka Suncu Vječnom povedi me! 

Ivane sveti, poletimo, hajmo! 

Vodi me tamo, o, vodi me tamo! 

Hajdemo skupa do te zemlje naše, 

Ivane dobri, Ivane brate! 

Hajdemo sada, požurimo, hajmo! 

Oluja već stiže, hajdemo tamo! 

Tamo gdje Sunce sjaji zlatno, 
povedi me tamo, povedi me tamo! 

Krešimir Jakumetović 

Pjesma spjevana za blagdan bi. Ivana Merza, 
10. 5. 2014. g. 

BORČE S NEBA 

Vitezu Božji 
blaženi Ivane, 

Borče s planina 
visokih bijelih! 

Trebamo tebe 
o, brate vjerni, 
u pomoć priteci 
s planina bijelih! 

Svojom vedrinom 
ti nas obasjaj, 
o, brate mili 
Suncem osvijetli! 

Tvoja nam ruka, 
brate naš, treba, 
pomozi blaženi 
Borče s Neba! 

Vitezu Božji 
blaženi Ivane, 

Borče s planina 
visokih bijelih! 

Trebamo tebe 
o, brate vjerni, 
u pomoć priteci 
s planina bijelih! 

Domagoj Jakumetović 

Pjesma spjevana za obljetnicu beatifikacije 
bi. Ivana Merza, 22. 6. 2016. g. 

KA SUNCU VJEČNOM 

Ka Suncu Vječnom, ka Suncu Vječnom, 
ka Suncu Vječnom sad letimo, 
ka Suncu Vječnom, ka Suncu Vječnom, 
ka Suncu Vječnom, za tobom! 

U moru života kad lutali mi smo, 
kad vidjeli nismo od valova ništa, 
tad došao ti si, Brate s Visina, 
i pokazao pute nam, pute do Krista! 

Ka Suncu si Vječnom nas poveo tada, 
ka Suncu Vječnom gdje zora je Rajska, 
ka Suncu Vječnom gdje radost je sama, 
gdje pjeva se Bogu beskrajna hvala! 

Ka Suncu Vječnom, ka Suncu Vječnom, 
ka Suncu Vječnom sad letimo, 
ka Suncu Vječnom, ka Suncu Vječnom, 
ka Suncu Vječnom, za tobom! 

Orlovi tvoji postali mi smo, 
u jatu tvojem letimo sada, 
za tobom, Brate, za krilima tvojim, 
Izvoru živom, gdje Dom je Božji! 

Ka Suncu Vječnom sad vodiš nas, Orle, 
ka Suncu Vječnom u nebeske Dvore, 
ka Suncu Vječnom gdje ljubav vlada, 
gdje Voda je živa i Majka naša! 

Ka Suncu Vječnom, ka Suncu Vječnom, 
ka Suncu Vječnom sad letimo, 
ka Suncu Vječnom, ka Suncu Vječnom, 
ka Suncu Vječnom, za tobom! 

Hvala ti, Brate, pjevamo sretni, 
što Orlovi Kristovi i tvoji mi smo, 
što poveo i nas si stazama svojim, 
stazama svetim, ka Suncu Vječnom! 

Ka Suncu Vječnom, ka Suncu Vječnom, 
ka Suncu Vječnom sad letimo, 
ka Suncu Vječnom, ka Suncu Vječnom, 
ka Suncu Vječnom, za tobom! 

Ka Suncu Vječnom, ka Suncu Vječnom, 
ka Suncu Vječnom, u Očev Dom, 
ka Suncu Vječnom, ka Suncu Vječnom, 
ka Suncu Vječnom, za tobom! 

Krešimir Jakumetović 

Pjesma spjevana za blagdan bi. Ivana Merza, 
10. 5. 2013. g. 

IVANOVA ČEŽNJA ZA EUHARISTIJOM 

“O, kada, o, kada, o, kada 
o, kada, ćemo mi, 
u Isusu Kristu biti 
ujedinjeni svi! ” 

“Sanctus, Sanctus, Sanctus ” 
vječno pjevati, 
u korovima nebeskim 
s Ivanom blaženim! 

Njega je grlio 
svim svojim žarom, 

Njega je ljubio 
beskrajnim plamom! 

Pjevao Njemu je 
srcem cijelim, 

Krist mu je bio sve 
na ovoj zemlji! 

“O, kada, o, kada, o, kada 
o, kada, ćemo mi, 
u Isusu Kristu biti 
ujedinjeni svi! ” 

“Sanctus, Sanctus, Sanctus ” 
vječno pjevati, 
u korovima nebeskim 
s Ivanom blaženim! 

Domagoj Jakumetović 

Pjesma spjevana za obljetnicu beatifikacije 
bi. Ivana Merza, 22. 6. 2016. g. 


130 



flpostoJ Hrisbou 


PREMA VJEČNOSTI 

Mladog orla zlatnih krila 
Nebo posla k nama, 
da nam pute Kristu kaže, 
pute sve do Raja. 

Stazama Nebeskog svoda 
da i nas povede, 
u visine, prema Suncu 
sve do Zemlje vječne. 

Hrvatski naš blaženiče, 

Orle nebeski, 
poletimo, vinimo se, 
prema Nebu svi! 

Prema Kristu, zlatnom Suncu, 
povedi i nas! 

Povedi nas tamo, brate, 
gdje je Vječni spas! 

Na oltar naše Crkve 
sletio je on. 

Sletio je, sletio 
taj Kristov orao. 

Stazama božanskog sjaja 
da i nas povede, 
u visine, prema Suncu, 
na Izvore vječne. 

O, Ivane blaženiče, 

Orle nebeski, 
poletimo, vinimo se, 
prema Vječnosti! 

Prema Kristu, Vrelu živom, 
povedi i nas! 

Povedi nas tamo, brate, 
gdje Sunce vječno sja! 

Krešimir Jakumetović 

Pjesma spjevana za obljetnicu beatijikacije 
bi. Ivana Merza, 22. 6. 2016. g. 

IVANE, ČUJ VAPAJ NAŠ! 

Ivane, čuj vapaj naš, 
Hrvatska te treba, 
zagovaraj svaki glas 
koji Bogu jeca! 

Osvijetlio nama si 
stazu života, 
pokazao rajski put 
gdje Sunce nas čeka! 

Nebo je tvoja 
Domovina bila, 
ti si svoj narod 
poveo do Krista! 

Ivane, čuj vapaj naš, 
Hrvatska te treba, 
zagovaraj svaki glas 
koji Bogu jeca! 


Domagoj Jakumetović 

Pjesma spjevana za obljetnicu beatifikacije 
bi. Ivana Merza, 22. 6. 2015. g. 

IVANOV LET U NEBO 

Kao daje zvono jučer 
odlazak tvoj javilo, 
s katedrale zagrebačke 
kad te je pozdravljalo. 

Kad te tihim Mirogojem 
pjesma tužna pratila, 
kad si, brate, otišao 
sve je zastalo na čas. 

I godina još jedna prođe, 
otkako si hrabro tad 
poletio prema Suncu 
u Nebeski vječni stan. 

Vinuo se poput orla 
prema Rajskoj zemlji toj, 
prema Domu jedinome, 
moliti za narod svoj! 

Hrvatska ti tvoja pjeva: 

“Hvala, brate nebeski, 
hvala, sveče naših dana, 

Ivane naš blaženi!” 

Kao daje zvono jučer 
odlazak tvoj javilo, 
s katedrale zagrebačke, 
i ono ti zahvalilo. 

Krešimir Jakumetović 

Pjesma spjevana za blagdan bi. Ivana Merza, 
10. 5. 2012. g. 

MARIJINU APOSTOLU 

”Ave, Ave, Maria” u mislima ti odzvanja, 

Gospu Lurdsku Bezgrešnu srce tvoje pozdravlja! 

"Zdravo budi, Marijo”, pjevaš Orle radosno, 

Majci Božjoj Bistričkoj duša leti zanosno! 

U ruke tvoje Sveta zrna Majka Čista dariva, 
moli za nas, dobri brate, moli sad bez prestanka! 

Pokaži nama k Suncu put - u te Rajske krajeve, 
u te Dvore Nebeske - put do naše Marije! 

Duša cijela već treperi, Djevi Vječnoj se veseli, 
poletjela sva je gore u Naručje Majke svoje! 

Domagoj Jakumetović 

Pjesma spjevana za blagdan bi. Ivana Merza, 
10. 5. 2011. g. 

U MENI PLAMEN JE! 

U meni plamen je za beskrajnim visinama 
i žar za grljenjem Sina i Oca i Duha! 

Srce Isusovo, tebi posvećujem se 
i očekujem Tvoje milosrđe! 

Bože, uzmi me, o, koliko ljubim te, 
da vječno ostanem na Srcu Tvome! 

U meni plamen je za beskrajnim visinama 
i žar za grljenjem Sina i Oca i Duha! 

Kada vam teško je i snađu vas nevolje, 
krunicu Gospinu uzmite, molite! 

Majko moja, najveća, molim te, 
označi mi pravi put, pa makar i težak je! 

U meni plamen je za beskrajnim visinama 
i žar za grljenjem Sina i Oca i Duha! 

Ne dopusti, Isuse, da ti ikad iznevjerim se 
i daj mi snage u trpljenju svome! 

Iskreno govoreći, ja smrti ne bojim se 
jer tamo gore je Carstvo najljepše! 

U meni plamen je za beskrajnim visinama 
i žar za grljenjem Sina i Oca i Duha! 

Krešimir Jakumetović 

Pjesma spjevana za blagdan bi. Ivana Merza, 
10. 5. 2011. g. 

DA, TO JE MERZ! 

Da, to je Merz! 
Doista, to je Merz! 
Jest, to je Merz! 

To mora biti Merz! 

Mirom osvajala je, 
ljepotom krasila je, 
vedrinom je sjala 
ta duša mlada! 

Da, to je Merz! 
Doista, to je Merz! 
Jest, to je Merz! 

To mora biti Merz! 

Kristom odjenuo se, 
put Vječni kazivao je, 
primjer je davao, 
taj Nebeski orao! 

Da, to je Merz! 
Doista, to je Merz! 
Jest, to je Merz! 

To mora biti Merz! 

Duhom je tješio, 
srca je hrabrio, 
svjetlo je Sveto 
svima on bio! 

Da, to je Merz! 
Doista, to je Merz! 
Jest, to je Merz! 

To mora biti Merz! 

Kristu se klanjao, 
samo Njega je žeđao, 

Njemu život posvetio, 
k Njemu odletio! 

Da, to je Merzl 
Doista, to je Merzl 
Jest, to je Merzl 
To mora biti Merzl 

Domagoj Jakumetović 

Pjesma spjevana za blagdan bi. Ivana Merza, 
10. 5. 2012. g. 

PUT K OCU 

Oče nebeski, dao si nam 
u blaženom bratu uzor svet divan! 

Kroz život njegov osvijetlio si 
staze te svete što vode nas k Tebi! 

Milošću Tvojom on prosvijetljen 
uočio brzo je prolaznost sveg, 
da putnici samo na ovoj smo zemlji 
i da život je pravi - onaj Vječni! 

Pomozi i nama, Oče nebeski, 
da vjerno i hrabro i mi poput njega, 
noseć’ svoj križ slijedimo Krista 
k Uskrsnom jutru - do Živoga vrela! 

Zagovorom svetim Ivanovim 
usliši nam, Oče, molitve glas! 

Povedi nas k Suncu Vječnoga svjetla, 
u Dvore Tvoje, gdje naš je Spas! 

Za milost svaku što dobili smo 
bratovom svetom molitvom, 

“Hvala ti, Oče!” - sad kličemo 
i radosnim srcem k Tebi letimo! 

Oče nebeski, dao si nam 
u blaženom bratu uzor svet divan! 

Kroz život njegov osvijetlio si 
staze te svete što vode nas k Tebi! 

Krešimir Jakumetović 

Pjesma spjevana za obljetnicu beatifikacije 
bi. Ivana Merza, 22. 6. 2012. g. 

MOLI SE, IVANE! 

Veliča Boga skrušeno 
otvara Nebu krila, 
plamen u duši gori 
-žar za visinama! 

Moli se, Ivane, 
moli se, brate moj, 
moli sa srcem svim, 
moli za narod svoj! 

Moli za sveti dom, 
moli se, Ivane moj, 
moli da ograne 
Sunce nad Hrvatskom! 

Veliča Boga skrušeno 
otvara Nebu krila, 
plamen u duši gori 
- žar za visinama! 

Domagoj Jakumetović 

Pjesma spjevana za obljetnicu rođenja 
bi. Ivana Merza, 16. 12. 2015. g. 

NAŠ BLAŽENIK SLAVI! 

Sretan ovaj je dan, zato pjevajmo svi, 
sretno cijelo je Nebo, naš Blaženih slavi! 
Sretan ovaj je dan i svi radosni smo, 
s blaženim Ivanom sada zapjevajmo: 

“Isuse moj, Ti moje si sve, 
o, Gospode moj, moje Milosrđe! 

Ti si moj Kralj, ja klanjam Ti se, 
o, Srce Božansko, o, moj Isuse! ” 

Sretan ovaj je dan, zato slavimo mi, 
s blaženim Ivanom, Kriste, pjevamo Ti! 
Sretan ovaj je dan, pjeva sve u meni, 
kroz njegove misli Ti govoriš mi! 

Čujem Tvoj glas, Ti dozivaš me, 
u Kraljevstvo svoje, ja radujem se! 

Ti si moj Bog, moj Spasitelj si, 
o, Gospode moj, sve predajem Ti! 

Sretan ovaj je dan, zato pjevajmo svi, 
za blaženog Ivana, Bože, hvala Ti! 

Sretan ovaj je dan, pjesma odjekuje, 
po njegovu zagovoru Ti usliši me! 

Hajdemo sada, poletimo svi, 
za Ivanom našim, u Raj Nebeski! 
Vječnome Suncu odletimo sad, 
pjesma nek’ čuje se svud oko nas! 

Sretan ovaj je dan, zato pjevajmo svi, 
sretno cijelo je Nebo, naš Blaženih slavi! 
Sretan ovaj je dan i svi radosni smo, 
s blaženim Ivanom sada zapjevajmo: 

“Isuse moj, Ti moje si sve, 
o, Gospode moj, moje Milosrđe! 

Ti si moj Kralj, ja klanjam Ti se, 
o, Srce Božansko, o, moj Isuse! ” 

Sretan ovaj je dan, zato pjevajmo svi, 

Ivane Vječni, sretan rođendan ti! 

Sretan ovaj je dan, zato radujmo se, 
o, blaženi Brate, hvala za sve! 

Krešimir Jakumetović 

Pjesma spjevana za obljetnicu rođenja 
bi. Ivana Merza, 16. 12. 2010. g. 

HODOČASNIKU BOŽJEM 

Plamen tvoj gori, ugasit’se ne da, 

Bog je s nama u sve dane svijeta! 

On našemu rodu svog viteza šalje, 
ta borba za Vječnost još uvijek traje! 

Bitke su teške pratile tebe, 

al' iš'o si naprijed u pobjede svete! 

Pohodio ti si Predvorje Raja, 
a kako i ne bi, kad Majka te zvala! 

“Ave Maria” pjevaš bez kraja 
i krunicu moliš s toliko žara. 

Visoko ka Suncu odvedi nas, Orle, 
najljepšoj Majci u Nebeske Dvore! 

Vječni Grad - zauvijek te pamti, 
hodočasnice Božji, takvih je broj mali! 

Neka nas spomen na tebe ne mine, 
ti si nam uzor, naš hrvatski sine! 

Osvojio ti si srca sva naša, 

Ivane dobri, mi kličemo: hvala! 

U borbu života krećemo sada, 
za tobom do Krista, našega Kralja! 

Plamen tvoj gori, ugasit’se ne da, 

Bog je s nama u sve dane svijeta! 

On našemu rodu svog viteza šalje, 
ta borba za Vječnost još uvijek traje! 

Domagoj Jakumetović 

Pjesma spjevana za blagdan bi. Ivana Merza, 
10. 5. 2010. g. 

MOLI ZA NAS, BRATE SVETI! 

Moli za nas, moli za nas, 

Ivane, naš brate sveti! 

Moli za nas, moli za nas, 
za hrvatski narod cijeli! 

Remek-djelo Duha Svetog, 

Božja umjetnino krasna, 
svjetlo s Neba, zvijezdo sjajna, 
moli za nas, moli za nas! 

Moli za nas, moli za nas, 

Ivane, naš brate sveti! 

Moli za nas, moli za nas, 
za hrvatski narod cijeli! 

Ljubitelju Svetog Oca, 

Crkve katoličke sine, 

Apostolska dušo hrabra, 
moli za nas, moli za nas! 

Moli za nas, moli za nas, 

Ivane, naš brate sveti! 

Moli za nas, moli za nas, 
za hrvatski narod cijeli! 

Apostole pun vedrine 
i ljepote Marijine, 
ti viteže Krista Kralja, 
moli za nas, moli za nas! 

Moli za nas, moli za nas, 

Ivane, naš brate sveti! 

Moli za nas, moli za nas, 
za hrvatski narod cijeli! 

Naš nebeski zaštitnice, 

Srca Isusova borce, 
suputnice naših dana, 
moli za nas, moli za nas! 

Moli za nas, moli za nas, 

Ivane, naš brate sveti! 

Moli za nas, moli za nas, 
za hrvatski narod cijeli! 

Krešimir Jakumetović 

Pjesma spjevana za obljetnicu beatijikacije 
bi. Ivana Merza, 22. 6. 2012. g. 

BRATU VJEČNOGA SUNCA 

Naš Blaženik živi, vječan i lijep 
- Krist je u njemu, Bog Otac Duh Svet. 

S njegova lica radost nam sja, 

Kristova svjetlost obasjava nas! 

Blaženi osmijeh nam govori sve, 
on Isusa ljubit’ ne prestaje! 

Haljine bijele njega sad krase, 
okrilje vječno mu Odaje Rajske! 

Ni za čim ne žali Blaženik naš, 
ta Kristu je dao život svoj sav, 

Majci je svojoj doletio on, 

tom najljepšem Cvijetu Nebeskom! 

Iz naručja Božjeg nas doziva glas, 
to Ivan je blaženi - naš miljeni brat! 

Oca svog moli za hrvatski puk, 

Srce Božansko - da prati ga svud! 

Radosna pjesma stiže do nas, 
s Nebeskih visina nam dolazi Spas! 

Kralj pobjede Svete žurno već stupa, 
o, hvala ti, brate Vječnoga Sunca! 

Domagoj Jakumetović 

Pjesma spjevana za obljetnicu rođenja 
bi. Ivana Merza, 16. 12. 2010. g. 

VISOKO SAD LETI ORAO 

O, o, o, o, o, visoko sad leti, 
visoko sad leti, Orao! 

O, o, o, o, o, visoko sad leti, 
visoko sad leti, Orao! 

O, o, o, o, o, i vodi za sobom, 
vodi on svoje orlove! 

O, o, o, o, o, i vodi za sobom, 
vodi on svoje orlove! 

O, o, o, o, o, ka Suncu Vječnom, 
ka Suncu Vječnom putuju! 

O, o, o, o, o, ka Suncu Vječnom, 
ka Suncu Vječnom putuju! 

O, o, o, o, o, i Bogu se svome, 

Bogu se svome raduju! 

O, o, o, o, o, i Bogu se svome, 

Bogu se svome raduju! 

O, o, o, o, o, i zahvalne pjesme, 

Gospodu svome pjevaju! 

O, o, o, o, o, i zahvalne pjesme, 

Gospodu svome pjevaju! 

O, o, o, o, o, visoko sad leti, 
visoko sad leti, Orao! 

O, o, o, o, o, visoko sad leti, 
visoko sad leti, Orao! 

Krešimir Jakumetović 

Pjesma spjevana za obljetnicu rođenja 
bi. Ivana Merza, 16. 12. 2014. g. 

SVETA LUČ 

Na planinama bijelim zaplamtjela luč, 
svjetlost je došla obasjat’ nam put, 

Vječnoga Sunca osvijetliti stazu, 
u Visine nas ponijet - Očevom Hramu! 

Bitke se vode, biju se boji, 
aY luč Sveta još jače plamti i gori! 

Nebesa nam dala blaženog brata, 

Ivana Merza za svjetlo Hrvata! 

Milosne zrake iz njega se šire, 

Prijestolju Božjem nas vode sve bliže! 

Spasitelj svijeta u zagrljaj ide, 

Kristovo svijetlo plamti sve više! 

Istina Vječna zasjala nama, 

Hrvatska cijela blistati stala! 

Svjetlo Božansko sad svijetli iz Raja, 
za blaženog brata - Isuse, hvala! 

Domagoj Jakumetović 

Pjesma spjevana za obljetnicu rođenja 
bi. Ivana Merza, 16. 12. 2010. g. 

HVALA TI, DOBRI NAŠ BRATE! 

Hvala ti, vitezu Božji, 
za primjer što si nam dao! 

Hvala ti, Ivane mili, 

Nebo k nama te poslalo! 

Hvala ti, dobri naš brate, 
za tvoju svetu žrtvu! 

Hvala ti, Orle Kristov, 

što si nam pokazao put k Suncu! 

Hvala ti, Ivane, hvala ti, Ivane, 
hvala ti, hvala ti, dobri naš brate, 
dobri naš Ivane! 

Hvala ti borce hrabri, 
s bijelih planina! 

Hvala ti, Ivane sveti, 
uzore mladima! 

Hvala ti, dobri naš brate, 
za tvoju svetu žrtvu! 

Hvala ti, Orle Kristov, 

što si nam pokazao put k Suncu! 

Hvala ti, Ivane, hvala ti, Ivane, 
hvala ti, hvala ti, dobri naš brate, 
dobri naš Ivane! 


Krešimir Jakumetović 

Pjesma spjevana za blagdan bi. Ivana Merza, 
10. 5. 2016. g. 

Milosrđe Božje ja očekujem 
i Isusa Srce Presveto da bude kraj mene! 

Sretan u blaženstvu Gospoda svoga, 
umro u miru katoličke vjere! 

Tebi posvećujem život, 

Isuse, Srcu tvom, 
ako i trpjeti moram, 
za tebe ću, Bože moj! 

Moja je duša postigla cilj 
za koji je stvorena, 
život mi bijaše Krist, 
a smrt dobitak! 

Milosrđe Božje ja očekujem 
i Isusa Srce Presveto da bude kraj mene! 

Sretan u blaženstvu Gospoda svoga, 
umro u miru katoličke vjere! 

Domagoj Jakumetović 

Pjesma spjevana za obljetnicu beatifikacije 
bi. Ivana Merza, 22. 6. 2016. g. 

IVANOVO SVETO BIĆE 

Banja Luko rodna grudo 
blaženog nam brata, 

Ivanom se diči tvojim 
Crkva u Hrvata! 

Banjolučka zemljo mila 
voljenog nam sina, 

Hrvatskoj poklonila si 
Božjeg poslanika! 

Srce mlado nije stalo 
kucati za Krista, 
znalo nam je ono reći: 

“IL katolik IL ništa!” 

I u muci i u boli 
vjeru svoju nije krio, 

Vječnome je Suncu 
širom krila usmjerio! 

Tebi Banja Luko hvala, 

Hrvatski ti narod kliče, 
što si svome puku dala 
Ivanovo sveto biće! 

Domagoj Jakumetović 

Pjesma spjevana za 120. obljetnicu rođenja 
bi. Ivana Merza, 16. 12. 2016. g. 

U NARUČJU KRISTOVU 

Duša je tvoja postigla cilj 
za kojim je žarko čeznula. 

U Gospodinu Bogu našla je mir, 
u Njemu sad počiva. 

Duša je tvoja došla u Raj, 
u naručju Kristovu prebiva. 

Na Srcu Njegovu Presvetom 
moli se, moli za nas! 

Života smisao našao si 
u strpljivom nošenju križa. 

Krist je bio život tvoj, 
a smrt dobitak. 

Trpljenje svoje si predao 
Srcu Gospodinovom. 

Kroz patnju i bol si ponovno 
slobodan postao. 

U ratu jasno si spoznao 
da sve je prolazno, 
da istinska radost samo je 
jedinstvo s Isusom. 

Dušama mladim uzor si bio 
i pravi Apostol Kristov. 

Put si im k Suncu pokazao ti, 
put k Suncu, put k Vječnosti. 

A kada Krist te je pozvao 
u svoje Kraljevstvo, 
svoj mladi si život na samrti 
za hrvatsku mladež prikazao. 

Duša je tvoja postigla cilj 
za kojim je žarko čeznula. 

U Gospodinu Bogu našla je mir, 
u Njemu sad počiva. 

Duša je tvoja došla u Raj, 
u naručju Kristovu prebiva. 

Na Srcu Njegovu Presvetom 
moli se, moli za nas! 


Krešimir Jakumetović 

Pjesma spjevana za 120. obljetnicu rođenja 
bi. Ivana Merza, 16. 12. 2016. g. 

III. 

DODATAK 
ZBIRCI PJESAMA 

Prvi vitraj u Hrvatskoj s likom bi Ivana Merza. 
Nalazi se u Hrvatskomu nacionalnom svetištu Majke Božje 
u Mariji Bistrici u župi Uznesenja BDM. 

Izradio umjetnik Miroslav Gaži iz Zagreba. 

UVODNO OBRAZLOŽENJE III. DIJELA 

U ovomu trećem dijelu zbirke pjesama nazvanom Dodatak donosimo 
izabrane tekstove i reprodukcije umjetnina drugih autora i umjetnika. Netko 
može pitati zbog čega smo obogatili našu zbirku ovim dodatcima. Odgovor 
je jednostavan. Željeli smo i po ovim tekstovima i umjetninama, što su 
drugi o bi. Ivanu rekli ili umjetnički izrazili, reći ono što nas je oduševilo 
i privuklo našem Blaženiku. Svaki od navedenih pisaca ili umjetnika na 
svoj je način doživio bi. Ivana, a što je našlo odjek i u našim dušama. Stoga 
smo željeli i ovaj svoj doživljaj bi. Ivana kroz pero, kist i dlijeto samih 
umjetnika podijeliti s čitateljima ove knjige. 

U Dodatku ćemo stoga naći najprije molitve za zagovor bi. Ivana Merza, 
kao i nebeske odgovore na te molitve, tj. samo neke od izabranih opisa 
uslišanja. Slijede uspomene i sjećanja prijatelja i suvremenika bi. Ivana 
Merza. Posebno se ističu svjedočanstva si. B. kardinala Franje Kuharića i p. 
Ireneea Hausherra s Gregoriane iz Rima. Potom su tu naši osobni doživljaji 
kao autora ove zbirke s bi. Ivanom, kao što je volontiranje u Domu hrvatskih 
hodočasnika u Rimu te zanimljivost s hodočašća na Blaženikov grob, što 
nas se posebno dojmilo. 

Pri kraju donosimo popis župa, crkava i kapela posvećenih Blaženiku, 
reprodukcije najvažnijih umjetnina koje su izrađene njemu u čast, slike iz 
muzejske zbirke sačuvanih predmeta bi. Ivana Merza te kratak opis štovanja 
bi. Ivana na Filipinima. U dodatnim našim autorskim pojašnjenjima na 
kraju knjige opširnije izvještavamo o ostalim razlozima zašto je ova knjiga 
obogaćena i drugim sadržajima koji su u njoj našli mjesta. 

Domagoj Jakumetović 
Krešimir Jakumetović 

BI. Ivan Merz - oltarna slika beatifikacije. 

Naslikao ju je umjetnik Zdenko Gelenčir iz Osijeka. Slika se nalazi u isusovačkoj 
klasičnoj gimnaziji u Osijeku. Uvećana kopija koja je stajala na papinskom oltaru za 
vrijeme Ivanove beatifikacije nalazi se u župnoj crkvi Marijina pohođenja u Banjoj Luci. 
Iza lika bi. Ivana nalaze se portreti svih osoba koje su na poseban način 
bile povezane s njim tijekom njegova zemaljskoga života i nakon smrti. 

Prvi red zdesna: kard. F. Seper, p. J. Vrbanek, M. Stanković, 
bisk. F. Komarica, kard. V. Puljić. 

Drugi red zdesna: nadb. I. Sarić, dr. D. Kniewald, dr. I. Protulipac, kard. F. Kuharić, 
A. Ercegović, p. B. Nagy, mons. Fabijan Veraja, sv. papa Ivan Pavao II. 

MOLITVE ZA ZAGOVOR 
BLAŽENOGA IVANA MERZA 



Molitve koje slijede sastavila je Postulatura prigodom beatijikacije 
bi. Ivana Merza 2003. g., a prikladne su za obavljanje devetnice: 

Gospodine Bože, ti si svoga slugu, blaženoga Ivana, prosvijetlio da 
shvati smisao života i nađe odgovore na sva pitanja u svjetlu kršćanske vje¬ 
re. Nakon mnogih razmišljanja blaženi je Ivan shvatio daje ovaj zemaljski 
život samo priprema za onaj drugi, nebeski, u kojem se on sada već nalazi. 

Po njegovu zagovoru molimo te da i nama udijeliš milost prosvijetljena 
gledanja na ovozemaljski život, da budemo svjesni njegove prolaznosti i da 
ga što bolje iskoristimo za vječnost. Daj da nas ništa ne odvrati od vječno¬ 
ga života prema kojemu putujemo, a u koji je već ušao tvoj sluga, blaženi 
Ivan. To te molimo po Kristu Gospodinu našem. Amen. 

Oče naš..., Zdravo, Marijo..., Slava Ocu... 

Gospodine, ti si blaženoga Ivana vodio do svetosti po trpljenju i patnji. 
Dao si mu jasnu spoznaju o vrijednosti dragovoljna prihvaćanja križa koji 
svakodnevno susrećemo u našem životu. Sve što si mu poslao on je isko¬ 
ristio za svoje posvećenje. Na kraju života svoj čin umiranja nije pasivno 


159 










flpostoJ Hrisbou 


prihvatio, nego ga je pretvorio u vrijednost prikazujući ga kao žrtvu za 
mladež. 

Molimo te da se po njegovu primjeru i zagovoru i mi prikazujemo tebi, 
da životna trpljenja prihvaćamo s predanjem u tvoju svetu volju. Udijeli 
nam milost da poput blaženoga Ivana i mi u vjeri i nadi očekujemo tvoje 
milosrđe i jednoga dana zavrijedimo ući u posjedovanje ljubavi tvoga bo¬ 
žanskog Srca. Po Kristu Gospodinu našem. Amen. 

Oče naš..., Zdravo, Marijo..., Slava Ocu... 

Svemogući vječni Bože, u Ivanu Merzu dao si nam divan uzor kršćan¬ 
skih vrlina. Svojim svetim životom on nam je pokazao kako se uz pomoć 
tvoje milosti i u laičkom staležu može postići svetost života. 

Pomozi nam da ohrabreni njegovom ljubavlju prema Kristu i Crkvi ide¬ 
mo putem svetosti i nasljedujemo njegovu apostolsku revnost u širenju tvo¬ 
ga Kraljevstva. Po njegovu zagovoru udijeli mi posebnu milost za koju te 
sada molim... ako je to na korist mome vječnom spasenju, a tebi na slavu. 
Po Kristu Gospodinu našem. Amen! 

Oče naš..., Zdravo, Marijo..., Slava Ocu... 

LITANIJE BLAŽENOGA IVANA MERZA 

Ove su litanije sastavljene prema nazivima što su ih prijatelji i štovatelji 
pridavali bi. Ivanu Merzu nakon njegove smrti, a objavljeni su 
u raznim člancima i publikacijama njemu posvećenima 



Relikvije bi. Ivana Merza u Paringu u Njemačkoj 

Gospodine, smiluj se! 

Kriste, smiluj se! 

Gospodine, smiluj se! 

Kriste, čuj nas! 

Kriste, usliši nas! 

Oče nebeski, Bože, smiluj nam se! 

Sine, Otkupitelju svijeta, Bože, smiluj nam se! 

Duše sveti, Bože, smiluj nam se! 

Sveto Trojstvo, jedan Bože, smiluj nam se! 

Blaženi Ivane, svjetlo s neba, moli za nas! 

Viteže Krista Kralja, moli za nas! 

Odani štovatelju Srca Isusova, moli za nas! 

Pobožni klanjatelju presvete Euharistije, moli za nas! 
Poslušni i vjerni sine Crkve Katoličke, moli za nas! 

Iskreni poštovatelju Svetoga Oca, moli za nas! 

Mami provoditelju crkvenoga učenja, moli za nas! 

Čisti sine Blažene Djevice Marije, moli za nas! 

Revni molitelju Gospine krunice, moli za nas! 

Proroče Božji, moli za nas! 

Novi čovječe u Kristu, moli za nas! 

Blaženi Ivane, heroju ljubavi prema bližnjemu, moli za nas! 
Božja umjetnino, moli za nas! 

Dive duha, moli za nas! 

Remek-djelo Duha Svetoga, moli za nas! 

Čudo milosti Božje, moli za nas! 

Pro voditelju liturgijske obnove, moli za nas! 

Apostole mladih i odraslih, moli za nas! 

Viteže ženske časti, moli za nas! 

Uzore laičkoga apostolata, moli za nas! 

Uzore katoličkih intelektualaca, moli za nas! 

Uzore nastavnika i odgojitelja, moli za nas! 

Uzore i zaštitniče hrvatske katoličke mladeži, moli za nas! 

Blaženi Ivane, uzore borbe protiv grijeha, moli za nas! 
Uzore svladavanja i askeze, moli za nas! 

Uzore ostvarenja kršćanske savršenosti, moli za nas! 
Strpljivi nositelju svagdanjega križa, moli za nas! 

Borče s bijelih planina, moli za nas! 

Punino kršćanske zrelosti i svetosti, moli za nas! 

Putokaze suvremenoga naraštaja, moli za nas! 

Pute naših dana, moli za nas! 

Svjedoče, zaštitniče i naš suputniče, moli za nas! 

Brate Ivane, moli za nas! 

Jaganjče Božji, koji oduzimaš grijehe svijeta, 
oprosti nam, Gospodine! 

Jaganjče Božji, koji oduzimaš grijehe svijeta, 
usliši nas, Gospodine! 

Jaganjče Božji, koji oduzimaš grijehe svijeta, 
smiluj nam se, Gospodine! 

Pomolimo se: 

Bože, naš Oče, blaženi je Ivan, vjeran krsnom pozivu na svetost, revno 
radio na odgoju mladeži u vjeri i kršćanskom životu. Udijeli i nama da, oja¬ 
čani njegovim zagovorom i potaknuti njegovim primjerom, vjerno i hrabro 
navješćujemo Evanđelje i za nj svjedočimo. Po Kristu Gospodinu našem. 
Amen. 



Zvonici bazilike Srca Isusova u Zagrebu, Palmotićeva ul., 
u koju je bi. Ivan Merz svakodnevno dolazio na svetu misu 
dok je boravio u Zagrebu 

BLAŽENI IVAN MERZ O ČASOSLOVU 


“Zar ne da se po ovoj knjizi može postati svet!” 

Ove je riječi izrekao blaženi Ivan Merz mla¬ 
diću Jerku Baueru kad su se vlakom vraćali iz 
Požege sa orlovskoga sleta u ljeto 1926. g. Ra¬ 
dilo se o časoslovu (brevijaru) koji je blaženi 
Ivan molio u vlaku. Na trenutak je blaženi Ivan 
ostavio časoslov na praznom sjedalu da bi raz¬ 
govarao s ostalim suputnicima. Mladić Jerko 
uzeo je knjigu u ruke da je malo razgleda, a 
onda mu je blaženi Ivan, vidjevši njegovo zani¬ 
manje za časoslov, uputio riječi: “Zar ne da se 
po ovoj knjizi može postati svet!” 

Ove je riječi Jerko zapamtio cijeloga života. 
Od toga časa Jerko je shvatio daje blaženi Ivan 
Merz svetac i takva ga je smatrao cijeloga života. Jerko je hodočastio za¬ 
jedno s blaženim Ivanom i u Rim za Svetu godinu 1925. U velikoj radosti 
dočekao je i njegovu betaifikaciju 2003. g.! Umro je u 102. godini. 

Za stogodišnji rođendan ing. Jerka Bauera 
GLAS KONCILA od 20. travnja 2008. g. objavio je s njime razgovor 
pod naslovom: “Poznavao sam dvojicu hrvatskih blaženika”. 

Ovdje je donesen samo dio toga razgovora. 

SVJEDOČANSTVA SUVREMENIKA 
O BL. IVANU MERZU 

MARICA STANKOVIĆ 



(1900.- 1957.) 

Najbliža suradnica Ivana Merza u apostolatu među ženskom katoličkom 
mladeži koja je ostvarila njegovu ideju utemeljivši svjetovni institut 
Suradnica Krista Kralja 


Svjedočanstvo o krepostima 
za proces beatifikacije Ivana Merza 

Upoznala sam dr. Ivana Merza iza kako se vratio iz Pariza i pratila sam 
njegov život i rad sve do njegove smrti. Vidjela sam ga gotovo svaki dan. 
Promatrala sam ga u crkvi i kod vjerskih čina. Pratila sam ga, kad se počeo 
zalagati za Katoličku Akciju prema smjernicama Pija XI. 

Gledala sam njegovu orijašku borbu, da Orlovstvo postane središnjom 
organizacijom hrvatske katoličke mladeži. Razumjela sam i divila se nje¬ 
govim nastojanjima oko euharistijskog, liturgijskog i papinskog odgoja 
naše mladeži. Išla sam za njim, kao što su išle za njim ogromne skupine 
djevojaka i mladića, koje su htjele da preko Orlovstva grade Božju Hrvat¬ 
sku. I zato sam dr. Ivana Merza poznavala ne samo kao prvoborca i ideo¬ 
loga Orlovstva, već mije bio poznat i njegov svagdanji, najintimniji život. 

Vidjela sam ga u smijehu i u šali. Vidjela sam ga u dnevnom saobraćaju 
s ljudima razne dobi i staleža. Vidjela sam ga, kad su teški tereti i brige 
sagibale njegova leđa. Kad nije nalazio razumijevanja i kad je bio sam. 
Vidjela sam ga u zabrinutosti i boli. U situacijama neobično teškim, kad 
i najčvršća duša stenje i zaplače. Vidjela sam ga i za vrijeme njegove po¬ 
sljednje bolesti i na samrtničkom krevetu. 

Vidjela sam kroz tolike godine moga javnog rada mnogo požrtvovnih, i 
lijepih duša. Ali Ivanova duša natkrilila je sve. On nije svoju dušu uprljao 
nijednim propustom, nijednom nedosljednošću, nijednom slabošću. Nikad 
nije bio neraspoložen, nikad zlovoljan, nikad nestrpljiv. Nikad nije poka¬ 
zao malodušnost u poteškoćama, klonulost u razočaranjima i neuspjesima. 
Kroz sve, pa i kroz najteže kušnje, prolazio je sa neiskazanom vedrinom i 
mirom. Dok smo se mi uzrujavali, on je molio. Dok smo mi vodili žučljive 
polemike, on je klečao pred Presvetim. Dok smo mi ogorčeno napadali 
naše protivnike, on nas je svojom blagošću zadivljavao. 

Nikada on nije nikoga napadao, iako je doživio mnogo nepravda. Nika¬ 
da nikoga ogovarao, iako smo mu mi namještali stupice, samo da vidimo, 
hoće li se sveti Merz prevariti i dometnuti koju na račun bližnjega. Nikad 
nikoga nije osuđivao, iako je načelna njegova borba za čistoću Katoličke 
Akcije bila neobično teška. U svakoj duši gledao je Krista, prisutnost sve¬ 
tog Trojstva, i zato se prema svakoj vladao sa neobičnim štovanjem. 

U Merčevoj se blizini nije moglo misliti nešto grješno, nisko, pa ni ma¬ 
nje vrijedno. Sve je to u njegovoj blizini nestalo. On je svojom pojavom, 
svojim govorom, svojim mirom dizao dušu u visine. Kad je razgovarao o 
najobičnijim dnevnim stvarima, poslovima, brigama, kad su mu ljudi pri¬ 
čali o najobičnijim svojim doživljajima, potrebama, pa čak i sitnim svađa¬ 
ma, ni onda se Merz nije izgubio i onda je ostao na visini, uvijek spreman 
da diže duše k Bogu. Na njemu se osjećala blizina Božja. On ju je nosio, 
kudgod je prolazio. Kad smo uz njega bili, mi smo je gotovo osjetno osje¬ 
ćali. I zato je trebao samo jedan Merčev pogled, samo jedan susret s njim, 
i najnemirnija duša smirivala se, utješila se. 

Jest, mi smo i kraj živog Merza osjećali, da stojimo kraj vođe, učitelja, 
sveca. A danas, kad je prošlo 15 godina od njegove smrti, danas s još većim 
uvjerenjem tvrdimo, da je svetac živio u našim redovima. Jer njegov lik 
kroz 15 godina nije potamnio, već nam je svaki dan bliži, jasniji, privlači¬ 
vši. 

Upravo ova mutna i krvava vremena traže velikih uzora, velikih duša, 
koje svojom katoličkom izgrađenošću i dosljednošću, mogu liječiti i blažiti 
rastrganost, bijedu i bolesti suvremenog čovjeka. A Merz je takav nenadkri- 
ljiv uzor, takva neobično skladna katolička i svetačka ličnost. 

Spremna sam i pod zakletvom potvrditi, daje dr. Ivan Merz posjedovao 
kršćanske kreposti u herojskom stupnju. I da je nastojanje, da se povede 
proces za beatifikaciju, i opravdano i nužno. Dao Bog, da sa oltara muče¬ 
ničke Hrvatske zasjaji lik našega Ivana, našega sveca. 

U Zagrebu, 7. 11. 1942. g. 

Marica Stanković 

Objavljeno u knjizi: 

Josip Vrbanek, VITEZ KRISTOV IVAN MERZ, 
Zagreb, 1943. g., str. 89-91 



BI. Ivan Merz —prva umjetnička slika u boji. 

Naslikao akademski slikar Mladen Veža iz Zagreba, rodom iz Brista. 
Slika se nalazi kod Suradnica Krista Kralja u Zagrebu. 

DR. DRAGUTIN KNIEWALD 



(1889.- 1979.) 

Svučilišni profesor, akademik, svećenik, 
bliski prijatelj i suradnik Ivana Merza 

Zahvalno sjećanje 

Dr. D. Kniewald, pisac prve Ivanove biografije, mnogo je učinio za bi. 
Ivana Merza nakon njegove smrti. Na to ga je poticala zahvalnost i ljubav 
prema svome prijatelju iz mladih dana. Sto je bi. Ivan za njega značio ve¬ 
oma jasno se vidi iz redaka koje je dr. Kniewald zabilježio svega dvade¬ 
set dana poslije Blaženikove smrti u svoj notes nalazeći se neko vrijeme u 
trapističkom samostanu u Rajhenburgu, u Sloveniji: 

“Osamljenost! Otišao je onaj koji me je kroz toliko vremena jedini, 
možda, razumio i koga sam ja razumio. Otišao je i ostavio ovdje mene 
samoga. Ja sam prigodom njegove bolesti, osobito zadnjih dana i nakon 
smrti, usprkos slaba zdravlja mnogo učinio za nj... 

Posjetima i pažnjom nastojao sam mu vratiti dug kojim me je zadužio 
izvanredno utječući na mene i ove godine osobito pružajući mi ruku pov¬ 
jerenja, moleći se za me i trpeći za me... 

Malo je o sebi govorio, ali to mi je rekao daje čitav sat proklečao u mo¬ 
litvi pred Gospom za me, da sam prvi iza pape u njegovim molitvama i da 
je prikazao Bogu svoje boli za me... 

Rekoše da sam ja utjecao na nj, daje on bio samo moja trublja. Kako se 
varaju ti ljudi. On je utjecao na mene i to sam mu ja i za života rekao. 

Dok sam ja tražio put, on je već njime sigurno kročio i pokazao mi ga 
gledom na Katoličku Akciju i uopće.” 

Rajhenburg, 30. 5. 1928. g. 

Objavljeno u: GLASILO POSTULATURE IVANMERZ, 

br. 1-2/1979.-80., str. 37-40 

BI. Ivan Merz 
(nepoznati autor) 

PERO CRNKOVAČKI 

(1900.- 1946.) 

Profesor teologije, skladatelj i dirigent 

Uspomene na dr. Ivu Merza 

Odabrane odlomke svoje disertacije bi. Ivan Merz objavio je kao članke 
u hrvatskim katoličkim časopisima. Izvatke svoje disertacije čitao je bi. 
Merz i u studentskom katoličkom društvu “Domagoj”. Pero Crnkovački, 
jedan od nazočnih koji su ga slušali, nakon Merčeve smrti objavio je kome- 
morativan članak u kojem iznosi svoje uspomene na bi. Ivana i dojam koji 
je proizvelo čitanje ulomaka njegove disertacije. 

Evo nekoliko izvadaka koji ujedno potvrđuju kako je Merz duboko pro¬ 
življavao katoličku liturgiju i što mu je ona značila: 

“Čitao nam je Ivan Merz svoju doktorsku disertaciju... kako nebeska 
ljepota katoličke liturgije svladava ohole pjesnike bezbožne Francuske... 

Ali nije Merz samo objektivni psiholog. Na svakoj stranici vidiš i osje¬ 
ćaš njega. Njega, koji je tako lijep, čist. Dok nam čita, duša mu gori vatrom, 
koju ja ne poznam, glas zvoni ljepotom, koju sam vidio samo u dječjim oči¬ 
ma. Pa kad dođe koje mjesto koje ilustrira psalmom ili crkvenim himnom, 
onda je izražaj njegova lica neobičan. Ne znam da opišem to lice, koje 
plamti. Je li to intenzivni doživljaj literarne ljepote? Je li to proživljavan]e 
božanske poezije Sv. Pisma? Je li to izljev ljubavi nebeskom Početniku 
pjesništva? Je li to čistoća mladenačke duše, koja izgara u čežnji za Zaruč¬ 
nikom?... 

Kako mu je čisto oko! Kako je tih, ljubezan! Uvijek nasmijan, vedar i 
veseo... Kako je lijep čisti mladić! Otkud ja znam, daje on čist? Vidio sam 
- osjetio sam: Ne može se sakriti grad na gori...” 

Objavljeno u: BRAT VITEZ - Uspomene na dr. Ivu Merza, 
Zagreb, 1922./23. g„ Luč, 1. VI. 1928. g„ str. 276 



170 













TON SMERDEL 
(1904.- 1970.) 
Hrvatski pjesnik i prevoditelj 


flpostoJ Hrisbou 


In gloriosam memoriam 

(U slavni spomen) 

”Malo je ljudi, koji su djelom, pismom i riječju tako na mene djelovali i 
dnevno mi bili uzori u praktičnom radu u Katoličkoj Akciji kao on. 

Priznajem da ga nikad nisam vidio, ali sam iz svakog rada, koji je on 
napisao osjetio snagu, jer je možda on bio jedini među nama koji je sve ono 
što je napisao, napisao u svetom zanosu i blistavom okrilju nerazjašnjene 
Milosti. Tu je bila njegova snaga, a i danas je. Zato je mogao djelovati na 
mladež i baš nju učiniti onom koja će braniti Boga... 

Mislim da su sa mnom na isti način ovo proživjele stotine naših intelek¬ 
tualaca, a onda skupili ruke svoje i rekli: Bože neka nas duh našega pokoj¬ 
nog Merza brani i nek ostane s nama, jer smrkava, a put je dalek.” 

Objavljeno u katoličkom tjedniku: NEDJELJA, 
Zagreb, 18. 5. 1930. g., br. 20, str. 4 



Lik bi. Ivana Merza na reljefnoj ploči na glavnom oltaru, zvanom koncilski, 
u zagrebačkoj katedrali. Posrebrenu ploču antipendija (predoltarnika) izradio je 
po nacrtu kanonika A. Ivandije akademski kipar Stanko Jančić iz Zagreba. 

DR. ČEDOMIL ČEKADA 



(1896.- 1981.) 

Svećenik, vjeroučitelj, katolički publicist i novinar 
te duhovnik katoličkih organizacija 


Naš svetac u fraku 

Od raznih članaka koje je dr. Čedomil Čekada objavio o Ivanu Merzu, a 
kojega je osobno poznavao, odabrali smo ovaj koji je napisao o 5. obljetni¬ 
ci Ivanove smrti u Katoličkom Tjedniku jer najbolje pokazuje svu veličinu 
Merčeve pojave kako su je doživljavali oni koji su ga poznavali. 

Talijanskog sveučilišnog profesora Kontarda Ferrinija na čijem se pro¬ 
glašenju blaženim živo radi zovu duhovito svecem u fraku. Visok društveni 
položaj, sveučilišna katedra i gospodsko odijelo nisu Ferriniju bili nikakva 
zapreka da herojski Bogu služi. 

I mi Hrvati imamo svoga Ferrinija. Nismo ga poznavali dok nam nije 
umro. A i onda smo ga slabo poznavali. Prvi put nam se je objavio njegov 
herojski lik istom lani kad smo dobili njegov životopis. 

Gledali smo ga i poznavali smo ga. Lice mu je bilo asketsko, a značaj 
apostolski. Ali da je on, naš dr. Ivan Merz, bio genij, da je onako pro- 
svjetljeno gledao na život, daje bio onako univerzalan, intuitivan i duboka 
duha, da je u njegovoj duši milost onako neobično, neposredno djelovala, 
to nismo znali, dok nismo u njegovu životopisu pročitali u ulomcima nje¬ 
gov dnevnik. 

Ja ne znam da ga je itko mogao pročitati, a da nije ostao zapanjen. Ono 
je kao govor s drugoga svijeta: ono je prava vrhunaravna stvarnost: ono je 
realna aktualizacija jedne visoke i svetačke teorije. 

Najednom, bez priprave i bez prijelaza, stoji pred nama dijete - Božji 
umnik. Pravi mladi Izrael, hrvač s Bogom. U najmlađoj dobi rastvorila je 
u tom čudnom čovjeku neka nadnaravna, nevidljiva ruka svu silnu proble¬ 
matiku duha, svijeta i vječnosti. Bog mu se je objavio i u makrokozmu i 
u mikrokozmu. I sve božansko postalo je u njemu za čas život i realnost. 
Onaj gusti zastor što nama drugima zastire poglede s onu stranu tijela, kod 
njega kao da je bio providan. On Boga vidi i pipa. I kao da je nadahnut, 
pogađa njegove želje i čuje njegov glas. Bez vođe, bez pomoćnika, bez 
udžbenika, bez teorije, bez novicijata, bez sjemeništa, bez obitelji nalazi 
on put k svetosti. Duh ga tjera: nevidljivi svijet u njemu radi. Vrhunaravni 
agens milosti, vječni je njegov dvojnik - alter ego. Odmah na početku ima 
njegova krepost na sebi nešto muževno zrelo i savršeno. Narav se javlja, 
ali duh je drži na uzdi jednom rukom, koja predstavlja iskustvo čitava ljud¬ 
skog života. 

I stalno buja, teče ta rijeka čudnog, ulivenog milosnog života. Kao ele- 
menat se ona širi i u daljinu i u dubinu. Ivan se projicira. Dobiva svoju mi¬ 
siju. Život mu se sljubljuje s Crkvom. Dvije vrhunaravne stvarnosti: Božji 
čovjek i Božje carstvo u svijetu, saživljuju se u milosnoj duhovnoj simbio¬ 
zi. Um i volja postaju oruđe Providnosti. Druge povlači za sobom. Postaje 
savjetnik i ideolog. Ubacuje punom šakom elemente duha i crkvenosti u 
naš katolički narodni život. 

A onda umire. “Consumatus in brevi explevit tempora multa. ” 

U kratkom vijeku odživljuje bogat život. I zalazi kao sjajan meteor sa 
pozornice zemaljskog zbivanja. 

Otišao je među zvijezde: gore gdje se krije onaj čudesni životni princip, 
koji gaje vodio. Vratio se u svoju domovinu. 

Ali ne znam, hoće li se tako skoro povući s našeg katoličkog duhovnog 
horizonta. Ja mislim, da neće. Dok ljudi budu čitali njegov dnevnik, on će 
uvijek živjeti. “Defunctus adhuc loquitur”. 

I treba da nam živi, taj naš modemi svetac. Treba da nam bude svjetio¬ 
nik i apologija. Svima onim pravedničkim dušama, što traže Boga. 

Pok. dr. Merz bio je intelektualac, vrlo široke i raznolike erudicije. Na¬ 
čitan i bistar, estet i literat. Čovjek se upravo čudi oštrini njegova suda i 
zapažanja, osobito u mladim godinama. I mi smo drugi bili nekakvi gi- 

mnazijalci, čitali smo i mislili, ali ono kod njega, to je već bila čitava filo¬ 
zofija sa 18 godina. I kasnije je on izrazito misaona individualnost. A ipak 
ta filozofska duša prigrljuje čitavom dušom kršćanstvo. Sve do temelja, u 
čitavom opsegu, i sa najsitnijim dedukcijama. Spontano i sama od sebe. 

Za hrvatski katolicizam to je dobitak, koji se ne može dovoljno ocijeniti. 
Merz je kršćanin - profesor, svetac - umnik. Njegovo je kršćanstvo pro- 
rađeno, motivirano, elitno, kršćanstvo inteligencije, kršćanstvo prosvjetlje- 
ne vjere, kao u Francuza. I ako tko ima sumnja u vjeri, neka čita Merčev 
životopis. 

Na Merzu su, čovjek bi skoro smjelo rekao, Milost i duhovni svijet ek¬ 
sperimentalno dokazani. Njegov vjerski razvitak i asketsko sazrijevanje, 
osobito na početku njegova duhovna puta, nemaju naravne eksplikacije. 
On je sasvim samonikao duhovni plod. Svoje sokove on nije povukao sa 
zemlje. Nigdje ih oko njega nema. 

Ako nećemo da se na njemu ogriješimo o načelo dovoljna razloga, mo¬ 
ramo priznati metafiziku milosti i nevidljivoga svijeta. Ona ga prožima sve 
jače i jače. Bez nje se ne može Merza uopće razumjeti. 

Merz je tako snažan lijek našoj skepsi i racionalizmu što kopka po to¬ 
likim mladim srcima. Čvorovi života ne nalaze svoga rješenja ni u biolo¬ 
giji, ni u teoriji atoma: njih daje samo vjera. Živa realnost milosti, molitve, 
sakramenata i Crkve. 

Jest, Crkve. I tu je Merz učitelj. On je proćutio, što je Crkva. Doživio 
ju je u sebi. Uklopio je u nju život, a da ga nije ni u čemu okljaštrio. On je 
znao, da to staro, rodno stablo cijepi uvijek nove životne mladice. Da čitav 
katolički javni život navme na taj radikalni Božji elemenat vrhunaravnog 
svijeta. On je s Crkvom i od Crkve živio. On je znao što je Papa, što biskup, 
što svećenik, što Crkva i hijerarhija. Na Crkvi je on radio. A da je dobro 
radio, tomu smo svi mi svjedoci. A bit će svjedoci i deceniji što dolaze. 

I, na koncu, njegov apostolat. Njegova Katolička akcija. Njegovo laičko 
svećeništvo. On, on je to znao. Nikad nije obukao reverende, a bio je stup 
Crkvi Božjoj. Osvajao je za Krista gdje seje god pojavio. Živio je samo za 
Kraljevstvo Božje. Revnovao je za nj kao Ilija. Ostvarivao je Božje nam¬ 
jere i izvan samostanskih zidina i župskih dvorova. Unosio je Krista u živ¬ 
ot. Stotine su ga slušale i nasljedovale. Bio je virtuoz u kraljevskoj umjet¬ 
nosti supematuralizacije života. 

“Naš svetac u fraku”, naš “Božji čovjek”! Hvala Ti, Bože, što si nam ga 
dao! Dao si nam s njim puno. I vođu, i zagovornika. 

Na nebu on s nama živi, i danas, na petu obljetnicu njegove blage smrti 
(10. 5. 1928. g.). 

Dragi Merče, moli se na nebesima za Crkvu Božju u Hrvatskoj! 

Dr. Cedomil Čekada 

Objavljeno u: KATOLIČKI TJEDNIK, 
br. 19, 7. 5. 1933. g., str. 4 



Kip bi. Ivana Merza (nepoznati autor). 
Nalazi se u Biskupskom ordinarijatu u Banjoj Luci. 

MIRAMAJETIĆ 


Anđeoski čist 

Merz je bio kućni prijatelj obitelji Majetić. Učiteljica Mira s njime je 
surađivala u apostolatu među mladima. 

Merz je bio veoma drag da ga se moralo voljeti. Anđeoski čist. Ništa 
se lošega o njemu nije moglo pomisliti, a kamoli reći. Bio je oduševljen 
Lurdom. Jednom je za našu priredbu kroz grad preko Zrinjevca na rukama 
donio veliki kip Gospe Lurdske ne obazirući se na ljude. Jedan doktor pa 
ovako! Tu mi se on u svojoj poniznosti najviše svidio. Omogućio mije da 
sam mogla putovati na hodočašće u Lurd. 

Dokumente, kojih nisam imala, posljednjeg dana mi je pribavio. Kad 
sam ga požalila što je cijeli dan zbog mene izgubio, reče mi: “Zar ne znate 
da sam ja taj dan dobio a ne izgubio. Dani, u kojima ne učinimo ništa za 
bližnjega to su izgubljeni dani! ” 

Objavljeno u: LJUBAV I ČISTOĆA, 
Zagreb, 2002. g., str. 254 

BI. Ivan Merz. 

Naslikao umjetnik Zdenko Gelenčir iz Osijeka. 

Slika se nalazi u isusovačkoj klasičnoj gimnaziji u Osijeku. 

PROF. DUŠAN ŽANKO 



( 1904 .- 1980 .) 

Hrvatski kulturni djelatnik, pjesnik, književni kritičar, 
prevoditelj i diplomat 

“Homo catholicus” 

Zovite ga pobožnim, čistim, savjesnim, apostolskim, orlovskim anđe¬ 
oskim, svetim - ja ću ga uvijek zvati katoličkim čovjekom. Pa zar mi svi 
nismo katolici? Nismo! 

Ja sam o katoličkim svjetovnjacima mnogo čitao, a dr. Ivo je bio prvi 
živi katolik svjetovnjak, kojega su susrele moje oči već skoro zaplakane u 
skeptičnom traženju čovjeka - katolika. On je bio čisti i savršeni katolik 
- katolik s Papom i za Papu; katolik kojemu u duši žive sve svete knjige, 
svi crkveni oci, svi koncili, sve dogme, sve enciklike, sve ceremonije, sve 
zapovijedi, svi silabi, svi katekizmi, sve nepogrješivosti, svi biskupi, svi 
svećenici, sva svetohraništa, svi siromasi, svi redovnici čitavog svijeta. 

A ima li ovakvih katolika među nama? Dr. Ivo je bio katolik od jednoga 
komada, sav od jedne ideje, sav od jedne boje katolik do dna, do vrha, do 
izgradnje. Dr. Ivo je živio u Crkvi u Kristu - u duhovnoj Crkvi, u materijal¬ 
noj Crkvi, u Kristovom Tijelu, u Kristovom duhu, u Kristu, koji je čovjek 
i Bog skupa. 

Katolicizam dr. Ive Merza nije ovaj naš modemi, kojemu je važniji so¬ 
cijalni položaj, nego položaj duše, kojemu je sve usmjereno u ovozemne 
vrednote (politika, ekonomija, karijera) pod firmom vjerskih vrednota... 
Njegov katolicizam je sav u Hostiji, kojom dnevno hrani duh i srce, u Papi, 
čijim enciklikama dnevno hrani um, u orlovskom apostolatu, u kojemu 
dnevno usavršava volju. 

On nema nikakvog ličnog posla ni komoditeta. On se sav dao za druge 
radi Boga. Njegov rad, njegov studij, njegove šutnje, sve je to prezasićeno 
mišlju na Boga, čežnjom za Vječnim. A mi smo tu misao i tu čežnju dnev¬ 
no srkali s njegovih očiju, iz njegove riječi, s njegovih kretnja, jer sve je 
bilo prožeto Božanskim, sve transparentno, sve oduhovljeno, sve bez truna 
nametljivosti. 

On je živio i hodao među nama kao čudo, tj. kao katolički čovjek. Izra¬ 
stao je iz našeg millieua, a ostao je čist do zavjeta čistoće, molio je do 
dnevne pričesti, slušao Crkvu do savršenog predanja. A mi se opravdava¬ 
mo: kriva je pokvarena okolina, tako su nas odgojili, pa ne možemo se mi 
iskopati kad smo rođeni u današnjem vijeku, nacionalizam se zavukao pod 
našu religiju bez naše krivnje, autoriteti su danas uzdrmani, treba misliti 
originalno, svojeglavo, individualno. 

Eto zato je dr. Ivo bio čudo današnjeg vijeka, a ovakva čudesa rađa samo 
onaj njegov, jedino ispravni religiozno crkveni katolicizam. 

Zašto nam je Bog kao pojavu poslao katoličkog čovjeka svjetovnjaka dr. 
Merza? Da nam pokaže kako se živi katolički, da korigira i usavrši naš ka¬ 
tolicizam, da smisao našeg apostolata bude Crkva, a cilj našega rada nebo, 
u kojem se moli za naš katolicizam: Homo catholicus. 


Objavljeno u: ORLOVSKA MISAO, 
Zagreb, 1928./29. g., br. 8, str. 97 



Vitraj bi. Ivana Merza. 

Nalazi se u župnoj crkvi sv. Josipa u Novom Virju. 

Izradio profesor i akademski slikar Marijan Jakubin iz Zagreba. 

Poprsje dr. Ivana Merza. 

Nalazi se u dvorištu rezidencije Družbe Isusove u Palmotićevoj ulici u Zagrebu. 
Izradio akademski kipar Mladen Mikulin iz Velike Gorice. 

MIRAPREISLER 

( 1908 .- 1982 .) 

Učiteljica i pjesnikinja 

Svoje mišljenje o Ivanu Merzu izrazila je u ovoj pjesmi: 

Naš dobri brat Ivan 

Usporite korake! 

Ušutkajte misli, 

koje ste glasno razasuli idući ulicama 
u žurbi za dnevnim poslovima! 

Ušutkajte misli... 

Ovim je prašnim ulicama našega dragog 
grada hodao apostol. 

Prolazio je mimo, 
uronjen u misterij Ljubavi. 

On, naš dobri brat Ivan! 

Apostol ŠUTNJE, 

Apostol SAMOZATAJE, 

Apostol DOBRIH DJELA. 

Prolazio je glavnim ulicama, bučnim, punim prolaznika, 
što grozničavo traže svršetak svakoga dana, 
što rastjeruju misli i želje 
i ostaju prazni i umorni tražeći smirenje. 

Kraj njih je prošao naš dobri brat Ivan, 

Apostol naših dana. 

Njegove su se misli skupile u svjetlu Gospodnjem. 

I kad je iz daleka nazrio prebivalište Njegovo, 
nasred bi ulice pobožno skinuo šešir, 
u džepu je nosio Gospina zma i molio, 
uvijek je molio - 
On, apostol! 

Tu je učio, radio 
i molio. 

Ostavio nam je kao baštinu svoja traženja - 

vječna u Gospodinu, 

ljepotu svojih misli u krilu Djevice, 

svoj život neprestane žrtve, 

kao ogledalo čovjeka, koji u slici Besmrtnog 

prolazi putem dostojan otkupljenja. 

To je bio naš brat Ivan. 

Usporite korake, otvorite srca - 
kroz naše ulice prolazi On - još uvijek, 
u Gospodinu vječan! 

Zagreb, 4. 11. 1964. g. 
Mira Preisler 

Objavljeno u: LJUBAVI ČISTOĆA, 
Zagreb, 2002. g., str. 253 



BI. Ivan Merz. 

Nalazi se u prigradskoj župnoj crkvi u Aleksandrovcu u Subotici. 
Naslikao akademski slikar Albert Les iz Srijemske Mitrovice, rodom iz Subotice. 

DR. ŠIME CVITANOVIĆ 

(1891.- 1945.) 

Liječnik, upravitelj bolnice Rebro, Ivanov ratni kolega i 
nadređeni mu časnik, član Hrvatskoga katoličkog pokreta 

Borac s bijelih planina 

Dr. Sime Cvitanović, Ivanov drug s talijanskoga ratišta, bio je taj koji 
je prozvao bi. Ivana “borcem s bijeliih planina ”. Naime, kao časniku za 
vezu početkom 1917. g. njegovu vodu dodijeljen je bio upravo časnički pri¬ 
pravnik Ivan Merz. Dr. Sime se u svojim ratnim bilješkama objavljenima u 
Hrvatskoj prosvjeti 1938. g. prisjeća: 

“Dosso del Fine 1917. g. - Strašna je zima - visina 2021 m... Nekakav 
put postoji od Osteria del Termine na Asiaškom platou do Dosso del Fine, 
ali samo do visine od tisuću metara, a zatim se ide kroz snježne tunele, 
preko gorskih kosa, uvijek u pogibelji od lavina... 

U to vrijeme bio sam na dužnosti kod stožera puka kao časnik za vezu 
- tekao mi je bio život, jer sam po čitave dane i noći morao biti u vezi s 
bojnama te s višim zapovjedništvima u pozadini. Morao sam sve vijesti 
skupljati i sređivati te ih dostavljati pukovniku... 

Tako se početkom 1917. g. najavio kod mene jednog hladnog jutra neki 
mladi i mršavi časnički pripravnik. Strogo je vojnički pozdravio u odori 
bosanskog vojnika s fesom na glavi, a vunenim šalom oko vrata: ‘HerrLe- 
utnant, Kadett-Aspirant Hans Merz stellt sich gehorsamst zum Befehl vor. ’ 

Jedva sam ga pogledao kad sam mu čuo ime i prezime, a u sebi sam 
promrmljao: opet mi je jedan od njihovih poslan, da mi samo smeta i da 
me ždere. Baš taj čas javljao se telefon bataljuna s izvještajem za zapovjed¬ 
ništvo puka. Dojavničar od službe dodao mi slušalicu i počeli smo zajedno 
pisati pojedinačno slova brzojava. Časnički pripravnik je ostao u stavu po¬ 
zor, sve dok sam primao brzojav. Skoro sam na nj i zaboravio, a kad sam 
podigao oči, mahnuo sam rukom da uzme stav odmora, te naredio jednom 
vojniku neka ga odvede u zaklon za dojavničare do narednika Kudrića i da 
mu dadu čaj s kruhom. 

Pročitao sam spis kojim se dodjeljuje mome vodu taj mršavi časnički 
pripravnik Hans Merz. U spisu je još stajalo daje izvanredan skijaš i dobar 
borac na visokim planinama. - Borac s bijelih planina - ironizirao sam u 

sebi novog časničkog pripravnika. Pa to ćemo i vidjeti, rekao sam glasnije 
kad ga je moj vojnik odveo u zaklon k dojavničarima. U to doba trebao je 
puk mnogo dobrih skijaša kod odjela za vezu, jer su lavine često kidale 
brzojavne uređaje, a onda su vijesti morali prenositi skijaši. Novom časnič¬ 
kom pripravniku nisam htio priuštiti da dobiva hranu u časničkoj blagova¬ 
onici, jer sam mislio da nije naš... 



Ivanova skijaška jedinica na kratku odmoru. 
Ivan treći slijeva (u gornjem redu). 


Dnevno se morao rano ujutro javljati kod mene na prijavak. Davao sam 
mu teške skijaške zadaće, ali on ih je uvijek u redu riješio, pokazao se 
‘stranim’, što bi se reklo u žargonu vojnog reglementa, i zbilja pravi borac 
s bijelih planina. Naloge bi izvršio pedantno, ali upravo uslužno i bez pro¬ 
testa, tako da me počeo sve više zanimati i postajati mi simpatičan... 

Među raznim specijalnim kartama i skicama na mom stoliću u zaklonu 
stajala je i jedna knjižica španjolskog isusovca Palaua: Katolik na djelu. 
Tu je knjigu preradio za hrvatske čitatelje nadbiskup Šarić, a meni ju je 
jednom dao pukovnijski svećenik, jedan franjevac. Upozorio me daje to 
neki pokušaj modernog De imitatione Christi... Novije časnički pripravnik 
jednog dana ugledao tu knjigu kod mene i propisno vojnički me zamolio da 
li bih mu je htio posuditi. 


183 















flpostoJ Hrisbou 



Ivan Merz (u sredini s bijelom kapom na glavi) 
kao voditelj vojnika na položaje 


- Sie verstehen kroatisch, Kadett? (prijevod s njemačkog: Vi razumijete 
hrvatski, Kadet?) 

- Pače, veoma dobro, gospodine poručniče - odgovorio je časnički pri¬ 
pravnik Hans Merz. Izbuljio sam u njega oči. Što je taj mladi čovjek, oda¬ 
kle je, kako je ovamo došao? 

- Pa odakle ste? 

- Realku sam svršio u Banjoj Luci. 

- Hm, pa onda dakako da znate i hrvatski. 

Dao sam mu knjigu. Onu sam noć mnogo mislio na toga mršavog ča¬ 
sničkog pripravnika i pušeći svoju lulu kod telefona opet sam stvarao krive 
zaključke. Valjda je sin kojega visokog činovnika u Bosni - mislio sam... 
moram biti dvojako na oprezu... radije ću ga priuštiti stožernom naredniku 
Kudriću - to je moj čovjek, pa će mladog časničkog pripravnika već uredi¬ 
ti. Nego, u to mije došla nova misao, znao sam daje negdje u Banjoj Luci 
profesor g. Lj. Maraković - simpatična osoba predratnog đaštva - koji je 
bio jedan od važnih i jakih ideologa mladoga hrvatskog katoličkog narod¬ 
nog đaštva. Pokušat ću da vidim pozna li on našega g. Ljubu - ako ga ne 

pozna, onda ću ga i dalje držati za osobu koje se moram čuvati, i prema 
tomu se vladati... 

Ono jutro, kad se časnički pripravnik javio na prijavak, dao sam mu 
neka sjedne i naredio vojniku da mu, iznimno, donese iz časničke blagova¬ 
onice čaj s dvopekom i maslacem... 

- Dakle vi ste svršili u Banjoj Luci... A poznajete li g. profesora Mara- 
kovića? 

- Bio je moj profesor već od petog razreda realke. 

- A da li ste s njim dolazili u uži doticaj? 

- Jest, iz organizacije - iskreno je odgovorio. 

Ta me iskrenost frapirala; smjesta sam promijenio mišljenje i ton govo¬ 
ra. 


- Vi ste, dakle, organizirani hrvatski katolički đak? 

- Jest, gospodine poručniče. 

Digao sam se, okrenuo se prema njemu, te mu pružio ruku: 

- Dakle, pripadamo istoj organizaciji... 

Mladi se časnički pripravnik kao preobrazio; djetinjski se veselio. Skoro 
nije znao kako će sa mnom početi razgovarati... 

Očajna zima 1917. g. na predjelu Dosso del Fine smetala je skoro sva¬ 
ko kretanje, ali za nas dvojicu otada je bila ugodnija i snošljivija. Kad bi 
Ivo trebao kroz vijavicu poći s brzojavom do koje bojne ili kojega drugog 
zapovjedništva, izgubio bi se kao strijela niz bijele planine, a vraćao se 
promrznut, ali veseo natrag u zaklon, gdje bi ga čekao topao čaj s dvope¬ 
kom. Ironizirao sam ga sada, ali ne više zlobno kao prije, kad je bio dodi¬ 
jeljen mome vodu, i pozdravljao bih ga: Borče s bijelih planina, uđi, popij 
čaj, to bar pripada borcu s planina. On se smijao i nastojao i u meni dignuti 
duh, jer ja sam u to doba već počeo zbog teških prilika očajavati... 

Jedne strašne noći, dok je vijavica nosila bregove snijega oko nas, mi 
smo opet u kutu zaklona uz peć raspravljali svoju omiljelu temu: što treba 
da stvara naša đačka organizacija. Prof. Maraković je stvarao organizaciju 

za odgoj značajeva - veli Merz... A pošto si i ti bio u njegovoj organizaciji, 
borce s bijelih planina, ergo što slijedi? nastavio sam ja s podsmijehom. On 
se zacrvenio, jer je bio veoma skroman. 

- Govori, govori, časnički pripravniče! 

- Pa on je, eto, htio ucijepiti pojam što je to značaj. 

- Dobro si se izvukao - smijao sam se njegovoj skromnosti. Međutim je 
on dnevno sve više i više čitao knjižicu Katolik na djelu ; i ne samo čitao, 
već je počeo o tome i sa mnom nadugo raspravljati. Vidio sam da je taj 
mladić na putu da postane modemi praktični katolički radnik. 

A onda opet jednog teškog dana morao je borac s bijelih planina u Bo- 
zen, morao je odnijeti neki izvještaj na više zapovjedništvo. Opskrbio sam 
ga dodatnim obrocima, a on je pritegao karabinku preko leđa, omotao vu¬ 
neni šal oko vrata i preko prsa, stavio noge na skije i strjelovitom se brzi¬ 
nom izgubio preko bijelih planina. Nisam zabilježio datum toga dana, ah 
kad se vratio poslije nekoliko dana, došao je natrag osobito veseo, a ja sam 
mislio da ću ga morati poslati u bolnicu. 

- Što ti je da si tako veseo? Ja bih poslije takova napora klonuo. 

- Slušaj, u Bozenu sam našao jednog franjevca... 

Spomenuo mi je i njegovo ime, ah ga nisam zapamtio, samo znam da 
je bio profesor teologije. Ivo se sprijateljio s njim i kroz ono vrijeme, što 
je morao biti u Bozenu, regbi daje taj franjevac na njega osobito djelovao. 

- Uputio me u tajne sistematske meditacije. - Skoro nisam ni razumio, 
što je s tim htio reći. 

- Nego, molim te jednu važnu stvar. 

- Koju? 

- Ti to možeš, pusti me koji put k njemu u Bozen... nađi mi tu moguć¬ 
nost. 

Tako je usrdno molio da mu nisam mogao odbiti. Puštao sam ga često u 
Bozen, i on je svaki put dolazio veseliji natrag. 

- Znaš, - reče mi jednom - prof. Ljubomir Maraković me primorao na 
sistematski rad u svemu; sad, eto, vidim vrijednost tih riječi, otkad sam se 
počeo družiti s tim franjevcem. 

Ne mogu reći da mi nije bilo teško biti bez njega po koji dan, jer su pri¬ 
like bivale sve teže i teže, ali ja bih ipak uvijek našao načina da ga pustim 
u Bozen i da ga opskrbim hranom... 



Bolzano — Bozen, sjeverna Italija, kamo je Ivan za vrijeme rata s bojišta dolazio u crkvu 
franjevačkog samostana na sv. misu i sv. pričest, a u kojoj je stanovao franjevac 
o. Vjenceslav Barta, vojni kapelan za hrvatske vojnike na talijanskom ratištu. 

Zadnju temu koju mije razvijao pred moj odlazak od puka bila je: čo¬ 
vjek mora biti u svome zvanju na svome mjestu. O toj je temi mnogo ra¬ 
spravljao s ocem franjevcem, te mi je govorio da će mu to biti najmilija 
tema, koju će praktički obrađivati kad se vrati iz rata... 

Posjedovao je silnu energiju i karakter, i sve je sistematski počinjao i 
svršavao. Mršavi časnički pripravnik, borac s bijelih planina, htio mije na 
polasku dati što veći dokaz svoje ljubavi, te mi je darovao svoju najdražu 
knjižicu: De imitatione Christi (Nasljeduj Krista), na kojoj je vlastoručno 
napisao: Merz Hans, Dosso del Fine, 19.2.1917. g. VI. I. D. III Korpus XI 
Armee. Tko pozna pok. Merza, zna što je značio taj dar. 

Klaustar franjevačkog samostana u Bolzanu gdje se Ivan upoznao s hrvatskim 
franjevcem o. Vjenceslavom Bartom koji mu je bio duhovnik 
za vrijeme ratnoga razdoblja 

Teško smo se rastali. Toliko mije puta naglasio da pohodim, ako budem 
mogao, prof. Marakovića, njegova učitelja. ‘Njemu sve zahvaljujem’, znao 
bi reći, a to mi je i u onaj zadnji čas ponovio, kad sam se spustio niz bijele 
planine u dolinu, kamo me je ispratio...” 

Objavljeno u: 

HRVATSKA PROSVJETA, 
Zagreb, 1938. g., br. 9/10, str. 331-337 



Reljef bi. Ivana Merza. 
Nalazi se u korčulanskoj katedrali. 
Izradio akademski kipar Ivo Lozica 
iz Lumbarde na Korčuli. 



Reljef bi. Ivana Merza (bronca), 
Nalazi se u muzeju u Zagrebu 
kod Suradnica Krista Kralja. 

P. IRENEE HAUSHERR, SJ 



(1891.- 1978.) 

Francuski isusovac i profesor duhovne teologije u Rimu. 
Upoznao je Ivana u Bosni, a potom ga susreo u Parizu i u Rimu. 


Ostvario kršćansku savršenost više od ikoga 

Mnogi prijatelji i znanci Ivana Merza ostavili su nam svoja svjedočan¬ 
stva, uspomene i sjećanja o njegovoj iznimnoj duhovnoj veličini kao sveta 
čovjeka. Jedno od najdragocjenijih jest ono sto nam ga je dao p. Irenee 
Hausherr, francuski isusovac, profesor duhovne teologije na Papinskome 
istočnom institutu u Rimu. Njegovo svjedočanstvo je tim važnije jer je stra¬ 
nac te nepristrano iznaša svoje dojmove. S druge strane kao profesor du¬ 
hovnosti najkompetentniji je da dade svoj sud o svetosti Ivana Merza. U 
njegovu svjedočanstvu nalazimo krasne misli o kršćanskoj savršenosti koju 
je najviše vidio ostvarenu u Ivanu Merzu. Ovo svoje svjedočanstvo napisao 
je još u siječnju 1929. g. nakon što je doznao za Ivanovu smrt. 

Ivan Merz je jedna od dvije-tri osobe čija mije uspomena veoma draga i 
blagotvorna. Nisam previše lakovjeran niti sklon diviti se preko mjere oni¬ 
ma koje smatraju “svetim ljudima”. O kršćanskoj savršenosti imam previ¬ 
soku ideju da bih je mogao naći lako ostvarenu. Kršćanska savršenost nije 
ni vanjska pobožnost, ni trapljenje, ni strogost života, pa ni požrtvovnost, 

bila ona i herojska, za bližnjega. Ona je sva od jednoga komada i sastoji se 
u potpunu preobraženju čitava bića, osobnosti ili bolje, u prenošenju svih 
izvora naše energije na Boga. Ovo prenošenje ostvaruje u jednostavnim 
dušama posebna milost Božja te ove duše nisu više one same, one su se 
izgubile, ali tako da se opet pronađu u jednoj višoj i božanskoj sferi odakle 
promatraju svijet tako reći Božjim očima. Njihova se svetost ne očituje više 
u posebnu izvanrednu načinu. Postala je, da tako kažem, prirođena njihovu 
biću i lako može izbjeći površnu pogledu sredine koja na to nije upozorena. 
Takvi ljudi žive i razvijaju se u svijetu sa savršenom lakoćom i treba ući u 
njihove duše da se ustanovi daje njihovo boravljenje u nebu. Oni nose u 
stvari sa sobom svoje nebo živeći ne samo u prisutnosti Božjoj, nego uro¬ 
njeni u Boga, ispunjeni Bogom više nego lije spužva ispunjena oceanom. 
Prvi je učinak ovoga stanja onaj neizrecivi mir o kojem govori Isus Krist i 
poslije njega iskusivši ga sv. Pavao. 

Drugi je učinak spontano predanje i razumijevanje svih ljudskih bije¬ 
da, tako reći bez rezerve, što je kao posljedica promatranja svega Božjim 
očima. Za njih je Bog ljubav i njihovo sjedinjenje s Bogom čini da imaju 
udjela u neizmjernoj božanskoj ljubavi prema svim stvorenjima. Za onoga 
koji je tako izgubljen u Bogu ništa ljudskoga neće više biti indiferentno jer 
se vjenčao s Božjom ljubavlju prema svemu i nema počinka dok se pot¬ 
puno ne ostvari cijeli plan Vječne ljubavi. Jednom riječi, svetac mi se čini 
čovjek koji je već u ovom svijetu našao u Bogu takvu sreću da slobodan od 
potražnja za vlastitom utjehom ništa drugo ne želi nego iscrpsti svoj život 
u službi djece Božje. 

Iako možda nije bilo nužno, smatrao sam ipak potrebnim navesti ove 
refleksije o kršćanskoj savršenosti jer mije Ivan Merz ostavio dojam daju 
je više nego itko ostvario u svome životu. 

Prvi put sam ga susreo u Bosni 1920. g. Taj kratki susret ostavio je u 
mojoj duši samo uspomenu poštivanja i želju koju sam od tada nosio da ga 
ponovno susretnem nekad u životu. 

Dobri Bog je htio da sam ga ponovo susreo, i to izbliza, dvije godine 
kasnije u Parizu. Tada mije njegova jednostavnost dopustila da mu dublje 
prodrem u dušu. Osjetio sam onda onaj duboki mir koji ne vara, onu tihu 
i intenzivnu sreću koja je znak Boga u duši koja vodi tvrdi život. Njegov 
intenzivan rad nije ga priječio da moli brevijar imajući u vidu i molitve za 

pokojne. Napose je imao za cilj da se u svemu ujedini sa životom Crkve. 
Ljubav prema Crkvi bila je razlogom daje njegova radoznalost bila otvo¬ 
rena prema svemu, prema kršćanskim pothvatima u Francuskoj i drugdje, 
prema literaturi svih zemalja. Uvijek bih mu se iznova divio kad bih ga čuo 
govoriti s jednostavnošću - uvijek ta jednostavnost! - čovjeka koji nije 
svjestan svoje vrijednosti, o najrazličitijim predmetima, nastojeći uvijek da 
nešto nauči i ne sluteći daje često on znao daleko više o dotičnom predme¬ 
tu nego njegov sugovornik. Ivan Merz bio je mir; to je bilo, da tako kažem, 
naravsko u svrhunaravnom. Njegov je autoritet svijetlio sam od sebe. Hoće 
li tko razumjeti ili ne, u njegovoj se blizini osjećala sasvim osobita prisut¬ 
nost Božja. 

Po njegovu povratku u Hrvatsku ponovno sam ga izgubio iz vida. Ali 
jednoga dana Jubilejske godine 1925. u Rimu, kada sam izlazio iz crkve 
sv. Vincencija i Anastazija blizu Fontana Trevi, nakon sv. mise koju sam 
ondje služio, opazih prolaznika koji je sličio našem Ivanu. Već sam htio 
nastaviti put kada se on obazre i bez oklijevanja se uputi prema meni. Bio je 
to jedan od lijepih dana moje prve godine u Rimu. Pođoh se šetati s Ivanom 
čija me je duša osvajala više nego bizantinizam ili mistika prošlosti. Nisam 
bio razočaran. Njegova čista duša otvarala se mojim očima i pred ljepotom 
njegova nutarnjega svijeta budila se u meni radost kao kod djece kada im 
se pred očima ukaže nova i nepoznata ljepota vanjskoga svijeta. Šetali smo 
tako dobra dva sata, a da ni jedan od nas nije poznavao topografiju Rima. 
Putem smo unišli u nekoliko knjižara. Sjećam se da je kupio jednu Dante¬ 
ovu knjigu, jednu engleskoga autora čijega se imena ne sjećam, Teološku 
sumu sv. Tome Akvinskoga koja je stajala 75 lira, a da ne spomenem još 
mnoge druge publikacije. Ali ono što neću nikada zaboraviti jest naš raz¬ 
govor. Njega sam imao pred očima kada sam pisao na početku o svetosti. 

Mir toga čovjeka združen s tako bogatim životom u svakom smislu bio 
bi mi ostao zagonetkom da mi ga on nije sam protumačio. Odgonetka se sa¬ 
stojala u sljedećem: izvanredna vjera u Božju providnost. Slušajući ga kako 
mi izlaže ne toliko svoje ideje koliko svoje navike, sjetio sam se drugoga 
čovjeka, staroga profesora teologije koji mi je godinu dana ranije govorio 
o istom predmetu s istim umirujućim tonom, ali s više “skolastike”, doka¬ 
zujući daje ta vjera bit svetosti. Ivan nije iznosio dokaze, iako je za to bio 
sposoban; on se radije pozivao na svoje iskustvo i doživljavanje ne sluteći 

da mi je davao ne samo svoje ideje o kršćanskoj savršenosti, nego mi je u 
sebi pokazivao i njezin divan uzorak. 

Još uvijek smo šetali bez cilja, a u deset sati imao je Ivan sastanak s 
o. S. Sakačem. U nekoliko navrata upozorio sam ga da vrijeme odmiče i 
ako hoće da stigne na vrijeme, treba se informirati kojim putem treba kre¬ 
nuti prema mjestu sastanka. “Ne uznemirujte se,” odgovarao bi mi, “sigu¬ 
ran sam da ću biti ondje u deset sati.” To pouzdanje u Providnost činilo mi 
se malo prejakim. Najednom satu neke urarske radnje primijetio sam daje 
bilo još samo deset minuta do deset sati. “Ne uznemirujte se,” reče mi Ivan, 
“moj će me anđeo čuvar voditi.” 

U međuvremenu je ušao u neku mljekaru i ondje uzeo čašu jogurta jer 
još nije bio doručkovao. On se nije trapio, ne više od boravka u Parizu kada 
je spavao na daski. Osim toga izrekao je velike pohvale ovom jogurtu koji 
je omogućio zadržati svježom starost g. Pašića. Sve je to rekao da mi poka¬ 
že kako se brine za svoje zdravlje i kako je dva sata hodao bez doručka. Za 
dvije minute taj je kasni doručak bio gotov i mi smo nastavili put. Tijekom 
razgovora zaboravih na zabrinutost u vezi sa susretom s o. Sakačem. Ho¬ 
dao sam potpuno uronjen u zajedničke misli kada nam odjednom pristupi 
svećenik kojega još nisam poznavao: bio je to o. Sakač. Trgnuh se iz svoje 
zanesenosti: bili smo upravo pred vratima Biblijskoga instituta. I smiješeći 
se Ivan izvadi svoj sat i reče: “Vidite!” Bilo je točno deset sati. Sitne zgo- 
dice kao ova, ali od kojih je sastavljen život. 

Hrvati ne bi smjeli dopustiti da ugasne uspomena na Ivana Merza. 
Čovjek takve inteligencije i tako široke naobrazbe koji je usred svijeta 
živio potpuno Božjim životom, životom djeteta u evanđeoskom smislu, 
koji je samom tom jednostavnošću i smirenim predanjem Božjoj dobroti, 
Jedinom Dobru, ustostručavao svoje energije u služenju dobru - to je tako 
lijep i tako blagotvoran prizor da ga ne bi smjeli skrivati ni u Hrvatskoj ni 
izvan nje. 

Dodat ću još nešto. Kada sam u svibnju 1928. g. došao u Enghien, upitao 
sam njegova sunarodnjaka o. Mašića znade li što o Ivanu Merzu. “Umro 
je,” reče on ne znajući kakvu mi bol nanosi. Ali razmislivši učinilo mi se da 
razumijem Providnost, premda nije potrebno daje mi uvijek razumijemo. 

Ivan Merz bijaše sazrio za nebo i trebao je onamo ući jer mu je bilo 
otvoreno. Između njegova života i onoga što se naziva njegovom smrću 
nije bilo druge razlike od one koja postoji između spuštenoga i dignutoga 
zastora. On je već ovdje na zemlji živio u nebu; zašto bi dragi Bog odgađao 
čas kada će mu se pokazati bez koprene? Gledajući Božjim očima smrt 
Ivana Merza je veoma razumljiva. Neka njegovi sunarodnjaci zahvale 
Bogu što im je u njemu dao uzor pravoga kršćanina i zaštitnika. 


Svjedočanstvo je u cijelosti objavljeno, i to u originalu na francuskom jeziku kako ga je 
p. Hausherr napisao u Poziciji za beatifikaciju bi. Ivana Merza: 
Fabijan Veraja, Ivan Merz -pioniere dell’Azione Cattolica in Croazia.(1896. - 1928.). 

Roma, Libreria Editrice Vaticana, 1998. g., str. 845-849 



Časna službenica Božja Marica Stanković (lijevo), 
bi. Ivan Merz (u sredini), dr. Ivan Protulipac (desno). 

Naslikala umjetnica Blaženka Pleše iz Zagreba. 

Slika se nalazi u crkvi Srca Isusova u Ivanovu Selu kod Grubišnoga Polja. 

Vitraj bi. Ivana Merza. 

Nalazi se u župnoj crkvi Svih svetih u Hrvacama. 
Izradio akademski slikar Ivan Grgat iz Zagreba. 

KARDINAL FRANJO KUHARIĆ 
0 IVANU MERZU 



(1919.-2002.) 


“Ivan Merz nam ima puno toga za reći!” 

Za pedesetu obljetnicu smrti sluge Božjega Ivana Merza 1978. g. bio je 
održan u Zagrebu o blagdanu Krista Kralja simpozij, zatim euharistijsko 
slavlje u zagrebačkoj katedrali te svečana akademija. Zagrebački nadbi¬ 
skup, kardinal Franjo Kuharić, održao je tom prigodom dva govora o Iva¬ 
nu Merzu iz kojih donosimo ove izvatke: 

“Kada se planine gledaju iz daljine, ne vidi se sve bogatstvo njihove 
ljepote. Ali kada se uđe u njih, vidi se sva različitost vidika, očituju se vr¬ 
hunci, vide se doline i otkriva se bogatstvo planinskih vijenaca. Slično se 
događa i s Božjim čovjekom. Ako ga gledamo iz daljine, bilo vremenske, 
bilo prostome, ne doživljavamo bogatstvo njegove duše. Ali kada se uđe u 
otajstvo duše, otkriva se bogatstvo milosti. 

Simpozij prigodom 50. obljetnice smrti Ivana Merza (1978. g.) otkrio 
je bogatstvo njegove duše i služi tome da danas pokaže tko je živio među 
nama, tko je djelovao u gradu Zagrebu i tko je svim srcem nastojao da 
Isusa Krista što više unese u duše i da Crkva u hrvatskom narodu bude što 
svetija.” 

Iz propovijedi u zagrebačkoj katedrali, 24. 11. 1978. g. 

“Ima ljudi, sigurno i među mladima, koji vole planine. Kao što sam 
jučer u katedrali spomenuo da je otkrivanje Merčeve duše ulazak u splet 
divnih planina, tako bih sada pozvao da bude što više planinara duha koji 
će težiti prema tom vrhuncu. Ivan Merz bliješti u tom nizu velikih, vjernih 
sinova i kćeri naše Crkve u hrvatskom narodu kao blještavi vrhunac. I kao 
što se na vrhunce penju hrabri planinari, tako bih želio da otkrivanje Ivana 
Merza u mladim dušama ove generacije, ovih naših prilika, budi težnju da 
se penju, da idu u visine i da osjete kako je divno gledati s tih visina na 
široke horizonte Božje stvarnosti i da osjete kako je čist zrak u visinama te 
da uvijek prema njima teže. 

Ivan Merz ima mnogo toga reći danas našim mladima, našim sjeme- 
ništarcima, našim bogoslovima, našim redovnicima i redovnicama, nama 
svećenicima i biskupima. Zaista, ovaj naš dragi Orao bio je apostol vrlo 
kratko vrijeme, samo šest godina, a unio je mnogo, učinio je mnogo, za¬ 
palio je mnoge jer je sam gorio ljubavlju Duha Svetoga koja se u njemu 
razgorila u otvorenost duše da prihvati Isusa za Kralja svoga srca i života i 
da uđe u njegovo Kraljevstvo.” 

Govor na svečanoj akademiji u Dječačkom sjemeništu u Zagrebu, 

25. 11. 1978. g. 

Vitraj bi. Ivana Merza. 

Nalazi se u župnoj crkvi sv. Antuna Padovanskoga u Prnjavoru, BIH. 
Izradio umjetnik Stevan Stanišić iz Sombora. 

“Možemo reći: Ivan Merz je čudo milosti Božje. I njegova je duša bila 
zahvaćena posebnim Božjim zahvatom, bilo mu je darovano izuzetno 
svjetlo i poticaj te je razumio i shvatio što znači krštenje u njegovu životu, 
shvatio je što znači živjeti kraljevstvo Božje i svjedočiti za nj i otkrivati ga 
drugima. To znači u sebi živjeti prisutnost samoga Boga. Znači u sebi no¬ 
siti Boga koji je svetost, Boga koji je ljubav, Boga koji je apsolutna vječna 
istina. I kada se prisutnost Božja dogodi u čovjekovu biću, tada se događa 
istiniti čovjek u punom smislu te riječi jer tada se događa slika Božja u čo¬ 
vjeku. Čovjek pun Boga odrazuje Boga, zrači Boga svojim djelima, svojom 
riječu, svojim životom, svojim mislima pa tako kažemo: ‘To je Božji čo¬ 
vjek!”’ 

“.. .ono što stoji u pamćenju ljudi, u sjećanju njegovih suvremenika koji 
su s njime živjeli, djelovali, poznavali ga, utvrđeno je kao istinito da je 
taj mladi čovjek zaista pripadao Bogu, da je živio svoje krštenje, da je 
evanđelje usvojio čitavim svojim bićem kao pravilo života; da mu je Isus 
Krist uistinu bio put, istina i život i da je tu svoju povezanost s Bogom 
trojedinim, svoju prijateljsku ljubav s utjelovljenim sinom Božjim živio i 
proživljavao i svjedočio u otajstvu Crkve. Ne kao neki samotnik, sam za 
sebe i sam u sebi, nego uključen u Crkvu, u otajstvo Crkve, u otajstvo tijela 
Kristova. 

Vjera Ivana Merza bila je proživljavana u dimenzijama Crkve u cjelini 
njezina vjerovanja, a njegova je ljubav bila proživljavana u dimenzijama 
svijeta kako bi se spasenje Božje objavilo svakom čovjeku, a svjetlo Božje 
otkrilo svakoj duši te da svaki čovjek uzmogne postati dionik Kristova 
otkupljenja, križa i uskrsnuća. 

Iz te sveopće ljubavi, proširene u širini srca Isusova, rasla je njegova 
revnost za apostolsko djelovanje. Živjeti Boga u sebi, ali ne samo za sebe, 
nego živjeti ga i nositi za druge! Apostol. Svjedok. Objavitelj. 

Zato je blagopokojni kardinal Franjo Šeper 1973. g. mogao reći ovo o 
Ivanu Merzu: ‘Merz je bio čovjek enciklika, za njega je Papina riječ bila 
svetinja. Sentire cum Ecclesia - osjećati s Crkvom, to je bilo utjelovljeno 
u njemu. Nije to bila samo vojnička poslušnost i pokornost nego ljubav 
prema Crkvi koja je govorila iz svake njegove riječi.’” 

Govor zagrebačkoga nadbiskupa Franje Kuharica na proslavi dana Ivana Merza 
u bazilici Srca Isusova 10. svibnja 1982. g. za vrijeme koncelebrirane svete mise 

Kip bi. Ivana Merza. 

Nalazi se ispred katedrale u Banjoj Luci. 
Izradio akademski kipar Slaven Miličević iz Zagreba. 

### 

“Kada je Merz jednom otkrio ljubav Boga prema sebi, kada je otkrio 
raspetu ljubav Sina Božjega i kada je ušao u tajnu probodenoga Kristova 
Srca, onda je shvatio da mora ljubiti svim srcem i vjerovati svim srcem da 
bi onda i drugima bio instrument Duha Svetoga da otkriju tu tajnu ljubavi, 
tu tajnu Raspetoga i Uskrsnuloga. To je bio njegov apostolski žar, njegovo 
oduševljenje. 

Ivan Merz može imponirati mlađoj generaciji našega vremena svojom 
inteligencijom, naobrazbom i svetošću života. 

Zato može imponirati i mladoj generaciji našega vremena. Toj mladoj 
generaciji koja je izložena još strašnijim razornim utjecajima nego što je 
bilo Merzovo vrijeme. 

Kada se mladi čovjek mora zaista opredijeliti svim srcem da bi živio 
protiv struje, da bi živio protiv takva svijeta kakav jest, ali da bi živio za taj 
svijet, da bi bio suradnik Božji u spasenju baš takva i toga svijeta, to može 
samo onaj koji je nošen snagom Duha. 

O njemu kaže njegov duhovni vođa isusovac pater Vrbanek: ‘Smogao je 
naučiti deset jezika, svladati građu koja se traži za dva doktorata, osposobi¬ 
ti se za četiri zvanja - časnika, profesora, književnika i svećenika, premda 
svećenik nije bio.’ Ali imao je u najpunijem smislu svećeničku dušu. To 
znači dušu raspoloženu da spašava braću vlastitom žrtvom. Prema tome 
nije bio neki primitivac kao što ste slušali gotovo pola stoljeća. Naše mlade 
generacije su slušale u školama gotovo pola stoljeća kako je vjera zatucana. 
Ivan Merz može imponirati svojom inteligencijom, svojom naobrazbom, 
svojom superiomošću nad, često, duhovnim analfabetizmom onih koji 
kažu da su učeni, a duhovni su analfabeti. 

Ali ono čime on mora imponirati - to je svetost života. I ako mladi žele 
otkriti radost toga života u Bogu i s Bogom, ako žele otkriti i svu tu dubinu 
zajedništva kada Bog živi u nama i mi u Bogu, onda moraju doći na izvore 
iz kojih se hrani taj život. Zato je Ivan Merz bio čovjek duboke molitve, 
razmatranja o Božjim stvarnostima, ali i čovjek koji je živio s Crkvom i u 
Crkvi, u njezinim otajstvima. 

Živio je na izvorima Riječi Božje i Euharistije. 

On je jednostavno bio uronjen u otajstvo Mise. I ovdje, u ovoj bazilici, 
viđali su ga kako svetački prati misu i u njoj sudjeluje. Silno se razveselio 
kada se pojavio prvi prijevod misala; sada je misal pružen u ruke vjerni¬ 
cima da mogu sudjelovati i pratiti misu u njezinim neizmjernim dubinama 

ljubavi. Dakle, živio je na izvorima, na izvorima Riječi Božje, na izvorima 
Euharistije. Klanjalac. 

Kada je umro 10. svibnja 1928. g., njegov je vrlo blizi suradnik, također 
profesor, napisao za njega: ‘On je bio čist i savršen katolik.’ 

Mi se danas nekako stidimo isticati da smo katolici. Što znači katolik? 
Imati univerzalno srce Crkve koga nema nijedna sekta. Imati univerzalno 
srce Crkve kojom se onda grli Bog i čovjek. 

Zato je on bio čovjek Crkve u punom smislu. On je Crkvu živio u njezi¬ 
nu otajstvu poslanja, u njezinu otajstvu ljubavi, u njezinu svjedočanstvu za 
istinu. On je živio otajstvo Crkve svojom svetošću. 

Zato nije glumio kada je molio: ‘Vjerujem u jednu, svetu, katoličku i 
apostolsku Crkvu...’jer on je u sebi živio to otajstvo jedinstva i svetosti i 
katoliciteta i apostolskoga poslanja. 



Papa Ivan Pavao II. blagoslivlje brončani reljef 
koji prikazuje Ivana Merza kako povezuje Hrvate s Rimom. 
Original se nalazi u Domu hrvatskih hodočasnikau Rimu. 
Izradio ga je akademski kipar Ante Starčević 1991. g. 
nakon što je Dom dobio ime po bi. Ivanu Merzu. 


Zato je mogao papa Ivan Pavao II. kazati grupi mladih 1982. g.: 

‘Dragi moji mladi Hrvati, štovatelji sluge Božjega dr. Ivana Merza. S 
radošću pozdravljam vas koji ste u tako veliku broju došli u Vječni grad. 

Vi se nadahnjujete idejama profesora Merza. On je veoma ljubio Crkvu 
i Kristova namjesnika. Kada su ga jednom zapitali zašto ljubi Katoličku 
Crkvu i Svetoga Oca, odgovorio je: Jer u Crkvi vidim jasnu sliku Spasitelja 
i Boga Isusa, a u Svetom Ocu pod prilikom čovjeka vidim Boga i Gospodina 
svoga. 

Evo vam primjera! Pozdravite mlade u dragoj Hrvatskoj i recite im neka 
i oni kao dr. Merz budu uvijek vjerni Crkvi i hijerarhiji. Neka ljube Isusa i 
Mariju. Papa vas voli i blagoslivlje, sve vas i vaše obitelji.’ 

Sigurno su prilike današnjega svijeta u našoj domovini Hrvatskoj poslije 
svih ovih razaranja duše, savjesti i srca koja smo proživljavali i koja nisu 
prestala teške. Apostolat zahtijeva potpuno Kristom ispunjena vjernika koji 
će živjeti i biti živo Evanđelje i tako privlačan objaviti da postoji i drukčiji 
svijet i bolji svijet. 

Ivan Merz reče: ‘Sva ljudska djelatnost mora biti radi Ljubavi, radi 
apostolata, radi toga da se širi kraljevstvo Božje među ljudima. Kršćanstvo 
podređuje svaku ljudsku djelatnost duhovnom i svrhunaravnom cilju 
čovjeka. 

Iz propovijedi kardinala Franje Kuharica na svetoj misi prigodom proslave 65. obljetnice 
smrti sluge Božjega Ivana Merza 10. 5. 1993. g. u bazilici Srca Isusova u Zagrebu 



Bista bi. Ivana Merza. Nalazi se u biskupskom ordinarijatu u Banjoj Luci i 
u Domu hrvatskih hodočasnika “BI. Ivan Merz ” u Rimu. 

Izradio akademski kipar Anto Brkić iz Čapljine, BIH, za beatifikaciju bi. Ivana Merza. 

BI. Ivan Merz. 

Naslikao akademski slikar Anto Mamuša iz Novoga Travnika, BIH. 
Slika se nalazi uz grob bi. Ivana Merza u bazilici Srca Isusova u Zagrebu. 

HIMNA U ČAST 
BLAŽENOM IVANU MERZU 

IVANE, O MUŽU VRLI 

Ivane, o mužu vrli, 
ti si Božji nama dar. 

Zbog vrlina neumrlih 
uzdignut si na oltar. 

Mladima si uzor sveti 
u toj borbi životnoj. 

U zlu svakom što im prijeti 
zagovor im pruži svoj. 

Bog je svoje snage rijeku 
utočio u duh tvoj, 
u vremena kratkom tijeku 
da posvetiš život svoj. 

Bosna ti je život dala 
i svetosti prvi sjaj. 

Hrvatskoj te darovala, 
obje tvoj su zavičaj! 

Vjeri, nadi i slobodi 
uči dušu roda svog. 

Kristov Orlu, i nas vodi 
k Suncu svoda nebeskog. 

Tekst: o. Ladislav Fišić, OFM 
Glazba: banjolučki biskup mons. Franjo Komarica 

Pjesma je nastala 25. 12. 2002. g. 

MILOSTI I USLIŠANJA PO ZAGOVORU 
BLAŽENOGA IVANA MERZA 

Nakon što je bi. Ivan 10. 5. 1928. g. umro, odnosno prešao u Vječnost, 
mnogi su mu se počeli moliti i preporučivati u zagovor u raznim potrebama 
i bivali su uslišani. 



Čudesno ozdravljenje mlade djevojke prihvaćeno i potvrđeno 
u Vatikanu u procesu beatifikacije bi. Ivana 

Djevojka Anica Ercegović, rođ. 1905. g. u selu Gradusi kraj Sunje, u 
svojoj 19. godini teško se razboljela od tuberkuloze pluća, upale zglobova, 
žestoke reume po čitavu tijelu, a bila je srčani bolesnik. Nakon šest godi¬ 
na neuspješna liječenja u srpnju 1930. g. počela je moliti devetnicu Ivanu 
Merzu. Posljednjega dana devetnice pošla je na njegov grob na kojem se 
žarko pomolila. Kući se vratila sasvim zdrava! Od tada je živjela u punom 
zdravlju, nije više trebala nikakvu liječničku pomoć niti je trošila bilo ka¬ 
kve lijekove. Doživjela je duboku starost. 



Anica Ercegović (1905. -1987.) 

Umrla je 1987. g. u 82. godini, nakon 57. godina kako je čudesno ozdra¬ 
vila. Njezino čudesno ozdravljenje po zagovoru Ivana Merza potvrdila je 
Vatikanska komisija od pet liječnika 8. svibnja 2002. g. Ovo čudesno oz¬ 
dravljenje prihvatila je Kongregacija za kauze svetaca u postupku beatifi- 
kacije časnoga sluge Božjega Ivana Merza. 

U nastavku donosimo nekoliko od mnogobrojnih uslišanja koja su se 
dogodila posljednjih godina po zagovoru blaženoga Ivana: 

Spriječena amputacije noge 

Moja molitva bi. Ivanu Merzu pomogla je za ozdravljenje prijatelja ko¬ 
jem se trebala amputirati noga. Zahvaljujem bi. Ivanu za uslišanu molitvu. 

Osijek, 11. 1. 2006. g. 

Neda B. 



Reljef bi. Ivana Merza na vratima svetohraništa. 

Nalazi se u župnoj crkvi sv. Mihaela Arkanđela u Stražemanu. 

BI. Ivan vjerni suputnik i pomaže u svim prigodama 

Želim samo zahvaliti bi. Ivanu Merzu za brojne milosti koje sam primi¬ 
la. Imam 25 godina, često se molim bi. Ivanu Merzu i boljega suputnika u 
životu nisam srela. 

Prvo: pomogao mi je u ispitima. Drugo: od stresa i nakupljenoga straha 
dobila sam panične napade i molila sam se blaženom Ivanu za to i sada mi 
je lakše. U obitelji sam imala dosta problema i po njegovu zagovoru dosta 
se stvari riješilo u dobrom smislu. 

Način kako mu izražavam zahvalnosti jest i ovaj: svima preporučujem 
da se njemu mole i također molim da se proglasi svecem jer zaista to za¬ 
služuje. 

I još nešto: do njegova proglašenja blaženim nisam nikada čula za njega 
i u Banju Luku sam otišla radi dolaska Sv. Oca, a nisam ni slutila da mije 
Bog donio tada najvećega zaštitnika. Često odem na njegov grob i uvijek u 
najtežim trenutcima tamo nađem mir. Također se molim da me Bog upravi 
da svakim danom postanem sličnija bi. Ivanu Merzu. 

Život će mi donijeti teškoća i ja znam da se još uvijek moram boriti, ali 
znam i da sada imam svoga zaštitnika. 

I još nešto: moja prijateljica je imala velikih problema i njoj sam prepo¬ 
ručila da se moli bi. Ivanu i ona mi zahvaljuje jer otkad se moli bi. Ivanu, 
doista joj je lakše. 

21. 9. 2006. g. 

Gordana K. 



Prva medalja s likom bi. Ivana Merza, nakon beatifikacije. Izrađena je na Filipinima 
od posrebrenog metala (promjer 3 cm). Na poleđini medalje stoji natpis na latinskom 
jeziku: Beatus Ioannes Merz, Apostolus Iuvenum, Ora pro nobisl što na hrvatskom jeziku 
znači: Blaženi Ivane Merzu, Apostole mladeži, moli za nas! 

BI. Ivan pomogao naći srodnu dušu 

Zahvaljujem bi. Ivanu Merzu što mi je u vrlo kratkom roku uslišao mo¬ 
litve. Dugo sam tražio srodnu dušu, a nakon zagovora bi. Ivanu Merzu ona 
se jednostavno pojavila. 

Zagreb, 25. 10. 2006. g. 

Tihomir 

Potaknut na dublji duhovni život 

Zahvaljujem bi. Ivanu koji mije pomogao te po njegovu divnom primje¬ 
ru idem na sv. misu gotovo svaki dan i štujem sv. euharistiju. 

Zaprešić, 21. 12. 2006. g. 

Ilija N. 

Dječak ozdravio na Filipinima 

Na Filipinima je veoma opasna tzv. “dengue” groznica od koje umire 
mnogo djece. Jedan naš ministrant, Kevin, teško se razbolio pred Božić 
2007. g. od te groznice. Odmah sam se zajedno s drugim ministrantima 
počeo moliti bi. Ivanu Merzu i zazivati njegovu pomoć za Kevina. I stvarno 
je brzo ozdravio tako daje za Božić naš Kevin bio kod kuće i mogao su¬ 
djelovati na božićnom bogoslužju. Inače za ozdravljenje od te bolesti, ako 
dijete ne umre, potrebno je barem dva tjedna. Kod Kevina bolest je trajala 
samo nekoliko dana i ozdravio je zahvaljujući pomoći bi. Ivana Merza koji 
se kod nas na Filipinima sve više štuje. 

Quezon City, Filipini, 3. 1. 2008. g. 

Dave dela Cruz 

Ozdravljenje od zloćudne bolesti 

Po zagovoru blaženoga Ivana Merza kojem se molila moja sestra Kata¬ 
rina došlo je kod mene do ozdravljenja od zloćudne bolesti. Iskreno zahva¬ 
ljujemo bi. Ivanu i dalje molimo. 

Varaždin, 1. 8. 2008. g. 

Marijan Đ. 

Nakon 30 godina otac se ispovjedio 

Želim javno zahvaliti blaženom Ivanu Merzu što se po njegovu zagovo¬ 
ru moj otac nakon 30 godina ispovjedio i pričestio, a što je do sada bilo ne¬ 
moguće uvjeriti ga unatoč našim pokušajima. Zahvaljujem mu i na drugim 
milostima dobivenim njegovim zagovorom. 

22.2.2009. g. 
Ljiljana M. 

Mnogostruka pomoć u svemu 

Zahvaljujem blaženom Ivanu Merzu na svim primljenim milostima. 
Dok sam živa, molit ću mu se. U našoj župi uplatila sam misu “zahvala bi. 
Ivanu Merzu” koja je bila prošli tjedan. Kako sam stara i nepokretna, to je 
moja unučad bila na ovoj misi zahvalnici. Uistinu je bi. Ivan pravi svetac 
koji mije dosada jako puno pomogao. Sto puta mu hvala na svemu. 

Sibinj, 22. 4. 2009. g. 
zahvalna baka Anica Jandrilović 

Posao dobiven devetoga dana devetnice 

Uslišana mije devetnica blaženom Ivanu Merzu! Devetoga dana devet¬ 
nice sin dobio posao! BI. Ivane, hvala ti! 

Koprivnički Ivanec, 4. 7 . 2009. g. 

M.H. 

Pomoć u polaganju ispita 

BI. Ivan Merz mije pomogao u polaganju kolokvija i ispita, bez njegove 
pomoći ne bih uspio položiti teške ispite. Stoga mu od srca zahvaljujem. 

3. 1. 2011. g. 
Antonio 

Pomoć u bolesti i pomirbi 

Bolovala sam od želučano-probavnih smetnji. Ni lijekovi ni dijeta nisu 
mi pomogli u ozdravljenju sve dok se nisam počela usrdno moliti bi. Iva¬ 
nu Merzu za ozdravljenje. Nakon zadobivenog ozdravljenja počela sam se 
moliti za osobu s kojom sam se bila u prošlosti posvađala s nakanom da se 
opet pomirimo. I tu mi je bi. Ivan pomogao te smo se pomirili. Zahvaljujem 
se bi. Ivanu Merzu na dvjema uslišanim molbama i dalje se preporučujem 
u njegov zagovor. 

Markuševac, 1. 3. 2011. g. 

B.Š. 

Dobiveno dijete po zagovoru bi. Ivana po njemu dobilo ime 

Hvala ti, blaženi Ivane, na svakoj utjehi kod posjeta tvom grobu. Uslišao 
si našu molitvu te nam podario mogućnost rađanja novog života. Tebi na 
čast naš sinčić se zove imenom tvojim. 

Zagreb, 16. 4. 2011. g. 

Marija B. 

BI. Ivan Merz. 

Naslikao akademski slikar Marin Zorić iz Splita. 

Slika se nalazi u Postulaturi bi. Ivana Merza na Jordanovcu u Zagrebu. 

Na blagdan bi. Ivana dobio stalan posao 

Radim u jednoj velikoj trgovini već nekoliko godina, ali je to do sada 
bilo samo na ugovor koji se povremeno obnavljao. Ove godine, upravo na 
blagdan bi. Ivana Merza, primljen sam za stalno na posao, na neodređeno 
vrijeme. Molio sam bi. Ivanu Merzu devetnice i vjerujem daje on dotaknuo 
direktorovo srce. Kao štovatelj bi. Ivana najprije zahvaljujem Bogu i po¬ 
tom blaženom Ivanu Merzu što je uslišao moju molitvu. Mogu i drugima 
preporučiti da mu se mole u svako doba za svoje potrebe. 

Osijek, 17. 5. 2011. g. 

Šaša Orgonaš 

Šaša Orgonaš bio je početkom 2011. g. proglašen za najboljeg radnika 
u svome poduzeću. Uz diplomu dobio je i novčanu nagradu. O svome radu 
i uspjehu među ostalim je rekao: “Cesto sam se molio bi. Ivanu Merzu za 
posao i molitva mi je pomogla i bila uslišana. ” O tome postoji i vijest na 
web stranici bi. Ivana Merza. 



Lik bi. Ivana Merza na misnici 

Najjača veza za posao 

Želim posvjedočiti o uslišanju molitve po zagovoru blaženoga Ivana 
Merza. Prije godinu i pol došla sam u Zagreb tražiti posao i oko mjesec 
dana išla sam na razne razgovore, ali bezuspješno. Često bi otišla u baziliku 
Srca Isusova i pomolila se na grobu Blaženika. Počela sam moliti devet- 
nicu za zagovor Ivanu Merzu za posao. Par dana nakon što sam završila 
devetnicu zvali su me na razgovor iz firme u koju je teško bilo upasti bez 
veze, ali ja sam imala najjaču vezu na svijetu, naravno blaženoga Ivana 
Merza. Dobila sam posao, i to od nas 60 samo jedna djevojka i ja ugovor za 
stalno. Hvala ti, Ivane Merzu, od svega srca. 

Zagreb, 5. 2. 2012. g. 

Zeljka B. 

Molitva bi. Ivanu donosi smirenost i pozitivno gledanje na život 

Zahvaljujem dragom bi. Ivanu Merzu koji mi je sasvim slučajno ušao u 
život i skroz ga oplemenio i učinio drugačijim. Danas sam završila s devet- 
nicom za ozdravljenje moje majke, a moja majka se još moli... Nedavno 
mije dao jedan znak koji sam shvatila da samo trebamo ustrajati u molitvi. 
Hvala mu na tome, hvala mu na svemu. Treba čvrsto vjerovati, prepustiti 
se molitvi. Odkad se molim dragom bratu blaženiku Ivanu Merzu, pot¬ 
puno sam smirena, opuštenija, bolja osoba. Na život gledam iz drugoga, 
pozitivnijeg kuta. Ma nitko mi ne može ništa jer on je tu uz mene. I znam 
i osjećam da mi liječi moju majku. Moja želja je da ga što prije proglase 
svetim jer on je stvarno velik svetac ovoga vremena. Hvala ti, dragi brate 
Ivane, na svemu! 

Krk, 6. 10. 2012. g. 

Antonija 


Zahvala za izlaz iz teške financijske situacije 

Muž mi već godinu dana ne može naći nikakav honorarni posao, u mi¬ 
rovini je koja je mala, ja radim ali svakim danom, kao i većina ljudi, danas 
sve manje mogu podmirivati svoje tekuće obveze. Zaredale su se ovrhe, 
gomilanja računa, nemogućnost plaćanja istih i našli smo se pred nepremo¬ 
stivim zidom. Došli smo do toga daje moj muž po cijele noći pretraživao 
kontejnere sa smećem u potrazi za plastičnim bocama i bili smo sretni ako 
bi skupio desetak-dvadesetak kuna jer boca je sve manje, a onih koji ih 

traže sve više. Nisam više znala što i kako; zavapila sam blaženom Ivanu 
Merzu onako iz očaja i iz dubine duše. I bi. Ivan je odgovorio; našao je 
rješenje, stvari su se čudesno počele rješavati i taj za nas nepremostivi zid 
dugova počeo se topiti. 

Hvala ti, Orle Kristov, što me nisi napustio, nego si meni i mojoj obitelji 
pomogao da mirnije dočekamo sutra. 

Zagreb, 28. 12. 2013. g. 

S.M. 


Nakon izmoljene devetnice dobio posao 

Blaženoga Ivana Merza izabrao sam za svoga zagovornika jer je rođen 
na isti datum kao i ja. Redovito mu se molim i po njegovu zagovoru udije- 
ljena mije milost. Nakon izmoljene devetnice bi. Ivanu dobio sam posao 
za koji sam molio. Zahvaljujem Bogu i bi. Ivanu na primljenim milostima! 

Čazma, 7. 2. 2014. g. 

Mafija M. 


Misli bi. Ivana Merza oduševljavaju 

U srpnju mjesecu ove godine posjetila sam baziliku Srca Isusova u Za¬ 
grebu i bila sam ondje na sv. misi. Nakon mise pomolila sam se bi. Ivanu 
Merzu na njegovu grobu. Osjetila sam duhovno ispunjenje i veliku radost. 
Boraveći kod groba čitala sam njegove misli i zapise iz njegova života te 
me je to u velikoj mjeri oduševilo i istinski dimulo. Privukao me je i odu¬ 
ševio svojom duhovnom snagom, mirom i ljubavlju. Preporučila sam mu 
svoje potrebe i bila sam uslišana. Zahvaljujem mu za primljene milosti. 

Osijek, 18. 8. 2015. g. 

Silvija P. 


Sačuvani životi u prometnoj nesreći 

Zahvaljujem bi. Ivanu Merzu što nas je očuvao na cesti od velike ne¬ 
sreće koja je mogla biti veoma tragična. Sa suprugom i sinom vraćali smo 
se autom iz Slavonije za Zagreb. Autoput je bio krcat praznim i punim 
autobusima (izbjeglice s Bliskoga istoka), vojnim kamionima, običnim 
kamionima, automobilima. Ušli smo na autoput. Sjedila sam na zadnjem 
sjedištu automobila sa sinom i zaspala. U jednom trenutku probudio me 
zvuk udarca, a onda sam osjetila bol. Iako sam bila vezana, postrance sam 
udarila glavom u staklo... Što se dogodilo? 

Suprug je na trenutak zadrijemao i naš je auto skrenuo u lijevo, prešli 
smo na preticajni trak i dohvatili se ograde, udarili smo u nju i proklizali 
po istoj ogradi... Muž se trgnuo i izravnao auto. Stali smo na benzinskoj 
postaji kod Slavonskoga Broda i išli vidjeti štetu: samo smo ostrugali lijevu 
stranu auta u visini kvake! U trenutku kada smo skrenuli oko nas nije bilo 
vozila, iako je i prije i kasnije autoput bio krcat. Slučajnost? A, ne! 

Nedavno je bilo hodočašće u Mariju Bistricu; moj suprug je, kao i svake 
godine, išao pješice s još nekolicinom župljana. Prije polaska župnik im je 
blagoslovio i podijelio majice s imenom Župe Blaženi Ivan Merz i s likom 
našega Blaženika. Tu istu majicu je moj suprug imao u trenutku putovanja 
kada nam se dogodila ova nezgoda. Netko bi rekao: puka sreća! A ja sma¬ 
tram da nas je Blaženik sačuvao od ozljeda i sigurne smrti. 

Hvala ti, blaženi Ivane! 

Zagreb, 23. 9. 2015. g. 

Stela M. 



Brončani reljef - poprsje bi. Ivana Merza. 

Rad akademskoga kipara isusovca Marijana Gajšaka. 
Nalazi se u Nadbiskupskoj klasičnoj gimnaziji u Zagrebu. 

Zahvala za dobiven posao za sina i kćerku 

Župljanka sam župe bi. Ivana Merza u Španskom. Gledajući njegovu 
sliku na zidu i njegovu “mladost” pomislila sam da bi mi on mogao pomoći 
kod Gospodina da i moja djeca pronađu posao koji će ih zadovoljiti. Počela 
sam moliti devetnicu bi. Ivanu Merzu. Nakon četvrtoga dana molitve de¬ 
vetorice bi. Ivanu Merzu točno se dogodilo za što sam molila. Sin i kćerka 
dobili su posao koji su željeli. Veoma sam zahvalna Blaženiku i za zahvalu 
izmorila sam nakon toga devet devetnica. I svaki put na svetoj misi za¬ 
hvalim jer sam sigurna daje to po njegovoj pomoći. Molit ću se da se tom 
divnom Blaženiku dogodi svetost koju sigurno zaslužuje. 

Zagreb, 5. 1. 2016. g. 

Milica Sparavalo 



Drveni kip bi. Ivana Merza. 

Nalazi se u kapelici u Velikoj Vinici u Hercegovini. 
Izradio umjetnik Šaša Marković iz Osijeka. 

Ponovilo se čudo ukradenoga i pronađenoga novčanika 

U petak 18. ožujka 2016. g. u Zagrebu ponovilo se identično čudo ukra¬ 
denoga i pronađenoga novčanika koje se prvi puta dogodilo prije 16 godi¬ 
na - 2000. g. Ovoga puta u igri je bio nitko drugi nego sam postulator bi. 
Ivana Merza! Evo njegove izjave i zahvalnice: 

U našemu isusovačkom Kolegiju u Zagrebu gdje stanujem 18. ožujka 
2016. g., dva dana prije Cvjetnice, dogodila se provala u prijepodnevnim 
satima. Iz moje sobe oko jedanaest sati lopov je ukrao novčanik sa svim 
dokumentima. Stvar je bila tim dramatičnija što sam sutradan trebao puto¬ 
vati autom malo dalje izvan Zagreba na jednu župu na ispomoć u Velikom 
tjednu, a sada ostadoh bez svih dokumenata te je moj put bio doveden u 
pitanje s obzirom na to da sam u novčaniku osim drugih dokumenata imao i 
vozačku i prometnu itd. Nije mi preostalo drugo nego sam se odmah uputio 
na policiju i prijavio sam krađu. 

Vraćajući se s policije sjetio sam se jedne zahvalnice bi. I. Merzu od 
prije 16 godina kada je jednoj ženi isto tako bio ukraden novčanik s do¬ 
kumentima. Kako je bila velika štovateljica bi. Ivana Merza, počela mu se 
odmah intenzivno moliti i sutradan je novčanik pronađen u obližnjoj kanti 
za smeće sa svim dokumentima! (Vidi o tome zahvalnicu koja već 16 go¬ 
dina stoji na ovoj web adresi: http://ivanmerz.hr/staro/uslisanja/?str=usli- 
sanja_2000). 

To mi je dalo poticaj i ohrabrenje te sam i ja počeo odmah zazivati bi. 
Ivana da mi pomogne; ako je pomogao onoj štovateljici prije 16 godina, 
onda može pomoći i svom postulatom koji već tako dugo radi za njega. I 
stvarno, pomogao je, i to još istoga dana. Evo kako: 

Sav potišten, umoran i pod stresom vratio sam se iz policije u stan, nešto 
pojeo i potom prilegao da se malo odmorim jer sam bio još uvijek sav u 
šoku. U 16 sati zvoni mi mobitel. Zove me jedan čovjek i pita jesam lija taj 
i taj i jesam li nešto izgubio. Ja mu odgovorih da nisam ništa izgubio, nego 
mi je ukraden novčanik danas prije podne. On potom reče: “Ja skupljam 
boce po kontejnerima i ovdje kod trgovine Konzuma (to je nedaleko našega 
Kolegija) slučajno sam našao u kontejneru bačen vaš novčanik. U njemu 
sam našao vaš broj mobitela pa vam evo javljam da možete doći tu pred 
Konzum da vam predam novčanik.” 

Odmah sam naravno pohrlio, našao čovjeka s mojim novčanikom, naj¬ 
srdačnije mu zahvalio i adekvatno ga nagradio. Naravno, u novčaniku nije 
bilo ništa novca, ali sreća u nesreći: svi su dokumenti, baš svi, bili na mje¬ 
stu. Pravo čudo! Odmah mije bilo jasno: bi. Merz je intervenirao i u mom 
slučaju, i to istoga dana! Blaženi Ivane, hvala ti na ovoj čudesnoj pomoći. 

Zagreb, 18. 3. 2016. g. 
p. Božidar Nagy, SJ, postulator 

Opisi ostalih brojnih uslišanja i primljenih milosti po zagovoru bi. 
Ivana Merza od 1928. g. sve do danas nalaze se na njegovoj web stranici: 
www.ivanmerz.hr u direktoriju “Uslišanja i zahvale”. 

BI. Ivan Merz. 

Naslikao akademski slikar i profesor Zoran Homen iz Križevaca. 
Slika se nalazi u Kolegiju Družbe Isusove na Jordanovcu u Zagrebu. 

IZVJEŠTAJ S VOLONTIRANJA U RIMU 
U DOMU HRVATSKIH HODOČASNIKA 
“BLAŽENI IVAN MERZ” 

Poslano prijateljima u Hrvatsku 


Pozdrav iz Vječnoga Grada 
od Domagoja i Kreše! 

16. 10. 2014. g. 

Lijepi pozdrav iz Vječnoga Grada gdje se nalazimo na volontiranju u 
DOMUS CROATA - Domu hrvatskih hodočasnika “Blaženi Ivan Merz”. 
U Domu ćemo boraviti čitav mjesec listopad. 



Ispred bazilike svetog Petra u Vatikanu; 
Krešimir (lijevo) i Domagoj (desno) 


Rad u Domu sastoji se od prijema hodočasničkih grupa (50 - 70 
hodočasnika), pripreme blagavaonice za doručak i večeru te posluživanja 
hodočasnika, pranja i brisanja posuđa, rada u kuhinji, spremanja soba za 
smještaj hodočasnika (zamjena posteljine, pranje podova, uređenje ku¬ 
paonica), rada u vrtu, prijema hrane (voće, povrće, ostale namirnice), či¬ 
šćenja dvorišta, krečenja soba, dežurstva na recepciji... 

Slobodno vrijeme može se iskoristiti za obilazak grada te za upoznavan¬ 
je njegovih kršćanskih i kulturnih znamenitosti. 

U blizini Doma nalazi se samostan časnih sestara, a nedaleko je i župna 
crkva te je moguće slobodno vrijeme iskoristiti za prisustvovanje svetoj 
misi. U Domu je svakodnevena zajednička Jutarnja molitva iz božanskoga 
časoslova. Dom ima svoga upravitelja i ostalo osoblje koje se brine oko 
smještaja hodočasnika i za sam Dom. Osoblje Doma je jako ugodno i pri¬ 
stupačno. 

Hodočasnici ne skrivaju zadovoljstvo gostoprimstvom te se u Domu 
osjećaju kao kod svoje kuće. 

Donosimo kratak izvještaj od nedjelje 12. 10. 2014. g.: 

Naš nedjeljni obilazak grada započeo je Papinim Angelusom na Trgu 
svetoga Petra u Vatikanu, a završio posjetom Papinskoga hrvatskog zavoda 
svetoga Jeronima gdje smo prisustvovali svetom misnom slavlju koje se 
svake nedjelje u 18h održava na hrvatskom jeziku. 

Po završetku misnoga slavlja vicerektor Zavoda vlč. Marko Đurin poz¬ 
vao nas je na večeru te smo se radosno odazvali pozivu. Najprije nas je 
proveo kroz unutrašnjost Zavoda, a zatim smo prošetali terasom s koje se 
pruža prekrasan pogled na Vječni Grad. U Zavodu smo susreli i naše mla¬ 
de svećenike koji se tu nalaze na poslijediplomskom studiju. Među nji¬ 
ma smo susreli i vlč. Željka Šimića te vlč. Tomislava Lasića iz Đakov- 
ačko-osječke nadbiskupije s kojima se poznajemo iz Osijeka. Na večeri je 
bio prisutan i banjolučki biskup mons. Franjo Komarica te rektor Zavoda 
mons. Jure Bogdan. Bila je to posebna milost za nas. Naime, s biskupom 
Komaricom blagovali smo za istim stolom. Najviše smo pričali o he¬ 
rojskom gradu Vukovaru i što učiniti za njegovu bolju budućnost. Obećao 
nam je svoju suradnju, dao smjernice te uputio ohrabrujuće riječi i snagu 
za daljnju životnu borbu. 

Po završetku večere biskup i vicerektor su nas otpratili do izlaza te smo 
radosno napustili naš Papinski hrvatski zavod svetoga Jeronima. 

Do Vatikana su nas otpratila dvojica naših svećenika odakle smo se au¬ 
tobusom uputili prema Domus Croata. 

Svima šaljemo Papin blagoslov iz Rima! 


Domagoj Jakumetović 
Krešimir Jakumetović 

Detaljnije informacije o mogućnosti smještaja hodočasničkih grupa u 
Domu te o mogućnosti volontiranja u istom Domu mogu se dobiti putem 
e-maila: domuscroata@gmail.com 
ili: postulaturaim@gmail.com 
www.domuscroata.com. 



DOM HRVATSKIH HODOČASNIKA 
“BLAŽENI IVAN MERZ” 

DOMUS CROATA, Via del Grano 35, 00172 ROMA, Italija 

Tel. 0039.06.230.2660; Mob. 0039.348.333.1380; 

Fax. 0039.06.230.0836 



Pogled na Dom hrvatskih hodočasnika “Blaženi Ivan Merz” iz vrta 

Dom hrvatskih hodočasnika “BI. Ivan Merz” u Rimu utemeljen je u 
Marijinoj godini, na blagdan Gospe Karmelske 16. 7. 1987. g. te je tako 
Gospa Karmelska postala njegovom prvom zaštitnicom. 

Gospa Karmelska, prva zaštitnica Doma hrvatskih 
hodočasnika “Blaženi Ivan Merz’’ u Rimu 


Ispod slike Gospe Karmelske koja se nalazi u kapeli Doma u Rimu 

stoji napisano: 

Blažena Djevice Marijo, Kraljice Hrvata, brani i štiti 
ovaj hrvatski dom u Vječnom Gradu Rimu! 

BI. Ivan Merz. 

Naslikao akademski slikar Predrag Lešić iz Zagreba. 
Slika se nalazi u Katoličkoj klasičnoj gimnaziji u Virovitici. 

ZANIMLJIVOST S HODOČAŠĆA NA GROB 
BLAŽENOM IVANU MERZU 

Dana 25. svibnja 2010. g. moj brat Krešimir, prijatelj Šaša i ja hodoča- 
stili smo iz Osijeka na grob blaženoga Ivana Merza u baziliku Srca Isusova 
u Zagrebu gdje nas je dočekao njegov postulator p. Božidar Nagy. Nakon 
molitve kod Ivanova groba p. Božidar nas je odveo putovima blaženoga 
Ivana, a kojima se Ivan kretao dok je boravio i djelovao u Zagrebu. Jedan 
od njih bio je i posjet OŠ “Dr. Ivan Merz” u Zagrebu, nekadašnjoj bolnici u 
kojoj je Ivan završio zemaljski hod i prešao u blaženu Vječnost. 



Nekadašnja bolnica u Zagrebu u Ulici Franje Račkoga 4 u kojoj je umro Ivan Merz. 

Na slici je označen prozor njegove bolničke sobe. Danas je u toj zgradi smještena 
osnovna škola koja nosi naziv “Dr. Ivan Merz ”. 

Tu nas je dočekalo ugodno iznenađenje, posebno za Krešimira. Naime, 
Krešimir je 2007. g. nacrtao sliku blaženoga Ivana i poklonio p. Božidaru, 
njegovu postulatom. P. Božidar nam nije dugo rekao što je učinio sa slikom 
tako da smo na to već i zaboravili. No pater je dao da se slika postavi u OŠ 
“Dr. Ivan Merz”, i to točno iznad mjesta gdje je Ivan preminuo, a u kojoj je 
trenutno učionica. U učionici seje održavala nastava, ali nas je nastavnica 
zajedno s učenicima radosno primila. I tako je Krešimir ostao iznenađen 
kada je vidio svoju sliku u učionici na zidu. Načinio sam fotosnimak slike, 
a kasnijim pregledavanjem fotografija kod kuće uočio sam zanimljivost na 
fotografiji. 

Fotografija prikazuje sliku blaženoga 
Ivana Merza postavljenu u sobi nekadašnje 
bolničke sobe, odnosno sadašnje učionice 
Osnovne škole “Dr. Ivan Merz” u Zagrebu. 
Slika se nalazi točno iznad mjesta gdje je 
bio bolnički krevet u kojem je naš Blaženik 
završio svoj zemaljski hod i prešao u Vječni 
život. 


BI. Ivan Merz. 

Naslikao Krešimir Jakumetović. 


Fotografija jasno prikazuje kako blaženi Ivan u trenutku svoje smrti 
prelazi u blaženu Vječnost, i to u njegovu stilu, s osmjehom na licu. On 
napušta svoj križ, trpljenje, bol, patnju, koji su ga pratili tijekom zemalj¬ 
skoga puta. Križ ostaje iza njega. To dokazuje i nebesko-plava svjetlost na 
slici koja predstavlja granicu između ovozemaljskoga i Vječnoga života. 
Vidljivo je da blaženi Ivan prelazi u Vječnost, i tu križa više nema! Iva¬ 
nova vedrina i osmjeh sve govore, on ide u susret Gospodinu, njegovo 
lice je ugledalo Krista. Ivanova je duša postigla cilj za koji je stvorena. 
Zanimljivo je to da je slika naslikana ugljenom, i to bez križa u veljači 
2009. g. Ovaj fotosnimak je nastao 25. svibnja 2010. g., nakon posjete 
njegovu grobu u bazilici Srca Isusova u Zagrebu. Svjetlost se jednostavno 
poigrala potvrdivši Ivanov prelazak u Vječnost i to baš na ovako svetom 
mjestu, što nikako nije slučajno! 

Krešimir je sliku naslikao ugljenom ne znajući za jedan vrlo zanimljiv 
podatak do kojega sam sasvim slučajno naišao 11. rujna 2016. g., a to je 
daje bi. Ivan u razdoblju od 4. 11. 1918. g. do kraja prosinca 1918. g. bio 
zapovjednik ugljenokopa (rudnika ugljena) Maslo vare kraj Kotor Varoša u 
Bosni, za što gaje imenovalo Oružničko zapovjedništvo Narodnoga vijeća 
u Banjoj Luci kojem se nakon izlaska iz rata dao na raspolaganje. Naime, 
u rudniku je nastala mučna situacija, pobunili su se radnici te je Merz bio 
pozvan da što prije uspostavi normalan rad rudnika. BI. Ivan je razumio i 
udovoljio pravednim zahtjevima i potrebama radnika te su ga oni odmah 
zavoljeli i prionuli mimo na posao. 

Slika blaženoga Ivana Merza naslikana 
2003. g., a koju stavljamo za usporedbu 
s fotografijom koja je nastala prilikom 
hodočašća na grob blaženom Ivanu od 
25. 5. 2010. g. 


BI. Ivan Merz. 

Naslikao akademski slikar Anto Mamuša iz 
Novoga Travnika, BIH. 


Izvještaj pripremio: 
Domagoj Jakumetović 


Prema Vječnosti 

Ivan je prije operacije posjetio svoga duhovnog vođu o. Vrbaneka. On 
je otišao svom ispovjedniku jer je jasno predosjećao da će umrijeti i da Bog 
traži od njega žrtvu života za dobro mladeži s kojom je radio. Ispovjednik 
ga je u tome samo ohrabrio i utješio koliko je mogao. Sjećajući se riječi 
iz Evanđelja o pšeničnom zrnu koje mora pasti u zemlju da donese ploda, 
Ivan se oprostio od svoga ispovjednika riječima: “Da, o tom sam već davno 
uvjeren: treba žrtvovati! Ja sam gotov!” Nakon operacije koja nije uspjela 
Ivan je dobio meningitis od kojega je polagano umirao te mu je ispovjednik 
udijelio bolesničko pomazanje te ga upitao: “Zar ne, vi žrtvujete svoj život 
za Hrvatsko orlovstvo?” Ivan vedro pogleda, velike njegove oči zasjaše i 
kao da se htio ranjenim licem nasmiješiti naklonio je glavom. Devetoga 
svibnja 1928. g., ležeći na smrtnoj postelji, Ivan je primio telegram iz Rima 
kojim mu Sveti Otac šalje svoj blagoslov. U četvrtak, 10. svibnja 1928. g. 
prije podne Ivan je prešao u vječne radosti Kristova kraljevstva. 

Objavljeno u: Ivan Merz ususret beatifikaciji, 
Materijali II. dio, Zagreb 2002. g., str. 127 

U nastavku donosimo kratki Izvještaj s web stranice “Put k Suncu 

Zagreb: Judo natjecanje u OŠ “Dr. Ivan Merz” 
u okviru dana škole 

Dana 7. 5. 2015. g. u dvorani OŠ “Dr. Ivan Merz” u Zagrebu održano je 
finalno, 5. kolo Judo Valbado lige “Dr. Ivan Merz”. Natjecanje je organizi¬ 
rano u okviru proslave Dane škole i već tradicionalnoga višekategorijskog 
natjecateljskog projekta “Put k Suncu”. 

Cijelo se natjecanje odvijalo pod slikom bi. Ivana Merza koju je izra¬ 
dio dipl. ing. Krešimir Jakumetović. Organizatori natjecanja željeli su i na 
takav način istaknuti povezanost sadašnje generacije mladeži s njihovim 
uzorom bi. Ivanom Merzom koji je i sam bio sportaš i pisao je o važnosti 
sporta za mladež. 



Judo natjecanje u OS “Dr. Ivan Merz ” u Zagrebu pod slikom bi. I. Merza 

ŽUPE, CRKVE I KAPELE POSVEĆENE 
BLAŽENOM IVANU MERZU 



Župa bi. Ivana Merza u Zagrebu, naselje Spansko, osnovana je 2011. g. 

Kako župa još nema svoju crkvu, čija je izgradnja u planu, župna zajednica 
okuplja se na nedjeljno misno slavlje u prostorima Osnovne škole Oranice. 

Na slici: župnik v/c. Darko Bručić Pavukpredvodi nedjeljnu sv. misu 13. 11. 2016. g. 



Na slici: ministrant Luka Todorić iz župe bi. Ivana Merza u Zagrebu u filipinskoj jakni 
s likom bi. Ivana i grbom filipinske Vice-postulature s inicijalima imena Blaženika. 
Ispod lika bi. Ivana na latinskom jeziku piše: BI. Ivan Merz, Apostol mladeži. 

Župna crkva bi Ivana Merza u Slatini 


Crkva bi Ivana Merza 
u župi Čemerno (Ljubina), BIH. 



Kapela bi Ivana Merza 
u Donjim Ledenicama, 
u zaseoku Bjeljevini, župa Gradačac, 
u Bosanskoj posavini, BIH. 



Kapelica bi. Ivana Merza 
u Velikoj Vinici 
(Zapadna Hercegovina), BIH. 

Sagradio ju je svećenik 
Tomislav Siško iz Hercegovine, 
koji je na službi u Francuskoj. 

Kapela bi. Ivana Merza 
u Studentskom domu 
“Dr. Franjo Tuđman ” u Splitu 



Kapela bi Ivana Merza 
u samostanu sestara 
Družbe Kraljice svijeta u Tovarniku. 
Sliku bi Ivana Merza naslikao 
umjetnik Ivan Galac iz Tovarnika. 



Perivoj bi Ivana Merza - mjesto u Vojnom poligonu u Slunju gdje su već postavljeni 
temelji za buduću kapelicu koja će biti posvećena bi Ivanu Merzu. Povodom Dana 
kapelanije “BI Ivan Merz” 06. 05. 2016. g. na mjestu buduće kapelice misno slavlje 
predvodio je vojni biskup u Republici Hrvatskoj mons. Jure Bogdan. 

Kapela posvećena blaženom Ivanu Merzu u Dolomitima 
na nekadašnjemu talijanskom bojištu! 



Kapela bi. Ivana Merza na planini Biskup Trenta mons. Luigi Bressan 

Monte Lefre na visini 1300 m, blagoslivlje sliku i kapelu bi. Ivana 

mjesto Vila Agnedo kraj Trenta, Italija 


“Kao” zaključak na ratni period Ivanova života donosimo ovu zanimlji¬ 
vost. Prva kapela izgrađena i posvećena hrvatskom blaženiku Ivanu Merzu 
nije u Hrvatskoj ni u BiH nego u Italiji, i to na bivšem bojištu u Dolomitima 
gdje je Ivan Merz boravio za vrijeme Prvoga svjetskog rata nalazeći se na 
drugoj strani fronte. Na planini Monte Lefre na visini od 1300 m, u mjestu 
Villa Agnedo kraj Trenta, mjesni biskup Luigi Bressan 19. rujna 2004. g. 
blagoslovio je sliku bi. Ivana Merza i novoizgrađenu kapelu posvećenu 
hrvatskom blaženiku. 

U izgradnji kapele sudjelovali su brojni dobrovoljci, napose talijanski 
“alpini”. Kako je došlo do ostvarenja ove inicijative? Za gradnju kapele i 
da ona bude posvećena upravo bi. Merzu zaslužan je župnik iz Trenta, don 
Lučio Tomaselli, rodom iz Ville Agnedo. Don Lučio ovako to objašnjava: 
“U Prnjavoru i okolici živjeli su mnogi Talijani, porijeklom iz okolice Tren¬ 
ta, koji su se onamo doselili koncem 19. stoljeća. Kada je započeo poslje¬ 
dnji rat u BiH, oni su se vratili, nažalost kao izbjeglice, natrag u domovinu 
svojih djedova i sa sobom su ponijeli uspomene na duhovne vrijednosti 
kraja u kojem su do tada živjeli, među njima i spomen na bi. Ivana Merza. 

Kada se počelo s izgradnjom kapelice na planini Lefre, odlučili smo 
da bude posvećena Ivanu Merzu jer je upravo u ovim planinama blaženi 
Merz tijekom rata po iskustvu trpljenja doživljavao svoje duboko obra- 

ćenje Bogu i početak uspona prema svetosti.” Don Lučio je za svečanost 
blagoslova kapele priredio brošuru na talijanskom jeziku s tekstovima iz 
ratnoga dnevnika bi. Ivana Merza. Tako je područje na nekadašnjem boji¬ 
štu, gdje je bi. Ivan Merz kroz ratnu patnju i stradanje započeo svoj uspon 
prema Bogu i svetosti, ovom kapelom dobilo dostojno obilježje. 

Objavljeno u: 

Ivan Merz, Sabrana djela, Svezak IV., Dnevnik 
Zagreb, 2014. g., str. 350 


U nastavku donosimo jednu poštansku kartu koju je Ivan poslao s ratišta 
svom prijatelju u Sarajevo, bogoslovu Nikoli Bilogriviću: 


Bijela nedjelja u sunčanoj alpskoj prirodi 


+ Dragi Nino, 


Dolomiti, 28. III. 1917. g. 


Osvanula Bijela nedjelja. Veliki predjeli Alpa sa svojim vršcima, dolo¬ 
vima i stranama sijevaju od bjeline. Tamno-zelene omorike se dižu veli¬ 
čanstveno u vis i diče se sa svojom svijetlo-modrom pozadinom. Svjetlo, 
svjetlo i sjaj posvuda. U doli je napravljena mala kapela, pokrita smrčevim 
granama, a sprijeda na njoj je drveni križ. Zdesna su pod stijenama, crnima 
od dima, baračice iz kojih se dimi. Pred kapelom kleči jedno dvadeset voj¬ 
nika: crna ispaljena lica i tamnih kabanica... a sunce i svjetlo posvuda, sjaj, 
ljepota, samo što su ovi ljudi crni i bijedni. 



Vojni svećenik služi sv. misu za vojnike na bojištu. 

Ovu je fotografiju u obliku razglednice Ivan poslao poštom svom ocu 2. 4. 191 7. g. 

Pričest se dijeli. Ona mala bijela Hostijica, bijela i sjajna i sjaj toga ve¬ 
droga dana ide ovim crnim izmučenim ljudima. A ovi su sklopili preko 
prsiju ruke, spustili glavu sve do zemlje i u sebi proživljavaju taj Misterij. 

Sva priroda je divna, uopće sve osim čovjeka je sretno i lijepo. Izgleda 
samo. Duša im je danas čišća i svjetlija od ovog ogromnog svjetla alpske 
nedjelje; sva ova veličina prirode je samo simbol čovječje duše. A ovo nje¬ 
govo jadno, skršeno i slomljeno crno tijelo i ne spada zapravo ovamo i ono 
mora propasti i doći u harmoniju s ostalom ljepotom. 

Menije dobro. 

Pozdrav. 

Ivan 

Objavljeno u: Ivan Merz, Sabrana djela, Svezak IV., Dnevnik 

Zagreb, 2014. g., str. 257 

Ivan Merz (u bijeloj kapi) 
kraj zgrade vojnog zapovjedništva 
na kratku odmoru prije ofenzive. 

OSTALE UMJETNINE I OBILJEŽJA U ČAST 
BLAŽENOGA IVANA MERZA 




Slika 1 Slika 2 

Slika 1: Prvi kip bi. Ivana Merza. Izradio ga je akademski kipar Slaven Miličević iz 
Zagreba, rodom iz Gradačca, BIH. Nalazi se u župi Presvetoga Trojstva u 
naselju Prečko u Zagrebu. Kip je prigodom postavljanja blagoslovio postulator 
p. Božidar Nagy. 

Slika 2: Isti kip (njegova kopija) nalazi se u novoj obližnjoj župi BI. Ivana Merza u 
Španskom. Na slici uz kip nalazi se sadašnji župnik župe bi. Ivana, vlč. Darko 
Bručić Pavuk a kraj kipa zdesna su relikvije bi. I. Merza koje se čuvaju u 
ovoj župi. Slika je načinjena prigodom proslave župskog blagdana bi. Ivana 
8. svibnja 2016. g. 

Bista bi. Ivana Merza. Nalazi se Bista bi. Ivana Merza. Nalazi se u 

u njegovu bivšem stanu u Zagrebu. crkvi Svih svetih u Sesvetama. Izradio 

Izradio akademski kipar Anto Brkić akademski kipar i profesor Vid Vučak 

iz Čapljine, BIH. iz Staroga Čiča kod Velike Gorice. 



Bista bi. Ivana Merza. Nalazi se 
u Zagrebu u dvorištu Osnovne škole 
koja po njemu nosi ime. 

Izradio akademski kipar i profesor 
Vid Vučak iz Staroga Čiča kod Velike Gorice. 



Poprsje bi. Ivana Merza. 

Nalazi se u Kaštel Gomilici kod Splita 
kraj župne crkve sv. Jeronima. 
Izradila akademska kiparica 
Ljubica Dragojević - Buble iz Trogira. 

Vitraj bi. Ivana Merza. 
Nalazi se u kapucinskoj crkvi 
Gospe Lurdske u Rijeci. 
Izradio akademski slikar 
Robert Mijalić iz Rijeke. 



Vitraj bi. Ivana Merza. 
Nalazi se u hrvatskoj crkvi 
u Hamiltonu u Kanadi. 



Vitraj bi. Ivana Merza. 
Nalazi se u župnoj crkvi BDM 
Kraljice apostola u Zaprešiću. 
Izradio akademski slikar Ante Žaja 
iz Zapresića, rodom izAržana. 



Vitraj bi. Ivana Merza. 
Nalazi se na otoku Krku u župnoj 
crkvi sv. Apolinara u Bogovićima, 
općina Dubašnica - Malinska. 
Izradio umjetnik Drago Jurić 
iz Buševca kraj Velike Gorice. 

Vitraj bi. Ivana Merza. 

Nalazi se u crkvi sv. Ane u Zaboriću 
kraj Šibenika, župa Krapanj - Brodarica. 
Izradio akademski slikar Mile Skračić 
iz Murtera. 



Vitraj bi Ivana Merza. 
Nalazi se u župnoj crkvi sv. Andrije 
apostola u Donjim Andrijevcima. 
Izradio Stevan Stanišić iz Sombora. 



Vitraj bi. Ivana Merza. Nalazi se 
u kapeli Presvetoga sakramenta 
u riječkoj katedrali sv. Vida. Izradio 
akademski kipar Zvonko Kamenar 
iz Rijeke. 



Vitraj bi. Ivana Merza. Nalazi se 
u Hrvatskoj katoličkoj crkvi sv. Marije 
u Essenu, Njemačka. Izradio umjetnik 
Ivo Dulčić iz Dubrovnika. 

Vitraj bi. Ivana Merza. Nalazi se u crkvi BDM Žalosne u Mrkoplju. 
Izradio profesor i akademski slikar Marijan Jakubin iz Zagreba. 




Vitraj bi Ivana Merza. Nalazi se u župnoj crkvi 
sv. Antuna u Šujici u Hercegovini, BIH. Izradio 
akademski slikar Mate Ljubičić iz Zadra. 


Vitraj bi. Ivana Merza. 
Nalazi se u Hrnetiću kod 
Karlovca. Izradio Domagoj 
Kačan iz Zagreba. 

Vitraj bi. Ivana Merza. Nalazi se u župnoj crkvi Pohođenja BDM u Šandrovcu. 
Izradio akademski umjetnik Borut Gruden iz Žakanja kod Karlovca. 



BI. Ivan Merz. 

Nalazi se u crkvi sv. Josipa u Dalju. 
Naslikala umjetnica Vera Šaf 
iz Koprivnice, rodom iz Dalja. 



BI. Ivan Merz. 

Naslikala umjetnica Šonja Tomić 
iz Zagreba, rodom iz Dubrovnika. 

BI. Ivan Merz. 

Naslikao akademski slikar Josip 
Botteri Dini iz Splita, 
rodom iz Zagreba. 



BI. Ivan Merz. Nalazi se 
u Postulaturi bi. Ivana Merza na 
Jordanovcu u Zagrebu. Naslikao 
umjetnik Marin Boban iz Solina. 



BI. Ivan Merz. Nalazi se u Rimu u Domu 
hrvatskih hodočasnika ‘BI. Ivan Merz ”. 
Naslikao akademski slikar Bože Drmić 
iz Splita, rodom iz Dobrića 
kod Tomislavgrada, BIH. 



BI. Ivan Merz. Nalazi se u dvorani za 
mladež u župi sv. Josipa na Tresnjevki 
u Zagrebu. Naslikala umjetnica 
Šonja Tomić iz Zagreba, 
rodom iz Dubrovnika. 

(nepoznati autor) 



BI. Ivan Merz. Nalazi se u Rimu u Domu 
hrvatskih hodočasnika ”Bl. Ivan Merz”. 
Naslikao akademski slikar Ivica Gabrić 
iz Velike Gorice, rodom iz Lipe 
kod Tomislav gr ada, BIH. 



BI. Ivan Merz. Nalazi se BI. Ivan Merz. Nalazi se u crkvi 

u Postulaturi bi. Ivana Merza Pohođenja BDM u Banjoj Luci. 

na Jordanovcu u Zagrebu. 

Naslikao Šaša Marković iz Osijeka. 

BI. Ivan Merz. 

Nalazi se u crkvi sv. Anzelma 
u Ninu. Naslikala umjetnica 
Iva Čačić iz Nina. 



BI. Ivan Merz. Nalazi se u kapeli 
Filozofskoga fakulteta Družbe Isusove 
na Jordanovcu u Zagrebu. Naslikao 
akademski slikar i kipar Šaša Sermek 
iz Belog Manastira. 



BI. Ivan Merz. Nalazi se u vojnoj 
kapelaniji u Raj lovcu, BIH. 
Naslikao akademski kipar i slikar 
Boris Jovanović iz Mostara. 



B, [OANNES MERZ 

APOSTOUUS fUVENUM 


Lik bi. Ivana Merza. Izrađen u tekstilu 
na Filipinima po narudžbi filipinske Vice- 
postulature i stavljen na tamošnje odjevne 
predmete, majice i jakne. Potpis je na 
latinskom jeziku, a u prijevodu glasi: 

BI. Ivan Merz, Apostol mladeži. 

Freska bi Ivana Merza. Nalazi se 
u župnoj crkvi Imena Marijina 
u Gromiljaku kraj Sarajeva. 
Izradila trojica ukrajinskih slikara. 


Freska bi. Ivana Merza. 

Nalazi se u sjemenišnoj crkvi u Travniku. 
Izradili ukrajinski umjetnici. 



Drveni kip bi. Ivana Merza. 
Nalazi se u Gradićima, 
župa Donja Lomnica 
kraj Velike Gorice. 



Drveni kip bi. Ivana Merza. 
Nalazi se u isusovačkoj crkvi 
Navještenja Marijina u Opatiji. 
Izradila kiparica Marija Rizvić 
iz Orubice. 

Kip bi. Ivana Merza na pročelju 
varaždinske katedrale. 
Izradio akademski kipar 
Nikola Šanjek iz Varaždina. 



i 

Kip bi. Ivana Merza. Nalazi se 
u župi sv. Josipa u Slatini. 
Izradio vlč. Vladimir Škrinjarić, 
rodom iz Gradine. 




Drveni kip bi. Ivana Merza. Kip bi. Ivana Merza (bronca). 

Nalazi se u Vojnom poligonu Nalazi se u hrvatskoj župi koja nosi ime 

u Slunju. Izradila kiparica po bi. Ivanu Merzu, u crkvi Most Precious 

Marija Rizvić iz Orubice. Blood u Astoriji, New York. Izradio 

akademski kipar Petar Dolić iz Zagreba, 
rodom iz Travnika, BIH. 

Reljef bi. Ivana Merza i pape Ivana 
Pavla II. Nalazi se u župi bi Ivana 
Merza u Zagrebu i u njegovoj školi 
u Zagrebu. Izradio akademski 
kipar Vlade Radas iz Vrapča. 



Reljef bi. Ivana Merza na licu 
medaljona. Izradila tvrtka 
Colombo Medaglie iz Milana u 
Italiji za beatifikaciju Ivana Merza. 



Reljef bi. Ivana Merza na srebrnom rektorovu lancu Hrvatskog katoličkog sveučilišta 
u Zagrebu. Izradio akademski kipar i profesor Mile Blažević iz Zagreba 
(rodom iz Maovica kod Vrlike) na prijedlog rektora prof. dr. Zeljka Tanjića. 

Lik bi. Ivana nalazi se na desnoj strani lanca drugi odozgor. 

Relikvijar bi. Ivana Merza. 

Nalazi se u Postulaturi 
bi Ivana Merza u Zagrebu. 



Relikvijar bi Ivana Merza. 
Nalazi se na Filipinima. 



Relikvijar bi. Ivana Merza. 
Nalazi se na Filipinima. 



Relikvijar bi. Ivana Merza. 

Nalazi se u župnoj crkvi 
sv. Anzelma u Ninu. Izradio 
umjetnik Tonči Salov iz Nina. 

Relikvijar bi. Ivana Merza. Nalazi se u župi bi Ivana Merza 
u naselju Spansko u Zagrebu. 



Crkva Krista Kralja na Mirogoju u Zagrebu. 

U novi oltar 23. 10. 2016. g. ugrađene su relikvije bi. Ivana Merza. 

Crkva Pohođenja BDM u Banjoj Luci 
u kojoj je kršten bi Ivan Merz 



Oltar koji se nalazi u župnoj crkvi 
u Okučanima, načinjen je za beatifikaciju 
bi Ivana Merza zaslugom fra Božidara 
Blaževića i na njemu je sv. Papa Ivan Pavao 
II. služio misu Beatifikacije u Banjoj Luci 
22. 6. 2003. g. U oltar su položene moći 
bi. Ivana Merza. Nakon Beatifikacije oltar 
je prenesen u crkvu u Okučane. 



Crkva sv. Petra i Pavla u Kaptolu, 
Požeška biskupija. U njezin 
kameni oltar položene su 
moći bi. Ivana Merza. 



Lijes u kojem je tijelo bi. Ivana Merza 
počivalo od pokopa 1928. g. do ekshumacije 
1977. g. Kao relikvija poklonjen je 
Banjolučkoj biskupiji i nalazi se u kapeli 
Blaženika unutar banjolučke katedrale. 



Ploča s nazivom ulice bi. Ivana Merza. 
Nalazi se u Bjelovaru. 


Dom bi. Ivana Merza. 
Nalazi se u Malom Lošinju. 

Spomen-ploča bi. Ivanu Merzu. 

Nalazi se na župnoj crkvi sv. Jurja u Brusju na otoku Hvaru. 



Ploča s nazivom Trga bi Ivana Merza. 

Nalazi se ispred župne crkve sv. Jurja u Brusju na otoku Hvaru. 



Spomen-ploča bi. Ivanu Merzu. 

Nalazi se na župnoj crkvi sv. Kuzme i Damjana u Velom Grablju na otoku Hvaru. 

Spomen-ploča bi. Ivanu Merzu. 

Nalazi se na crkvi sv. Ivana Krstitelja u Postirima na otoku Braču. 



Spomen-ploča bi Ivanu Merzu. Nalazi se u Opatiji na Hotelu Agava (nekadašnji 
pansion Ledererj u kojem je bi. Ivan boravio za vrijeme ljetnoga odmora 1914. g. 



Poštanske marke s likom pape Ivana Pavla II. i bi. Ivana Merza objavljene 
u Federaciji BIH prigodom Beatifikacije 2003. g. 



Poštanske marke s likom pape Ivana Pavla II. i bi. Ivana Merza 
objavljene u RS, BIH prigodom Beatifikacije 2003. g. 

MUZEJSKA ZBIRKA SAČUVANIH 
PREDMETA BL. IVANA MERZA 
Zagreb, Ksaverska cesta 10 b 



Unutrašnjost Muzejske zbirke bi Ivana Merza 



Dokumenti, misal, spisi, knjige 
bi. I. Merza 



Razni predmeti kojima se 
služio bi Ivan Merz 



Odjevni predmeti bi Ivana: kravate, 
šalovi, maramice, vesta, kapa 



Original vrpce s grobnoga vijenca 
s natpisom: “Hvala ti, Orle Kristov, 
što si nam pokazao put k Suncu! ” 



Drvena bosanska škrinja u kojoj su se 
čuvale stvari i spisi bi Ivana Merza 


Pisaći stol i pisaći stroj 
bi Ivana Merza 

ŠTOVANJE BLAŽENOGA IVANA MERZA 
NA FILIPINIMA 


Na Filipinima se veoma širi štovanje bi. Ivana Merza. Njegove relikvije 
putuju od župe do župe, tiskaju se sličice s tekstom na engleskom i filipin¬ 
skom jeziku, izrađuju se medalje i odjevni predmeti s likom Blaženika. 
Uzorci tih predmeta poslani su Postulaturi i župi bi. Ivana Merza u 
Zagrebu. 

Gosp. Dave Ceasar 
dela Cruz, student teolo¬ 
gije, vice-postulator bi. 
Ivana na Filipinima, dne 
8. listopada 2007. g. po¬ 
hodio je grob bi. Ivana 
Merza. Na Filipinima je 
osnovao Bratovštinu ka¬ 
toličkih svetaca čiji je cilj 
promicanje poznavanja i 
štovanja novijih blažen¬ 
ika i svetaca među koje je 
na prvo mjesto uvrstio hrvatskog blaženika Ivana Merza za čije je pozna¬ 
vanje među Filipincima njegova udruga učinila dosada veoma mnogo. 



Gosp. Dave Ceasar dela Cruz, načinio je 
i filipinski grb bi. Ivana Merza, te nam dao 
ovo objašnjenje grba: 

Plava pozadina simbolizira marijansku 
pobožnost bi. Ivana i nebo. Tri žute zvijez¬ 
de simboliziraju tri najveća filipinska otoka: 
Mindanao, Luzon i Visayan. Slova “I” i “M” 
jesu inicijali Blaženikova imena i prezime¬ 
na. Crvena linija koja ujedno čini križ oz¬ 
načuje goruću ljubav bi. Ivana prema Bogu i 
mladeži. Crvena i bijela boja u slovu “I” i u poprečnoj crti križa označuju 
boje hrvatske zastave. Natpis "APOSTOL SA MGA KABATAAN” jest fi¬ 
lipinski izraz za “Apostol mladeži”. 



ATfKTLH. SA MG \ KA!LM.1 \\ 


AI.nkT - 

DODATNA AUTORSKA POJAŠNJENJA 


Ova zbirka pjesama sadrži kao ilustracije fotografije koje prikazuju bla¬ 
ženoga Ivana iz razdoblja njegova zemaljskoga života; one obuhvaćaju 
razdoblje iz Ivanova djetinjstva, vrijeme koje je Ivan proveo na fronti u 
Italiji te period Ivanova djelovanja nakon rata. 

U zbirci se nalaze i fotografije umjetničkih djela koje prikazuju blaženo¬ 
ga Ivana rađena u raznim tehnikama: u obliku vitraja, reljefa, freski, kipo¬ 
va, slika, medalja te fotografije s likom bi. Ivana na poštanskim markama, 
na rektorovu lancu Hrvatskoga katoličkog sveučilišta, na misnicama itd. 

Imenom blaženoga Ivana Merza nazvane su župe, crkve, ustanove, ško¬ 
le, udruge. Najvažnije navodimo kako slijedi: 

Župe posvećene bi. Ivanu: u Zagrebu (Špansko - Oranice), u Slatini 
(Požeška biskupija), u Mannheimu (Njemačka), u Astoriji (New York, 
SAD). Filijalna ckrva u župi Čemerno kraj Sarajeva (Ljubina - BIH). 

Kapelice: Vir, Tovamik, Velika Vinica u zapadnoj Hercegovini - BIH, 
Donje Ledenice u Bosanskoj posavini - BIH, Hrasno u Hercegovini - BIH, 
Villa Agnedo kraj Trenta - Italija. 

Vojne kapetanije: Slunj, Rajlovac kraj Sarajeva - BIH. 

Domovi: u Rimu za hodočasnike i u Malom Lošinju za odmor. Planinar¬ 
ski dom (Blidinje, Hercegovina - BIH). 

Centar za djecu i mladež (Karaševo - Rumunjska). 

Ulice: Split, Kaštel Gomilica, Bjelovar. 

Trg: Brusje na otoku Hvaru. 

Škole: opća gimnazija u Banjoj Luci, osnovna škola u Zagrebu, osnov¬ 
na škola u Drvaru u Srednjoj Bosni - BIH, osnovna škola u Karaševu - 
Rumunjska. 

Dvorane: Zagreb (studijska čitaonica u stanu gdje je bi. Merz živio), 
Gradići kraj Velike Gorice, Grbavica u Sarajevu. 

Molitvene zajednice: Grbavica u Sarajevu, Župa sv. Ivana Pavla II. u 
Zagrebu, Rijeka. 

Udruge: Zagreb, Solin, Kaštela, Split, Banja Luka. 

Sportska društva: Tenis klub (Zagreb), Katolička odbojkaška liga 
(Kol-blim - Zagreb), Društvo za mladež (Stocholm - Švedska), Klub gi¬ 
mnazijalaca (Sušak - Rijeka). 

Spomen-ploče u mjestima koje je bi. Ivan Merz pohodio ili u njima 
boravio: Brusje i Grab lje na otoku Hvaru, Postira i Dol na otoku Braču, 
Opatija. 

U vrijeme oko blagdana bi. Ivana, u mjesecu svibnju svake godine odr¬ 
žava se u Zagrebu manifestacija, tj. informativno-odgojno-natjecateljski 
projekt “Put k Suncu” koji ima za cilj promicanje humanih, moralnih i 
vjerskih vrijednosti koje je živio i promicao blaženi Ivan Merz, a na samu 
natjecanju sudjeluju učenici osnovnih škola iz Hrvatske i zapadne Herce¬ 
govine. 

Postoji i udruga nazvana ”Put k Suncu” koja je utemeljena upravo s 
ciljem promicanja štovanja bi. Ivana. Svakako treba napomenuti da se od 
1979. g. u Zagrebu održava i manifestacija “USKRSFEST” - festival kato¬ 
ličkih duhovnih skladbi, a koji je pokrenut po nadahnuću bi. Ivana Merza; 
prvi organizator ove manifestacije bila je Postulatura za beatifikaciju bi. 
Ivana Merza. 

Ovim podatcima htjeli smo pokazati koliko je štovanje bi. Ivana ra¬ 
sprostranjeno po čitavoj Hrvatskoj i BiH, a njegovo štovanje širi se i po 
europskim državama (Francuska, Mađarska, Njemačka, Austrija, Poljska, 
Rumunjska, Švedska itd.); štuje ga se i izvan granica Europe u Americi, 
Rusiji, Kanadi, Africi te na Filipinima. 

Osim toga ova zbirka pjesama u čast bi. Ivana obogaćena je i popunjena 
fotografijama (izvor: internet) koje prikazuju prirodne ljepote na kojima 
posebno dolazi do izražaja sunce i njegova svjetlost koji simboliziraju Kri¬ 
sta i Vječnu Domovinu. O prirodnim ljepotama sam bi. Ivan bilježi u svom 
dnevniku: “Sve divote svijeta, sva priroda, dovode do spoznaje daje to 
sve od neizmjernoga Duha, od Ideala čovječanstva, od Istine, Dobrote 
i Ljepote.” 

Želja nam je bila u ovoj zbirci pjesama objediniti sve najhitnije elemente 
iz Ivanova života, sve ono što je on značio za mladež i za hrvatski puk za 
vrijeme svoga kratkog boravka na zemlji, a također i sve ono što se počelo 
događati i što se dogodilo poslije njegove smrti, odnosno njegova prelaska 
u Vječnost. Tu su brojne milosti i uslišanja koja su se dogodila po njegovu 
zagovoru, pjesme koje su spjevane i skladane njemu u čast, svjedočanstava 
njegovih prijatelja i suvremenika koji su tako lijepo i zorno opisali, prika¬ 
zali i približili lik i svetost bi. Ivana; tako ga i mi možemo doživjeti kao 
pravoga prijatelja i nebeskoga zaštitnika te po njemu osjetiti prisutnost, 
blizinu i ljubav Božju. 

Na naslovnoj stranici pjesmarice nalazi se fotografija bi. Ivana koji svo¬ 
jom vedrinom i blagim osmjehom obasjan božanskim svjetlom pokazuje 
put prema Isusu Kristu, svjetlu svijeta i suncu života. A upravo Sunce na 
pozadini naslovne stranice predstavlja Krista za kojim je Ivan toliko če- 
znuo, kako je i sam zapisao u svom Dnevniku: “U meni je plamen za be¬ 
skrajnim visinama; žar za nepomućenim grljenjem Sina i Oca i Duha.” 
Na naslovnoj stranici nalazi se i njegova znakovita rečenica “Katolička 
vjera je moje životno zvanje” koju je Ivan izrekao u jednom pismu svojoj 
majci za vrijeme studiranja u Parizu i u toj je rečenici sažet sav njegov život 
i pogled na svijet. Na naslovnici se pri dnu nalaze i riječi “Žrtva - Euhari¬ 
stija - Apostolat” koje predstavljaju geslo Hrvatskoga orlovskog saveza, a 
ujedno i program života i djelovanja koje je u životu provodio bi. Ivan i na 
taj način radio za prave apostolske vrijednosti kršćanske vjere, za kraljev¬ 
stvo Božje, zajedništvo s Bogom, privođenje duša k Isusu, vječno spasenje 
duša itd. Stoga ova pjesmarica i nosi naziv Apostol Kristov jer upravo je to 
i bio bi. Ivan Merz - apostol i vjerni sluga Božji, a to je i dan-danas. 

Na poleđini zbirke pri vrhu nalazi se fotografija bi. Ivana, odnosno samo 
jedan njezin dio, i to njegove oči, njegov sveti pogled kojim nas s nebeskih 
visina usmjerava prema Suncu - Kristu, zemlji vječnosti, zemlji vječnoga 
sjaja, zemlji u kojoj se on sada nalazi i pred Gospodinom moli i zagovara za 
nas. Ali do te se zemlje ne dolazi laganim putom, nego trpljenjem, svakod¬ 
nevnim razapinjanjem, obavljanjem teških staleških dužnosti - preko križa. 
I upravo se na toj stranici uz Ivanov pogled nalazi i znamenita rečenica 
koju je zabilježio na prvim stranicama svoga dnevnika: “Pričest je izvor 
života!” Iz presvete euharistije Ivan je dnevno crpio milosnu snagu za us¬ 
pon prema svetosti, ustrajnost u trpljenju, svladavanje križeva i nadahnuće 
za svoj apostolski rad. 

Pozadina svake stranice unutar pjesmarice ostavljena je potpuno bijela 
upravo zato što bijela boja predstavlja čistoću i vedrinu, tj. svetost Ivanove 
duše. 

Pojedine riječi u tekstu pjesama počinju velikim slovom kao npr. Sunce, 
Vječnost, Nebo, Raj, Dom Očev itd. jer su upravo one povezane s onim što 
nas čeka nakon završetka našega proputovanja ovim prolaznim svijetom, a 
to je vječni život. Također i u ostalim tekstovima unutar zbirke neke riječi 
ostavili smo onako kako ih je Merz pisao u svom Dnevniku kao npr.: Istina, 
Milost, Kraljevstvo Božje, sv. Misa, sv. Pričest, Euharistija, presv. Hostija, 

sv. Križ jer smo tim načinom pisanja kao i Ivan željeli izraziti svoje pošto¬ 
vanje prema stvarnosti koju ta riječ označava i što ta stvarnost za nas znači. 

Pjesme su napisane tako da mogu biti uglazbljene i otpjevane. Naime, 
za svaku pjesmu postoji zamišljena melodija. Zahvalno ćemo se radovati 
suradnji ukoliko postoji interes za uglazbljivanje stihova. 

Pjesme su nastajale tijekom 2009., 2010., 2011., 2012., 2013., 2014., 
2015. i 2016. g., i to uoči obljetnice Ivanova zemaljskoga rođenja, obljetni¬ 
ce njegova proglašenja blaženim i obljetnice njegova prelaska u Vječnost. 

Osim zbirke pjesama koja je glavni i središnji dio ove knjige, tu su još 
dva velika dijela napisana u znak zahvalnosti bi. Ivanu Merzu i kao naše 
svjedočanstvo drugima o njegovoj svetosti. U prvom dijelu donosimo nje¬ 
govu kratku biografiju i njegove divne misli koje nam je ostavio u svo¬ 
jim spisima. U trećem dijelu, nakon pjesama, kao Dodatak zbirci nalaze 
se svjedočanstva njegovih prijatelja i suvremenika te uslišanja koja su se 
dogodila po njegovu zagovoru. Donijeli smo sve ono što nas je nadahnulo 
na pisanje pjesama; htjeli smo približiti blaženoga Ivana svima onima koji 
se još nisu imali priliku upoznati s njegovim svetačkim životom, pogotovo 
mladima koji se nalaze na raskrižju života. 

Od srca zahvaljujemo patru Božidaru Nagyu, postulatom za kanonizaci¬ 
ju bi. Ivana Merza, za pomoć u pripremi ove knjige, posebice u prikuplja¬ 
nju podataka o umjetničkim djelima koja prikazuju bi. Ivana. 

Dragi čitatelju, 

Ivana Merza poslalo je Nebo hrvatskom puku da nas štiti i pomaže nam 
na našim životnim putovima, da nam bude prijatelj i zagovornik kod Gos¬ 
podina. 

To je prava milost za hrvatski narod i za našu Domovinu te za sve koji 
se utječu njegovu zagovoru. 

Neka nam svima naš blaženi Ivan uvijek rasvjetljava i pokazuje pravi 
put, put koji vodi do Sunca Vječnoga - Kralja i Gospodina našega Isusa 
Krista! 

Bog s tobom! 

Domagoj Jakumetović 
Krešimir Jakumetović 

POGOVOR 



p. Božidar Nagy, isusovac, 
postulator bi. Ivana Merza 


Duhovna veličina naših blaženika i svetaca očituje se u tome koliko su 
djelovali na druge ljude da ih pribiliže Bogu i kršćanskim vrijednostima, 
koliko su uspjeli nadahnuti i pokrenuti energije i sposobnosti umjetnički 
nadarenih osoba da svoj doživljaj njihove svetosti ovjekovječe u svojim 
umjetničkim djelima, bilo da se radi o likovnim ostvarenjima ili literarnim 
i glazbenim izričajima. Sve se to odnosi i na našega blaženog Ivana Merza. 
Premda je i prije njegov lik bio sadržaj i nadahnuće umjetničkih djela, po¬ 
sebice na području poezije, tek nakon njegove beatifikacije 2003. g. pokre¬ 
nula se gotovo prava lavina umjetničkoga stvaralaštva koje je za predmet 
imalo lik našega Blaženika. 

Zbirka pjesama posvećenih bi. Ivanu Merzu koju imate u rukama upra¬ 
vo je jedno takvo svjedočanstvo kako je njegov svetački život i lik nadah¬ 
nuo dvojicu rođene braće koji imaju i dar pjesništva te su nam u stihove 
pretočili svoj doživljaj bi. Ivana i opjevali razne vidove njegova života i 
njegovih vrlina. 

Ova je knjiga po mnogočemu originalna. Premda je o bi. Ivanu Merzu 
do sada objavljeno mnogo publikacija (preko šezdeset naslova), ovo je prvi 
puta da se zbirka pjesama napisanih njemu u čast objavljuje kao posebno 
tiskano izdanje. I to nisu sve pjesme koje su o njemu do sada napisali razni 
autori, ovdje se nalaze pjesme samo dvojice autora, mladih katoličkih in- 

telektualaca koji su ih ispjevali u onoj životnoj dobi kada je i naš bi. Ivan 
kao njihov vršnjak po godinama i u njihovoj dobi apostolski djelovao u 
Hrvatskoj posljednjih šest godina svoga svetačkog života. 

Ove su pjesme ujedno i svjedočanstvo kako bi. Ivan svojom svetošću 
može zahvatiti mlada čovjeka i oduševiti ga za iste one ideale za koje je i 
on živio. Pjesme su nastajale postupno od 2009. g. pa sve do ove godine, i 
to za sasvim određene datume koji su posebno vezani uz našega Blaženika, 
kako je to naznačeno ispod svake pjesme. Kada su napisali svoje prve pje¬ 
sme u čast bi. Ivana, autori se nisu ipak time zadovoljili, kako je to inače 
slučaj kod većine drugih pjesnika koji su nam svoje doživljaje bi. Ivana 
ostavili u samo jednoj pjesmi; oni su nas nastavili svake godine obogaći¬ 
vati novim pjesmama koje su osvjetljavale lik bi. Ivana i njegove pojedine 
vrline. I to je dokaz duhovnoga bogatstva lika našega Blaženika koji ne 
prestaje nadahnjivati i pokretati umjetničke energije onih koje oduševljava 
svojom svetošću. 

Ova zbirka pjesama obogaćena je i brojnim prilozima kojima su autori 
željeli objasniti i ilustrirati što ih je nadahnulo u liku bi. Ivana te su mu 
ispjevali tolike lijepe pjesme. Tu je najprije prvi dio knjige gdje se nakon 
kratke biografije donose mnoge misli našega Blaženika koje stoje u teme¬ 
ljima njihova nadahnuća i koje su pokretale njihove pjesničke sposobnosti 
da su svoj doživljaj Blaženika pretočili u stihove. Nakon glavnoga i središ¬ 
njega dijela ove zbirke, tj. samih pjesama, u trećem dijelu knjige autori nam 
donose najprije izabrana svjedočanstva Blaženikovih suvremenika koji su s 
njime prijateljevali i doživljavali ga kao sveca, a ta su se svjedočanstva po¬ 
sebno dojmila naših autora i otkrila im nove vidike Blaženikove osobnosti. 
Slijede potom reprodukcije i podatci o većini umjetničkih djela o Blaže- 
niku izrađenih u raznim tehnikama i materijalima prije, a posebice poslije 
njegove beatifikacije, što je daljnja originalnost ove zbirke. Tako sada po 
prvi put na jednom mjestu imamo pregled podataka o većini umjetnika i 
njihovih djela koja su posvetili Blaženiku. Pokazatelj je to kako bi. Ivan 
sve dublje ulazi u svijest hrvatskoga naroda kao duhovno svjetlo i Božji 
čovjek. 

Na kraju, što drugo reći nego izraziti iskrenu zahvalnost našim autorima, 
braći Domagoju i Krešimiru koji su ovom svojom originalnom zbirkom 

pjesama obogaćenom brojnim dodatcima dostojno obilježili 120. obljetni¬ 
cu rođenja našega Blaženika. Želimo im da im bi. Ivan svojim zagovorom 
pomogne slijediti one ideale svetosti koje je on u svom životu ostvario. 

p. Božidar Nagy, SJ 
postulator 



Unutrašnjost bazilike Srca Isusova u Zagrebu u kojoj je posljednjih šest godina života 
bi. Ivan Merz svakodnevno prisustvovao sv. misi i primao sv. pričest. Tu je imao svoga 
ispovjednika i duhovnika, p. Josipa Vrbaneka, koji ga je pratio sve do smrti na njegovu 
usponu prema svetosti. Grob bi. Ivana Merza danas se nalazi u ovoj bazilici na desnoj 
strani blizu mjesta gdje je običavao klečati prateći u molitvi sv. misu iz svoga 
francusko-latinskog misala koji se čuva u njegovu muzeju. 


258 























flpostoJ Hrisbou 


O AUTORIMA 



Braća Krešimir (lijevo) i Domagoj (desno) u đakovačkoj katedrali 8. 6. 2016. g. 
nakon što im je nadbiskup Đuro Hranić dodijelio potvrdnice o završenoj 
dvogodišnjoj Školi za župne suradnike u Đakovačko-osječkoj nadbiskupiji. 


Braća blizanci Krešimir i Domagoj Jakumetović rođeni su 10. studenog 
1980. g. u Vukovaru. U rodnom gradu završili su 4. razred osnovne škole. 
Godine 1991. napuštaju opkoljeni Vukovar preko tzv. kukuruznog puta na 
Lušcu odlazeći u progonstvo. 

Sljedeća četiri razreda osnovne škole završavaju u Sloveniji, u Kranj¬ 
skoj Gori. U ljeto 1995. g. vraćaju se u Republiku Hrvatsku i nastanjuju 
u Rijeci, gdje upisuju srednju Građevinsku tehničku školu. Zimi 1996. g. 
odlaze u Otok, mjesto nedaleko od Vinkovaca u kojima nastavljaju srednju 
Građevinsku tehničku školu. Tijekom ljeta 1996. g. sele se u Vinkovce. 
Srednjoškolsko obrazovanje završavaju u Vinkovcima. Godine 1999. put 
ih vodi na studij građevinarstva u Osijek u kojem isti i završavaju stječući 
zvanje diplomiranih inženjera građevinarstva. U jesen 2006. g. zapošlja- 

vaju se u Vukovaru na poslovima prostornoga i komunalnoga uređenja, 
graditeljstva te obnove grada Vukovara i Vukovarsko-srijemske županije. 

Zanimajući se za produbljivanje znanja i iskustva kršćanske duhovnosti 
sredinom 2015. g. završavaju dvogodišnju Školu za župne suradnike pri 
Nadbiskupijskom pastoralnom centru Đakovačko-osječke nadbiskupije, 
stječući zvanje župnih suradnika za animiranje molitvenih slavlja i susreta 
u župi. 



Brusje, otok Hvar. Pogled na zalazak sunca s Trga bi. Ivana Merza koji se nalazi ispred 
župne crkve sv. Jurja koju je za života bi. Ivan pohodio i u njoj se molio. 

Župu Brusje posjetio je bi. Ivan Merz 1927. g. i ondje je održao predavanje. 
Biskup Štambuk proglasio je ovu župu središtem odakle će se širiti štovanje 
i poznavanje Blaženika po Hvarskoj biskupiji. 

Družbe Isusove, Glas Koncila, 2012., 501 str. 

❖ Ivan Merz: Utjecaj liturgije na francuske pisce, Doktorska disertacija; 

Zagreb, Postulatura za kanonizaciju bi. Ivana Merza, Filozofski fakultet 
Družbe Isusove, 2013., 438 str. 

❖ Ivan Merz: Sabrana djela, Svezak IV., Dnevnik; Zagreb, Postulatura 
za kanonizaciju bi. Ivana Merza, Filozofski fakultet Družbe Isusove, Glas 
Koncila, 2014., 565 str. 



Sabrana djela bi Ivana Merza - šest svezaka 


❖ Ivan Merz: Sabrana djela, Svezak V., Načela političkoga djelovanja 
katolika, Ljudsko tijelo i tjelesni odgoj, Lessing i Francuzi; Zagreb, 
Postulatura za kanonizaciju bi. Ivana Merza, Filozofski fakultet Družbe 
Isusove, Glas Koncila, 2014., 460 str. 

❖ Ivan Merz: Sabrana djela, Svezak VI., Rukopisi - Orlovstvo, Katolička 
akcija, Razni spisi. Zagreb, Postulatura za kanonizaciju bi. Ivana Merza, 
Filozofski fakultet Družbe Isusove, Glas Koncila, 2015., 520 str. 


Cjelovita bibliografija brojnih članakastudija i brošura koje je Ivan Merz 
objavio u raznim časopisima nalazi se u oba izdanja knjige Ivana Merza 
Put k suncu kao i na internetskoj adresi: www.ivanmerz.hr 

BIOGRAFIJE, KNJIGE I VEĆE STUDIJE O IVANU MERZU 

❖ Dr. Dragutin Kniewald: Ivan Merz - život i djelovanje. Zagreb, 1932., 272 
str. 

❖ Božji čovjek Hrvatske - Dr. Ivan Merz. Zbirka eseja i članaka. Zagreb, 
1938., 71 str. 

❖ Josip Vrbanek, Dl: Vitez Kristov Ivan Merz, Zagreb, 1943., 254 str. 

❖ Božidar Nagy, Dl: Borac s bijelih planina - Ivan Merz. Zagreb, Filozofsko- 
teološki institut, 1971., 372 str. 

❖ Božidar Nagy, Dl: Prijatelj mladih - Ivan Merz, Zagreb 1974., 132 str. 

❖ Dr. Marin Škarica: Ivan Merz - iniziatore del movimento liturgico in 
Croazia (Ivan Merz, začetnik liturgijskog pokreta u Hrvatskoj), Rim, 1975., 
511 str.; doktorska disertacija na talijanskom jeziku (u rukopisu). Objavljen 
izvadak. 

❖ Božidar Nagy, Dl: Ivan Merz - uomo di fede ed educatore alla fede (Ivan 
Merz - čovjek vjere i odgojitelj za vjeru), Rim, 1977., 354 str.; doktorska 
disertacija na talijanskom jeziku (u rukopisu). Objavljen izvadak. 

❖ Pojava i značenje dr. Ivana Merza u Crkvi u Hrvatskoj. Zbornik radova 
sa Simpozija, održanog 1978.g. prigodom 50. obljetnice smrti Ivana Merza. 
Zagreb, 1979., 130 str. 

❖ Božidar Nagy, Dl: Tko je Ivan Merz? Kratak prikaz života i djelovanja Ivana 
Merza. Zagreb. Postulatura, 1980., 88 str. 

❖ Dr. Dragutin Rniewald: Sluga Božji dr. Ivan Merz (drugo izdanje), Zagreb, 
UPT, 1988., 318 str. 

❖ Dušan Žanko: Svjetlo na gori - Dr. Ivan Merz. Zagreb, Postulatura, 1990., 
75 str. 

❖ Dr. Kniewald Karoly: A lelek tuzharcosa - Dr. Ivan Merz elete. Szalesi 
Muvek 1940 ., 193 str. Prijevod biografije Ivana Merza na mađarskom jeziku. 

♦> Božidar Nagy: Ivan Merz, istaknuti laik u svjedočenju Evanđelja. Zagreb, 
Postulatura, 1. izdanje 1995., 2. izdanje 1996., 56 str. 

❖ Simpozij o Ivanu Merzu 1996 . g. - Radovi objavljeni u časopisu ”Obnovljeni 
život”, br. 3/4 1997. 

❖ Fabijan Veraja: Ivan Merz, pioniere delP Azione Cattolica in Croazia. 
Positio super vita virtutibus et fama sacntitatis. (Ivan Merz pionir 
Katoličke akcije u Hrvatskoj. Pozicija o životu, krepostima i glasu svetosti). 
Roma, Libreria Editrice Vaticana, 1998., 1104 str. 

❖ Skupina autora: Ivan Merz - un laic d’avant-garde (Ivan Merz - avangardni 
laik). Cijeli broj 385, svibanj 2001. francuskog časopisa “Christ source de 
vie” posvećen Ivanu Merzu. Na 30 stranica prikazan njegov život i djelovanje 
na francuskom jeziku. 

♦♦♦ Kardinal Franjo KUHARIĆ: Ivan Merz - čudo milosti Božje. Govori, izjave 
i propovjedi o Ivanu Merzu. Postulatura za beatifikaciju Ivana Merza, Zagreb 

2002., 64 str. 

❖ Skupina autora: Ivan Merz - Materijali za kateheze, propovijedi i 
predavanja. I. i II. dio (dva sveska). Izdavač: Katehetski ured Zagrebačke 
nadbiskupije i Postulatura Ivana Merza, Zagreb, 2002., 64 str. 

♦♦♦ Božidar NAGY: Ivan Merz - Putokaz suvremenom naraštaju. Kratka 
biografija. Postulatura za beatifikaciju Ivana Merza, Zagreb 2003., 64 str. 

❖ Skupina autora: Glas Crkve o Ivanu Merzu. Govori i izjave pape Ivana 
Pavla II., kardinala i biskupa o bi. Ivanu Merzu. Izdavač: Verbum, Split, 

2003., 272 str. 

♦> Giampaolo MATTEL Ivan Merz - un programma di vita e di azione 
cattolica per i giovani d’oggi (Ivan Merz - Program katoličkog života 
i djelovanja za mlade danas). Izdavač: L’Osservatore Romano, Citta del 
Vaticano, 2003. 102 str. 

❖ “Zemljo Bosno i Hercegovino Papa te nosi u srcu!” Monografijabeatifikacije 
Ivana Merza u Banjoj Luci, 22. VI. 2003., 168 str. 

❖ Devetnica blaženom Ivanu Merzu. Postulatura za kanonizaciju bi. Ivana 
Merza, Zagreb 2007., 48 str. 


Cjelovita bibliograjija brojnih članaka, studija i eseja o Ivanu Merzu 
nalazi se na internet stranici Ivana Merza: www.ivanmerz.hr 



ČASOPISI O IVANU MERZU 

❖ Glasilo Postulature - Ivan Merz. Časopis za promicanje poznavanja i 
štovanja Ivana Merza. 



Ivan 

Merz 


GLASILO POSTULATURE 


Izdavač: 

POSTULATURA ZA KANONIZACIJU BL. IVANA MERZA 
10000 ZAGREB, Jordanovac 110 


❖ Orao zlatnih krila - List za promicanje štovanja sluge Božjega Ivana 
Merza. Osnivač i urednik Marko Sinovčić. List izlazio u Buenos Airesu, u 
Argentini od 1981. g. 

❖ Rycerz krzyza bialego - Vitez bijeloga križa. List I. Merza na poljskom 
jeziku. Izdaje ga i uređuje Jozef Staszkowian, Gromadka, Poljska. Izlazio od 
1993. g. 

BL. IVAN MERZ - VJERNI SIN KATOLIČKE CRKVE 


“Nema jače ideje u Merčevu liku od ideje Crkve; Crkve, koja kroz Pa¬ 
pinstvo čuva nauku i jedinstvo, te Crkve, koja kroz liturgiju moli i prinosi 
‘žrtvu hvale’ Ocu i ‘pomoću koje - veli Merz - vjernik u svojoj duši proživ¬ 
ljava sve faze vječnoga života Kristova’ i kroz koju ‘svaki katolik postaje 
velik i univerzalan.’ Papinstvo i liturgija, to su krila Merčeve duše, to su 
bitni karakteristikon čitava njegova bića.” 

Dušan Zanko, Duša dr. Ivana Merza, 
Zagreb, Život, 1938. g., str. 250 




12 4 MI 

U Zoito ljubim katoličku Crkvu i & Ota 


Popu? 




t c 


Faksimil odgovora bi. Ivana Merza na pitanje jedne ankete 
zašto ljubi Katoličku Crkvu i Sv. Oca Papu: 


Jer u njoj vidim jasnu sliku preljubljenog Spasitelja 
i Boga Isusa sa svim njegovim savršenstvima, 
a u Sv. Ocu Papi pod prilikama čovjeka 
vidim Boga svoga i Gospoda svoga! 

Knjiga je tiskana uz potporu: 


Postulatura za kanonizaciju blaženoga 
Ivana Merza, Zagreb 



Banjolučka biskupija 


u 



BANJOLUČKA 

BISKUPIJA 


Hrvatske katoličke misije u Švicarskoj - 
fra Mićo Pinjuh, nacionalni koordinator 
hrvatskih katoličkih misija u Švicarskoj 



Grad Zagreb 



Đakovačko-osječka nadbiskupija 
Biskupijska ustanova za uzdržavanje 
klera i drugih crkvenih službenika 



Župa bi. Ivana Merza, Špansko, Zagreb 

Župa bi. Ivana Merza, Špansko 


"Uvida, li ark krisccv što si rum doLuja put k Suiicu' " 

Milosrdne sestre svetoga križa, Đakovo 

Milosrdne sestre 
svetoga krila 



Karmel svetog Josipa, 
Breznica Đakovačka 

MftMEl SVETOG JOSIM 


Župa Uznesenja BDM, Marija Bistrica 



Komunalije d.o.o., Ilok 



KOMUNALIJE d.o.o. 

HoKJuliia Eene«ća49 


Župa Presvetoga Srca Isusova, Vinkovci 


Jm ]£gg 



Iločki podrumi d.d., Ilok 



Svjetovni institut “Obitelj malih Marija” 




SVEUČILIŠTE U ZAGREBU 

GEGTEHNIĆKI FAKULTET 


Gordana Krenek, Slavonski Brod 
Marta Malinar, Zagreb 
Hrvoje Malinar, Zagreb 

Silvija Arko Gorski 

